গলৱালকাৰে লিখা কিতাপ Bunch of Thought ত কি আছে? - ALAYRAN\nগলৱালকাৰে লিখা কিতাপ Bunch of Thought ত কি আছে?\nWhat's in "Bunch of Thought"? Why do Brahmins want India to becomeareligious nation?\nৰাষ্ট্ৰীয় স্বয়ং সেৱক(RSS)ৰ দ্বিতীয় সংঘ চালক Madhav Sadashiv Golwalkar(গুৰুজী)য়ে লিখা কিতাপ "Bunch of Thoughts"ত কট্টৰ হিন্দুত্ববাদক ৰক্ষা কৰিবলৈ নিজা স্বয়ংসেৱকৰ কাৰণে কিছুমান গাইডলাইন জাৰি কৰা আছে…\n◆ ভাৰতবৰ্ষৰ ৰাষ্ট্ৰীয়ধ্বজ্জা অশোক চক্ৰ চিহ্ন লগা ভাৰতীয় ত্ৰিৰংগা পতাকা নহ'য়; হিন্দুত্ব গেৰুৱা পতাকাহে ভাৰতবৰ্ষৰ ৰাষ্ট্ৰীয়ধ্বজ্জা ৷\n◆ স্বাধীনতাৰ পাছত দেশৰ পৰা জমিদাৰী প্ৰথা আৰু ৰজাৰ ৰাজ্যশাসন বিলুপ্ত কৰা সিদ্ধান্তটো ভয়ংকৰ ভুল আছিল ৷\n◆ সংসদীয় গণতন্ত্ৰ ব্যৱস্থা ভাৰতীয় জনমানসৰ কাৰণে উচিত নহ'য় ৷\n◆ সমাজবাদ হ'ল এটা বিদেশী বিচাৰধাৰা ৷\n◆ ভাৰতীয় সংবিধানখন বিষধাৰী বীজৰ ফচল ৷\n◆ ভাৰতবৰ্ষত থকা সকলো ৰাজ্যৰ বিধান সভা আৰু ৰাজ্য চৰকাৰক সমাপ্ত(শেষ) কৰি দিয়া প্ৰয়োজন ৷\n◆ ভাৰতবৰ্ষত একনায়কত্বৰ শাসন ব্যৱস্থা বিহিত কৰা প্ৰয়োজন ৷\n◆ ব্যক্তিগত খণ্ডৰ শিক্ষানুষ্ঠান সমূহত যিমান সম্ভৱ হ'য় সিমানেই কম OBC/ST/SC ছাত্ৰক স্থান দিয়া উচিত ৷\n◆ চৰকাৰী শিক্ষানুষ্ঠান সমূহত যিমান সম্ভৱ সিমানেই কম পঢ়োৱা আৰু নপঢ়োৱাকৈয়ে OBC/SC/ST শিক্ষাৰ্থীক পৰিক্ষাত উত্তীৰ্ণ কৰোৱা উচিত যাতে তেওঁলোক আগলৈ প্ৰত্যাখিত হৈ উচ্চ বৰ্ণ ব্ৰাহ্মণ ল'ৰা-ছোৱালীৰ লগত কেতিয়াও প্ৰতিযোগীতাত অৱৰ্ত্তীণ হ'ব নোৱাৰে ৷\n◆ ভাৰতীয় শিক্ষা ব্যৱস্থাক এক হিন্দুত্বৰ ধাৰণাত প্ৰতিষ্ঠিত কৰা ৷\n◆ দেশৰ OBC/SC/ST সমাজৰ উচ্চ শিক্ষিত আৰু সফলতাৰ উচ্চ শিখৰত আৰোহণ কৰা ল'ৰাৰ সৈতে ব্ৰাহ্মণ ছোৱালীৰে বিবাহ বান্ধোন কৰাই বশ কৰি সমাজ আৰু পিতৃ-মাতৃৰ পৰা নিলগাই ৰখা প্ৰয়োজন ৷ যদিহে এনে কাম নকৰে তেন্তে মিছা যৌতুকৰ দাবীত আৰক্ষীক এজাহাৰ দি চৰিত্ৰ নষ্ট কৰা উচিত ৷\n◆ OBC/ST/SC বৰ্গৰ মধ্যম-উচ্চ শিক্ষিত, সমাজ গঠনত আগভাগ লোৱা ছোৱালীক ব্ৰাহ্মণ ল'ৰাই প্ৰেমৰ জালৰে নিজৰ অধিন কৰি পৰাপক্ষত বেশ্যায়ললৈ নিক্ষেপ কৰিব লাগে ৷\n◆ হিন্দু সকলৰ প্ৰতিটো সৰু সৰু ধৰ্মীয় পৰ্ৱ, অনুষ্ঠানক উঠিপৰি প্ৰচাৰ আৰু প্ৰসাৰ কৰা প্ৰয়োজন ৷ হিন্দুৰ সৰু-বৰ অনেক তীৰ্থ যাত্ৰাত অৰ্থ সাহাৰ্য্য(Subsidy) চৰকাৰক দিবলৈ বাধ্য কৰোৱা উচিত ৷\n◆ OBC/ST/SC সমাজ বসবাস কৰা গাঁও, চহৰ, নগৰৰ অলিয়-গলিয়ে যিমান পাৰি সিমানে মঠ-মন্দিৰ নিৰ্মাণ কৰিব লাগে যাতে তেওঁলোক ধৰ্মীয় অন্ধবিশ্বাস আৰু কৰ্মকাণ্ডত পোত গৈ থাকে ৷\n◆ ভাৰতীয় সংবিধানৰ "সংৰক্ষণ"ৰ বিৰুদ্ধে প্ৰচাৰ কৰা ৷\n◆ খৃষ্টান-মুছলমানক আটাইতকৈ ডাঙৰ শত্ৰুৰ ৰূপত দেখুৱাই OBC/SC/ST বৰ্গৰ মাজত কট্টৰ হিন্দুত্বৰ ভাৱনা মজবুতকৈ নিৰ্মাণ কৰা ৷\n◆ OBC/SC/ST লোকে বসবাস কৰা অঞ্চলৰ আশে-পাশে মদৰ দোকান খোলা উচিত যাতে তেওঁলোকে দিন-ৰাত মদৰ নিচাত চিকাৰ হ'য় ৷\n◆ প্ৰত্যেকটো হিন্দু পৰ্ৱতে প্ৰয়োজনতকৈ বেছি চৰকাৰী পুঁজি খৰচ কৰোৱাব লাগে আৰু ভীৰ-সমাগমৰে বাট-পথ স্তব্ধ কৰি দিব লাগে ৷\nশিক্ষা সম্পৰ্কে এইখিনিতে উল্লেখনীয় যে, চৰকাৰী বিদ্যালয়সমূহত ইংৰাজী শিক্ষা নপঢ়োৱাটো ব্ৰাহ্মণৰ এক ষড়যন্ত্ৰ ৷ কাৰণ চৰকাৰী বিদ্যালয়ত দেশৰ অধিকাংশ(অবিচি,এছচি,এছটি, মাইনৰিটি) লোকৰ ল'ৰা-ছোৱালী পঢ়ে ৷ ব্ৰাহ্মণৰ ল'ৰা-ছোৱালীক সদায় ব্যক্তিগত খণ্ডৰ বিদ্যালয়ত শিক্ষা গ্ৰহণ কৰোৱায় ৷ মনুবাদী ব্ৰাহ্মণে নিজৰ ল'ৰা-ছোৱালীক ইংৰাজী শিক্ষাৰে শিক্ষিত কৰি তুলিবলৈ ব্যক্তিগত শিক্ষানুষ্ঠা গঢ়ি তুলিছে ৷\nএটা কথা ঠিক যে, ভাৰতৰ দৰে এখন দেশৰ প্ৰশাসনীয় প্ৰতিটো কামেই ইংৰাজী ফ্ৰমত আৰম্ভ হ'য় ৷ হিন্দী আছে যদিও ইয়াক দেশব্যাপী প্ৰসাৰ কৰা নাই ৷ কাৰণ আমাৰ বহুতৰে নিজৰ ল'ৰা-ছোৱালীক উচ্চ শিক্ষাৰে শিক্ষিত কৰিব পৰাকৈ ধন-টকা লইচা নাই ৷ যাৰ ফলত ল'ৰা-ছোৱালীক ইংৰাজী শিক্ষাৰে শিক্ষিত হ'বলৈ টকা খৰচৰে ব্যক্তিগত খণ্ডৰ শিক্ষানুষ্ঠানত দিব নোৱাৰে ৷ ইফালে অৰ্থবান ব্ৰাহ্মণে নিজৰ ল'ৰা-ছোৱালীক ইংৰাজী শিক্ষাৰে শিক্ষিত কৰি সকলোতে আগৰণোৱা কৰি গঢ়ি তোলে ৷ তদুপৰি ব্ৰাহ্মণে উচ্চ শিক্ষা লবলৈও দেশৰ শিক্ষা ব্যৱস্থাটোত ইংৰাজী ভাষাৰ মাধ্যম কৰি ৰাখিছে ৷ আমাৰ ল'ৰা-ছোৱালীয়ে মাধ্যমিক পৰ্য্যায়লৈকে মাতৃভাষাত পঢ়াৰ পাছ উচ্চ শিক্ষাৰ ইংৰাজী ভাষা মাধ্যমত লাগি ধৰে ৷ ইও আগবাঢ়িব নিদিয়া ব্ৰাহ্মণৰেই ষড়যন্ত্ৰ বিশেষ ৷\nদেশৰ ইমুৰৰ পাৰ সিমুৰলৈ ৰাষ্ট্ৰীয় স্বয়ংসেৱক সংঘৰ বিভিন্ন শাখা সমিতি আছে ৷ এনে শাখা সমিতিত অন্যন্ত বিশ্বাসী অবিচি শ্ৰেণীৰ লোকক সমিতিবোৰৰ সম্পাদক পদত নিযুক্তি দিয়ে ৷ শাখাৰ সভাপতি সদায়ে ব্ৰাহ্মণ ৷ মুল পদত কেতিয়াও অ-ব্ৰাহ্মণ ব্যক্তি নিযুক্তিৰ প্ৰশ্ন নাহে ৷ দেশত এই কট্টৰ হিন্দুবাদী সংস্থাটোৰ নিজ প্ৰতিবেদন অনুসৰি অতি কমেও ৫৮,৯৬৭ ৰ তাতোধিক শাখা আছে ৷ এই বৃহৎ সংখ্যাৰ শাখা কেৱল ভাৰততে আছে ৷ বিদেশৰ মিলালে শাখাৰ সংখ্যা আৰু অধিক হ'ব ৷\nসংঘ পৰিবাৰ নামে জনজাজাত এই কট্টৰ ধৰ্মীয় মৌলবাদী সংস্থাই প্ৰতিটো শাখাৰ পৰা নিয়মীয়া ধন সংগ্ৰহ কৰি আহিছে ৷ প্ৰতিটো শাখাই কেন্দ্ৰীয় পুজিলৈ বছৰেকত অতি কমেও ২০০০ টকাকৈ প্ৰেৰণ কৰিব লাগে ৷\nএই কট্টৰ ধৰ্মীয় সংগঠনে দেশত হিন্দুত্ববাদৰ শিপা মজবুট তথা ব্ৰাহ্মণৰ মনুবাদ নিৰ্মাণ কৰিবলৈ নিজা ব্যক্তিগত শিক্ষানুষ্ঠানৰ বৃহৎ নেটৱৰ্ক ভাৰতত ইতিমধ্য গঢ়ি তুলিছে ৷ বিদ্যাভাৰতী নামেৰে থকা নেটৱৰ্কতৰ ভিতৰত অতি কমেও ২০ হাজাৰ শিক্ষানুষ্ঠান, ২•২ মিলিয়ন ছাত্ৰ-ছাত্ৰী আৰু ৯৫ হাজাৰ শিক্ষক-শিক্ষয়ত্ৰি, ১৫ খন শিক্ষক প্ৰশিক্ষণ কলেজ, ১২ খন স্নাতক কলেজ আৰু ৭ খন ভকেচনেল এণ্ড ট্ৰেইনিং প্ৰতিষ্ঠান আছে ৷\nআৰএছএছৰ আইডলজীয়েই হ'ল কট্টৰ হিন্দুত্ববাদ ৰাষ্ট্ৰ নিৰ্মাণ কৰা আৰু ভাৰতবৰ্ষক হিন্দু দেৱ-দেৱীৰ উপাসনাস্থলীলৈ ৰূপান্তৰ কৰা ৷ ধৰ্মীয় ধ্যাণ-ধাৰণা, পূজা-পাৰ্ৱণ, বেদ-শাস্ত্ৰক ভাৰতবৰ্ষত প্ৰতিষ্ঠা কৰা তেওঁলোকৰ মুল লক্ষ্য ৷ এই লক্ষ্যৰে তেওঁলোকে প্ৰকৃততে ভাৰতবৰ্ষৰ অ-বৰ্ণ অৰ্থাৎ অবিচি, এছচি, এছটি আৰু সংখ্যালঘু সম্প্ৰদায়ৰ ওপৰত শাসন আৰু শোষণ বৰ্তাই ৰখা পৰিকল্পনা ৷\nবিদেশী আৰ্য্য ব্ৰাহ্মণৰ দ্বাৰা গঠিত এই সংস্থাটোত এজন সংঘচালকে নিয়ন্ত্ৰণ কৰিলেও প্ৰকৃততে এই সংগঠনটোৰ ভিতৰচৰাত ভাৰতবৰ্ষ আৰু বিশ্বৰ বিভিন্ন দেশৰ বিভিন্ন প্ৰান্তত শীৰ্ষ পদবীত চাকৰি কৰা অৱসৰ প্ৰাপ্ত ব্ৰাহ্মণে সেৱা আগবঢ়ায় ৷ অৰ্থাৎ ভাৰতবৰ্ষত ব্ৰাহ্মণ আৰু ব্ৰাহ্মণবাদক শক্তিশালী কৰিবলৈ অৱসৰ প্ৰাপ্ত ব্ৰাহ্মণ বিষয়াই সংগঠনটোৰ হৈ বিনামুলীয়া সেৱা আগবঢ়াই আহিছে ৷ তদুপৰি এই সংগঠনৰ সমৰ্থনত দেশৰ শীৰ্ষ পদবীত কৰ্মৰত ব্ৰাহ্মণ বিষয়া সকল সদায়ে সক্ৰিয় অৱস্থাত থাকে ৷\nউল্লেখনীয় যে, দেশৰ ২ মিলিয়ন হিন্দু মন্দিৰ এই সংগঠনটোৰ নিয়ন্ত্ৰণত আছে ৷ সময়ে সময়ে এনে মন্দিৰ সমূহৰ মুল ব্ৰাহ্মণ পুজাৰী সকলে ভাৰতবৰ্ষৰ "সংবিধান" জ্বলাই ব্ৰাহ্মণৰ "মনুস্মিতি" প্ৰৱৰ্তন কৰিবলৈ দাবী উত্থাপন কৰি আহিছে ৷\nব্ৰাহ্মণৰ তথাকথিত "হিন্দু ধৰ্ম" ১৯১৮ চনত জন্ম হ'য় ৷ "হিন্দু" শব্দ, "হিন্দু ধৰ্ম" শব্দ ইয়াৰ আগত কোতো উল্লেখ পোৱা নাযায় ৷ ১৯১৮ চনৰ পৰাই হিন্দু শব্দৰ প্ৰয়োগ আৰম্ভ হ'য় ৷\n"ৰামায়ণ" আৰু "ৰামচৰিত মানস" কিতাপ দুখন তুলসীদাসে মুগল শাসন কালতহে লিখিছিল ৷ সেই সময়ত তুলসীদাসে ভুলতেও মোগলৰ বিৰুদ্ধে লিখা নাছিল ৷ এতিয়া প্ৰশ্ন হ'য় যে, মুগলৰ শাসন কালত "হিন্দু-মুছলীম" পলিটিকচ্ আছিল নে? সাম্প্ৰদায়িক সংঘৰ্ষ হৈছিলে নে? যি সময়ত হিন্দু শব্দ, হিন্দু ধৰ্মৰ অস্তিত্বই নাছিল তেনে ক্ষেত্ৰত কেনেকৈ সেই সময়ত "হিন্দু-মুছলিম" বিষয় থাকিব?\nমোগলৰ শাসনকালত হিন্দুৰ পৰিৱৰ্তে ব্ৰাহ্মণৰ "বৰ্ণ ব্যৱস্থা" আছিল ৷ বৰ্ণ ব্যৱস্থাৰ পৰা মোগল দূৰত আছিল ৷ সেয়ে ব্ৰাহ্মণে মোগলৰ লগত মিলাপ্ৰীতিৰে বসবাস কৰিছিল ৷ মোগলৰ লগত ব্ৰাহ্মণে সমাজিক সম্বন্ধ গঢ়ি একে লগে ৰাজ শাসনৰ সুবিধা আদায় কৰিছিল ৷ মোগলৰ সময়ত থকা বৰ্ণ ব্যৱস্থাত ধৰ্মৰ পৰিৱৰ্তে জাতি আৰু বৰ্ণ অনুসৰি ব্ৰাহ্মণ, ক্ষত্ৰিয়, বৈশ্য আৰু শূদ্ৰ এই চৰিটা ভাগ আছিল ৷ শূদ্ৰ সকলক চাৰি বৰ্ণৰ ভিতৰত আটাইতকৈ নিম্ন বৰ্গ অৰ্থাৎ সমাজ আৰু অধিকাৰ বঞ্চিত, যাৰ কেৱল তিনি উচ্চ বৰ্ণক সেৱা কৰা কাম অৰ্থাৎ গোলমা আছিল ৷\nমোগল শাসন অন্ত হোৱাত ভাৰতত বৃটিছ শাসন পূৰ্ণৰূপত আৰম্ভ হ'য় ৷ যেতিয়া ইংলেণ্ডত "প্ৰাপ্তবয়স্ক ভোটাধিকাৰ আইন" গৃহীত হ'য় তেতিয়াই ভাৰতৰ বৰ্ণ ব্যৱস্থাৰ "ব্ৰাহ্মণ ধৰ্ম" সংকটত পৰে ৷ বৃটিছে উক্ত আইন ভাৰতবৰ্ষতো কাৰ্যকৰী কৰাৰ ভয়ত কম সংখ্যক ব্ৰাহ্মণ ভীতৃগ্ৰস্থ হৈ বহু সংখ্যক হ'বলৈ নতুন ধৰ্ম "হিন্দু"ক প্ৰচাৰ আৰু প্ৰসাৰ কৰা আৰম্ভ কৰে ৷\nব্ৰাহ্মণ ধৰ্মৰ যিমান সংখ্যক ধৰ্মীয় গ্ৰন্থ, ধৰ্মীয় পুঠিপাজি আছে সকলোতে কেৱল শূদ্ৰ বিৰুধী অৰ্থাৎ ব্ৰাহ্মণে নিজৰ ভোগ-বিলাসৰ কৰাণে গোলাম ৰখা সকলক অধিকাৰ পৰা বঞ্চিত কৰি ৰাখিবলৈ নীতি, তথাকথিত "দেৱ বাক্য" লিখা আছে ৷\nআজিৰ ভাৰতৰ গণতান্ত্ৰিক ব্যৱস্থাত যি সকল অন্যান্য পিছপৰা শ্ৰেণী(Other Backward Class)ৰ লোক আছে সেই সকলেই ব্ৰাহ্মণৰ বৰ্ণ ব্যৱস্থাত অৰ্থাৎ "হিন্দু" ধৰ্মত আটাইতকৈ নীচ শ্ৰেণী "শূদ্ৰ" ৷ অনুসূচিত জাতি(Schedule Cast) সকলক ব্ৰাহ্মণে সেই তেতিয়াই "অপৃশ্য" কৰি বৰ্ণ ব্যৱস্থাৰ পৰা নিলগত আঁতৰাই ৰাখিছিল ৷ ব্ৰাহ্মণে অনুসূচিত জনজাতি(Schedule Tribe) সকলক সিন্ধু ঘাটি সভ্যতা সময়তে জংঘলত যাবলৈ বাধ্য কৰিছিল ৷ সেয়ে ব্ৰাহ্মণৰ বৰ্ণ ব্যৱস্থাত দেশৰ অনুসূচিত জনজাতি সকল অন্তুভুক্ত নহৈছিল ৷ সেয়ে হে আজিও দেশৰ অনুসূচিত জনজাতি সকলৰ সামাজিক ৰীতি-নীতি, আচাৰ-সংস্কৃতি হিন্দু পৰম্পৰাৰ পৰা সম্পূৰ্ণ পৃথক ৷\nমোগলৰ শাসন কালতে ব্ৰাহ্মণৰ বৰ্ণ ব্যৱস্থাৰ দ্বাৰা চৰম অত্যাচাৰ, উৎপীড়ন আৰু সামাজিক ভাৱে শোষিত হোৱা শ্ৰেণীৰ একাংশই মুক্তি পাবলৈ ইছলাম ধৰ্ম গ্ৰহণ কৰিছিল ৷ ধৰ্মান্তকৰণে ব্ৰাহ্মণক বিপদত পেলাইছিল ৷ কাৰণ ব্ৰহ্মণে যি শূদ্ৰক গোলাম কৰি শোষণ কৰিছিল সেই শোষণ ধৰ্মান্তকৰণে বন্ধ কৰি দিছিল ৷ সেয়ে ব্ৰাহ্মণে অতি চতুৰতাৰে "হিন্দু" শব্দ ব্যৱহাৰ কৰিব ধৰে ৷ ব্ৰাহ্মণে এই শব্দৰ দ্বাৰাই সমাজত সকলোকে সমানতা ৰখা অনুভৱ জগাই তুলিলে হ'য়, কিন্তু সমাজ ব্যৱস্থা ব্ৰাহ্মণে "ব্ৰাহ্মণ ধৰ্ম" বৰ্তাই ৰাখিলে, য'ত জাতি বিদ্যামান ৷ জাতি অবিহনে ব্ৰাহ্মণৰ সকলো শেষ ৷\nদেশত থকা ৫৮% অবিচিয়ে আজিৰ ভাৰতক শাসন কৰিব পাৰিব লাগিছিল ৷ দেশত অবিচিৰে আটাইতকৈ সংখ্যা বেছি ৷ জাতি গণনা কৰিলে ইয়াৰ সংখ্যা আৰু অধিক হোৱাৰ সম্ভাৱনা আছে ৷ আঁচৰিত কথা এয়ে যে, আজিৰ এই বৃহৎ সংখ্যক অবিচিয়েই হ'ল ব্ৰাহ্মণৰ অন্ধ গোলাম ৷ এওলোকেই ব্ৰাহ্মণৰ ব্ৰাহ্মণ হিন্দু ধৰ্মক সুৰক্ষিত কৰি আহিছে ৷ ভুলতেও যদি কোনয়ে ব্ৰাহ্মণবাদৰ বিৰুদ্ধে মাত মাতিবলৈ ল'য় তেন্তে এওলোকেই ব্ৰাহ্মণবাদক সুৰক্ষা কৰিবলৈ প্ৰথমে আগবাঢ়ি ওলাই আহে ৷ যাৰ ফলত ব্ৰাহ্মণবাদ বিৰুধী চিঞৰ চিৰদিনৰ কাৰণে লুপ্ত হৈ যায় ৷\nভাৰতবৰ্ষত শোষণকাৰী ব্ৰাহ্মণ শাসন অৰ্থাৎ একচেতিয়া ব্ৰাহ্মণৰাজ চলি থকাৰ মুলতে হ'ল অবিচি বৰ্গই ব্ৰাহ্মণক কৰা সহযোগ ৷ অবিচি সকলৰ পূৰ্ণ সহযোগ অবিহনে ভাৰতবৰ্ষত ব্ৰাহ্মণৰাজৰ অস্তিত্বই নাই ৷\nশূদ্ৰ অবিচি সকলক ব্ৰাহ্মণে নিজ স্বাৰ্থ অনুসৰি ব্যৱহাৰ কৰি আহিছে ৷ এই কথাটো একাংশ অবিচিয়ে জানিলেও তেওঁলোক নিৰ্বিকাৰ, নিশ্চুপ ৷ অবিচি সকলৰ লগতে দেশৰ অনুসূচিত জাতি-জনজাতি সকলে বিদেশী আৰ্য্য ব্ৰাহ্মণৰ ইতিহাস নজানা আৰু একচেতিয়া শোষণৰাজ নেদেখাটোও সমানে জগৰীয়া ৷ তদুপৰি ধৰ্মান্ধ অন্ধবিশ্বাস আছেই ৷\nব্ৰাহ্মণে আজি দেশত ধৰ্মৰ নামত বিভাজনৰ ৰাজনীতি সৃষ্টি কৰিছে, সাম্প্ৰদায়িক ৰাজনীতিৰে ভোট গঠন কৰিছে ৷ ভোটত জয়ী হৈ দেশৰ সংবিধান সলনি কৰি মনুস্মিতি শাসনৰে পূৰ্ৱৰ গোলামী প্ৰথা পুনৰ প্ৰৱৰ্তন কৰিব বিছাৰিছে ৷ দেশত হিন্দু-মুছলমান চিঞৰ দিনক দিনে কমক চাৰি বাঢ়িবহে ধৰিছে ৷ ধৰ্মীয় উন্মাদৰ আফিং খোৱাই ব্ৰাহ্মণে দেশ লুটিব বিছাৰিছে আৰু দেশৰ OBC, SC, ST সকলে নিজৰেই ধৰ্মান্তৰিত হোৱা ভাতৃ মুছলমানৰ লগত কটা-মৰা আৰম্ভ কৰি দিছে ৷ এই সংঘৰ্ষৰ ফলত লাভ কাৰ হৈছে? ব্ৰাহ্মণৰেই নহ'য় জানো?\nদেশৰ ইমুৰৰ পৰা সিমুৰলৈ হোৱা হিন্দু-মুছলমান সাম্প্ৰদায়িক সংঘৰ্ষবোৰত আজিলৈকে কেইজন ব্ৰাহ্মণ মৰিল তাৰ হিচাপ কোনবাই দিব পাৰিব নে? সংঘৰ্ষৰ তালিকাত মুছলমান, অবিচি, এছচি আৰু অছটিৰ সংখ্যাই বেছি হ'ব ৷ কাৰণ ব্ৰাহ্মণে সদায় সুৰক্ষিত স্থানত অৱস্থান কৰি সাম্প্ৰদায়িক সংঘৰ্ষৰে হিন্দু-মুছলমান বিভাজন সৃষ্টি কৰি শাসনত বহে আৰু পুনৰ শোষণ আৰম্ভ কৰে হিন্দু-মুছলমানৰ ওপৰত ৷\nদেশৰ অবিচি, এছটি, এচছি আৰু ধৰ্মীয় সংখ্যালঘু প্ৰজাগণক শাসন-শোষণ কৰাৰ সুবিধাৰে ব্ৰাহ্মণেই কংগ্ৰেছ(Congress) বনাইছিল, সেই কংগ্ৰেছেই ৰাষ্ট্ৰীয় স্বয়ংসেৱক সংঘ(RSS) বনাইছিল আৰু আৰএছএছ(RSS)এ বনাইছিল বিজেপি(BJP) ৷ সম্বন্ধত দুয়োটাই ভাই-ভাই ৷ এটাই বাবৰীৰ দুৱাৰ খুলিলে, আনটোয়ে ববৰি ভাঙিলে ৷ ফলত হিন্দু-মুছলীমৰ সংঘৰ্ষৰে দুয়োটা ব্ৰাহ্মণ দলে ভাগবতোৱা কৰি শাসন আৰু শোষণ দুয়োটাই কৰি আহিছে ৷\nBy Thaigir Bodosa at February 28, 2019


অজন্তা- নৱ কোঁৱৰ - সাহিত্য ডট অৰ্গ\nঅজন্তা- নৱ কোঁৱৰ\n১৮৫৭ চন৷ ভাৰতত তেতিয়া বৃটিচৰাজ৷ বৃটিচ সৈন্য ওখ ইন্দ্ৰানী পৰ্বতমালাৰ অটব্য অৰণ্যৰ মাজেৰে আগবাঢ়ি গৈ শিবিৰ পাতিছিল৷ তাৰে এফালে দক্ষিণাত্য পৰ্বতমালা আনফালে তাপ্তী নদীৰ উপত্যকা৷ সেই স্থানতেই বাগোড়া নদীয়ে এক বৃহৎ অশ্বখুড়া আকৃতিৰ ভাঁজ লৈছে৷ নদীৰ কাষে কাষে আগবাঢ়ি গৈ থাকোতে কেইজনমান সৈন্যই লক্ষ্য কৰিলে নদীৰ সিপাৰে ডাঠ হাবিৰ মাজত কেইটামান স্তম্ভ৷ কেইজনমান সাহসী সৈন্যই কি আছে চাবলৈ বাগোড়া নদীখন পাৰহৈ সিপাৰ পালেগৈ৷ ঘন গছ-লতাৰে আৱৰা সিপাৰত তেওঁলোকে দেখিলে কিছুমান গুহাৰ সমতল ভূমি৷ ষি ঠাই তেতিয়া বাঘ ঘোঙৰ বাসস্থানত পৰিণত হৈছে৷ কিঞ্চিত আগুৱাই তেওঁলোক স্তম্ভিত হৈ পৰিল৷\nঅলপদিনৰ পিছতে সেই শিবিৰ স্থানান্তৰিত কৰা হল৷ সেই চিত্ৰ ভাস্কৰ্যৰ সৌন্দৰ্য্য দৰ্শন পোৱা সৈনিক কেইজনে বহিজগতৰ সৈতে চিনাকি কৰি দিয়াৰ মানসেৰে না না জনৰ আগত এই কথা ব্যক্ত কৰে৷ কিছুমানে বিষয়টো গুৰুত্ব দিলেও কিছুমানে ইতিকিং কৰি উৰাই দিলে৷ উৎসাহী সকলৰ মাজৰে কেইজনমানে বিষয়টো গুৰুত্ব দি গন্তব্যৰ সঠিক বৰ্ণনা অনুসৰি এখন থুলমূল মানচিত্ৰ তৈয়াৰ কৰি লয়৷ তেওঁলোকে অনেক বিচাৰ খোচাৰ কৰি ১৮২৯ চনত অজন্তা গুহাত পদাৰ্পণ কৰে৷ তেওঁলোক ঘূৰি গৈ ৰয়েল এচিয়াটিক চছাইটিৰ বাৰ্ষিক বিৱৰণীত তেওঁলোকৰ অভিজ্ঞতাৰ কথা প্ৰকাশ কৰে৷ তাৰ পিছতো অজন্তাৰ বিষয়ত কলাৰসিক মহলত কোনো প্ৰতিক্ৰিয়া দেখা নগল৷ তেনেকৈয়ে পাৰহল আৰু দহটা বছৰ৷ অৱশেষত প্ৰবন্ধটি জেমছ্ ফাৰগুচনৰ চকুত পৰিল৷ জেমছ্ ফাৰগুচন আছিল সঁচাকৈয়ে এজন কলাৰসিক আৰু পণ্ডিত৷ তেওঁ চিত্ৰ কলা, ভাস্কৰ্য, স্থাপত্য, পুৰাতত্ত্ব, প্ৰত্নতত্ত্ব, ইতিহাস, ভূগোল, নৃত্বত্ব সকলো বিষয়ৰে পণ্ডিত আছিল৷ ভাৰতীয় স্থাপত্যকলাৰ বিষয়ে তেওঁৰ প্ৰবল আগ্ৰহ আছিল৷ জেমছ্ ফাৰগুচন ভাৰতলৈ আহি অজন্তা গুহা দৰ্শণ কৰি ৰয়েল এচিয়াটিক চছাইটিৰ মুখপত্ৰত এটা প্ৰবন্ধ লিখিলে৷ ১৮৪৪ চনত লিখা এই প্ৰবন্ধটিৰ জৰিয়তে অজন্তা গুহাৰ কথা বিদ্বানসকলৰ নজৰলৈ আহিল৷ বিষয়টো ইষ্ট ইণ্ডিয়া কোম্পানীৰ বিষয় ববীয়া সকলৰ চকুতো পৰিল৷ ইষ্ট ইণ্ডিয়া কোম্পানীয়ে চিত্ৰবোৰ অনুলিপি প্ৰস্তুত কৰিবৰ বাবে মাদ্ৰাজ পল্টনৰ সেনাধ্যক্ষ ৰবাৰ্ট গিলক ভাৰ দিলে৷ ৰবাৰ্ট গিলে প্ৰায় বিশ বছৰ পৰিশ্ৰমৰ অন্তত ত্ৰিছখনতকৈ অধিক বৃহৎ আকাৰৰ তৈলচিত্ৰ আঁকি শেষ কৰে৷ ১৮৬৬ চনত চিডেনহামৰ ক্ৰিষ্টেল পেলেচত এখন প্ৰদৰ্শনীত প্ৰদৰ্শন কৰা অৱস্থাত জুই জ্বলি পঁছিচখন ছবি চাৰখাৰ হৈ গল৷ সেই জুই কেনেকৈ জ্বলিল তাৰ ব্যাখা পোৱা নগ’ল৷ মেজৰ গিলে অজন্তাত দেখা ছবিবোৰ এতিয়াৰ দৰে জৰাজীৰ্ণ নাছিল৷ তেওঁ তৈলচিত্ৰৰ উপৰিও আন প্ৰতিলিপি কৰিছিল, তাত অক্ষত অৱস্থাত চিত্ৰসমূহ দেখিবলৈ পোৱা যায়৷ বাকী পাঁচখন ছবি কেনসিংটন সংগ্ৰাহালয়লৈ স্থানান্তৰ কৰা হয়৷\nৰবাৰ্ট গিলৰ পিছত অন্য এজন ব্যক্তি আগবাঢ়ি আহিল৷ তেওঁ বোম্বাই শিল্প বিদ্যালয়ৰ অধ্যক্ষ জৰ্জ গ্ৰিফট৷ ৰবাৰ্ট গিলৰ ছবিবোৰ পুৰি যোৱাৰ পিছত জেমছ ফাৰ্গুচন আৰু ডাঃ বাৰ্জেসে এই গৱেষণা তথা অভিযান চলাই নিবৰ বাবে প্ৰয়োজনীয় অৰ্থৰ বাবে ভাৰত চৰকাৰক অনুৰোধ কৰে৷ ১৮৭৫ চনত অধ্যক্ষ জৰ্জ গ্ৰিফটে কেইজনমান বাচকবনীয়া ছাত্ৰক লৈ অনুলিপিৰ কাম আৰম্ভ কৰে৷ বিভিন্ন কাৰণত মাজতে তিনিটা বছৰ কাম বন্ধ থাকিলেও ১৮৮৫ চনত অধ্যক্ষ জৰ্জ গ্ৰিফট আৰু তেওঁৰ ছাত্ৰসকলে সৰ্বমুঠ ৩৩৫খন ছবি আঁকে৷\nছবিসমূহ সযতনে ইংলেণ্ডলৈ পঠিয়াই দিয়া হয়৷ চাওথ কেনসিংটন সংগ্ৰাহালয়ত ছবিসমূহ সুন্দৰভাবে ৰখাৰ ব্যৱস্থা কৰা হয়৷ কিন্তুু ১৮৮৫ চনৰ ১২জুনৰ আন এক অগ্নিকাণ্ডই ৮৭খন ছবি সম্পূৰ্ণভাবে ভষ্মীভূত কৰাৰ লগতে ১৯১খন চিত্ৰ আংশিক ভাবে দগ্ধ হয়৷ বাকী ৫৬ খন চিত্ৰ ভিক্টোৰিয়া আৰু এলবাৰ্টো সংগ্ৰাহালয়ৰ ভাৰতীয় শাখাত ৰখা হয়৷\nইয়াৰ পিছতেই অজন্তা গুহাত আৰম্ভ হয় চোৰৰ প্ৰকোপ৷ অৰক্ষিত গুহাত থকা ছবিবোৰ ডাঙি নিবপৰা ফ্ৰেম লগোৱা ছবি নাছিল৷ সেইবোৰ আছিল গুহাৰ দেৱালত অংকন কৰা ছবি৷ ফেছকো৷ নিজামৰ কেইজনমান কৰ্মচাৰীৰ সৈতে বোম্বাইৰ এজন প্ৰত্নতাত্বিক ডাঃ বাৰ্ড এই চুৰি কাৰ্যত জড়িত আছিল৷ তেওঁলোকে চুৰী চাবোল লৈ কাম আৰম্ভ কৰিছিল৷ ফলত তেওঁলোকে পাইছিল এদম ৰঙীন ধূলি৷ অৱশেষত নিজাম বাহাদুৰে আইন প্ৰণয়ন কৰি এই কাৰ্য বন্ধ কৰিবলৈ চেষ্টা কৰিছিল৷ কিন্তুু তেতিয়ালৈকে বহু ছবি নি: শেষ হৈ গৈছিল৷\n১৯০৬ চনত লেডি হেৰিংহাম ভাৰত দৰ্শনলৈ আহে৷ অজন্তাৰ ছবিবোৰ দেখি তেওঁ মুগ্ধ হয়৷ তেওঁ দ্বিতীয় আৰু তৃতীয়বাৰৰ বাবেও অজন্তালৈ আহে৷ ছবিবিলাকৰ নকল কৰোৱা কাৰ্যত ব্ৰতী হয়৷ সমূহ নকল ইংলেণ্ডৰ ইণ্ডিয়া ছচাইটিক উপহাৰ দিয়ে৷ ১৯১৫ চনত ইণ্ডিয়া ছচাইটিয়ে ছবিবোৰ ‘অজন্তা ফেছস্কো’ নামদি দুটা খণ্ডত প্ৰকাশ কৰে৷ ইয়াৰ পিছত বঙ্গদেশৰ প্ৰখ্যাত চিত্ৰশিল্পী নন্দলাল, অসিত হালদাৰ, , সমৰেন্দ্ৰ গুপ্ত, মুকুল দে আদিয়ে অজন্তাৰ বহু চিত্ৰ অংকন কৰে৷ চৈয়দ মহমদ আৰু আফজলদ্দূনেও বহু অনুলিপি কৰে৷ ভগ্নী নিবেদিতা, ৰবীন্দ্ৰনাথ আৰু অৱনীন্দ্ৰনাথে তেওঁলোকক পৰোক্ষভাবে সহায় কৰে৷ ১৯২৫ চনত বিখ্যাত জাপানী শিল্পী আৰ. আই অজন্তা গুহা দৰ্শণ কৰে আৰু কিছু অনুলিপি অংকন কৰে৷\nহাইদৰাবাদৰ নিজাম চৰকাৰে ১৯১৪ চনত এটি পুৰাতত্ত্ব বিভাগ খুলি অজন্তা গুহাৰ চিত্ৰবোৰ সংৰক্ষণৰ ব্যৱস্থা কৰে৷ বিশ্বযুদ্ধ শেষহোৱাৰ পিছত নিজামৰ প্ৰচেষ্টাত ১৯২০ চনৰ পৰা ১৯২২ চনলৈকে দুজন ইটালিয়ান বিশেষজ্ঞ প্ৰফেছৰ লৰেংসা চেচ্চোনি আৰু কাউণ্ট আৰ্সিনিৰ যোগেদি ছবিবোৰ পৰিষ্কাৰ কৰে৷ ইয়াৰ আগতে কিছুমান অনৰ্থক ৰং বোলাই কিছুমান ছবি সৰ্বনাশ কৰি পেলাইছিল৷ ইটালীৰ সিস্তিন সাপেলৰ কাম কৰি অহা অভিক্ষ ব্যক্তি দুজনে অনৰ্থক ৰংবোৰ তুলি স্বচ্ছ আঠাৰ এক প্ৰলেপ দিয়ে৷ যাতে ৰঙবোৰ নিৰাপদে থাকে৷ মনকৰিলগীয়া, লিওনাৰ্ডো ডা ভিঞ্চিৰ লাষ্ট চাপাৰ তেওঁলোকে এইদৰেই সংৰক্ষণ কৰিছিল৷\nনিজাম চৰকাৰৰ পুৰাতত্ত্ব বিভাগে অন্য এটি ভাল কাম কৰে৷ ই-এল ডেচি নামৰ অভিজ্ঞ আলোক চিত্ৰশিল্পীৰ ৰঙীন ছবিবোৰ ডাঃ গোলাম ইয়াজদিনৰ সম্পাদনাত ১৯৩১ আৰু ১৯৩৫ চনত মুঠ চাৰিটা খণ্ডত এলবাম আকাৰে প্ৰকাশ কৰে৷ ডাঃ গোলাম ইয়াজদিনে বিভিন্ন পুৰাতত্ত্ব আৰু ইতিহাসবিদ সকলৰ পৰা অজন্তাৰ ছবিত বৰ্ণনা কৰা জাতকৰ কাহিনীবোৰ উদ্ধাৰ কৰি পেলাইছিল৷ অনুমান কৰা হয় অজন্তাৰ প্ৰথম গুহাটি ৬০০-৬২৬ খ্ৰীষ্টাব্দত নিৰ্মান কৰা৷\n(অজন্তাৰ ছবিবোৰৰ অৰ তৰ পৰা কপি কৰি অঁকা কেইটামান স্কেছ)\n← মূৰৰ বিষৰ বিষয়ে আমি কিমান জানো? ( ডাঃ ভূপেন শইকীয়া )\nবগা সৰিয়হ বটাৰে সৈতে চিতল মাছৰ কাৰী ( শেৱালি দত্ত ) →\nঅসমত নিদানপত্ৰৰ ইতিহাস : দেৱব্ৰত গগৈ\nJuly 15, 2012 March 10, 2021 9


ব্ৰেক-আপ-হিমাদ্ৰি বি গোস্বামী – ফটাঢোল\nFebruary 1, 2021 ফটা প্ৰেম\t9 Comments\nব্ৰেক-আপ-হিমাদ্ৰি বি গোস্বামী\nচৎচ্চা প্ৰেম বগলীৰ দৰে বগা৷ অকলুষ, পাখি লগা৷ চঞ্চল। নিলাজী বনৰ দৰে লাজুক, ৰবাব টেঙাৰ দৰে গোলাকাৰ। প্ৰেমৰ অলৌকিক শক্তিৰ বলতে প্ৰেমিক প্ৰেমিকাই পাৰ্থিৱ গেৰেকণি নেফেনোৱাকৈ পছোৱা বতাহত ভাঁহি ফুৰিব পাৰে। কুৰুৱাত পাখি মেলি ভৈয়ামৰপৰা পাহাৰলৈ, পাহাৰৰপৰা সাগৰলৈ ভ্ৰমিব পাৰে৷ প্ৰেম স্বৰ্গীয় বস্তু৷ প্ৰেমিক দেৱদূত। প্ৰেমিকা অপ্সৰা৷ উৰ্বশী। ভৰি দুটা চকীখনত তুলি আঁঠু দুটাৰ মাজৰ ফাঁকটোত থুতৰিটো সুমুৱাই দি বহি হেৰেম্ব কাকতিয়ে পুৰণি কথাবোৰ পাগুলিয়াই আছে৷\n: বা দা ম!\nইণ্টাৰভেলত কিনি অনা হাতৰ বাদামৰ ঠোঙাটো কাকতিয়ে উৰ্বশীৰ ফালে আগুৱাই দিছিল৷ ঠোঙাৰ মুখখন কাকতিৰ অন্তৰখনৰ দৰেই খোলা৷ চকু আৰু মূৰ দুয়োটাৰে ইংগিত দিলে, উৰ্বশী বাদাম খোৱা৷\nনাখায়, ঠোঙাটো তেওঁ দেখা নাই নেকি? প্ৰেমত পৰা ছোৱালীয়ে বোলে ওচৰৰ বস্তু নেদেখে! ফাৰচাইটেডনেশ্ব? হায়পাৰোপিয়া? ইমান ধুনীয়া চকুত কুকুৰিকণা বেমাৰ হয় জানো! উৰ্বশীয়ে বাদাম নাখায়েই নেকি আক’? ইফালে চিনেমাত নায়ক নায়িকাৰ অন্তৰঙ্গ মূহূৰ্ত৷ কাকতিয়ে হাতখন অলপ দাঙি ধৰিলে৷ খাব৷ ক’ব লাগিব-\n“উৰ্বশী খোৱা”৷ কিন্তু কি?\nবিশেষণটোৱেই নাই দেখোন৷ সেইটোক বিশেষণ নোবোলে হ’বপায়! যিয়েই নোবোলক বস্তুটোৰ নাম ক’ব লাগিব৷\n“উৰ্বশী বাদাম খোৱা”৷ বাকলি নুগুছোৱাকৈ বাদামসোপা কেনেকৈ খাব বাৰু!\n“উৰ্বশী বাকলি গুছাই বাদাম খোৱা”৷ বৰ দীঘল বাক্য৷ মানুহবোৰে হাঁহি দিছিল৷ চিনেমাত কমিক দৃশ্য। উৰ্বশীক ইম্প্ৰেছ কৰিবলৈ কাকতিয়েও হাঁহি মাৰিলে৷ টাইমিঙৰ হেৰফেৰ হ’ল৷ বাকীবোৰে তেতিয়ালৈ হাঁহি সামৰিছিল৷ সবেই কাকতিলৈ চাই পঠিয়ালে৷ পাতলীয়াকৈ লাজ পোৱাদি পালে৷ কাকতিয়ে আকৌ এটা হাঁহি মাৰি দিলে৷ সুৰ লগাই৷ চমঝদাৰ দৰ্শকৰ ৰসবোধ আনে বুজিব নোৱাৰিব। উপায়ো নাছিল৷ চিনেমা চলি আছে৷ পুলিছ আহিছে৷ কেছ লৈছে৷\nহেৰেম্ব কাকতি নিজৰ কেছলৈ আহিল। ইতিমধ্যে বাদাম কেইটামান বাকলি গুছাই ৰেডি কৰিলে৷ উৰ্বশীৰো সঁহাৰি আহিছিল৷ সেয়াই আৰম্ভণি৷ তাৰপিছত চিনেমা হলৰ মজিয়া নতু কেতিয়াবা পাৰ্কৰ সেউজীয়া দুয়োৱে বাদামৰ বাকলিৰে ওপচাই দিছিল৷ কাকতি আৰু উৰ্বশী৷ উৰ্বশী আৰু কাকতি৷ দুয়ো একেলগে এখন বেলেগ ৰাজ্যত বাস কৰিছিল৷ প্ৰেম ৰাজ্য৷ তাত চিনেমাৰ দৰে খল চৰিত্ৰ নাছিল। তাত ফুল ফুলে, ৰ’দে হাঁহে৷ অ’ নহয়৷ তাত ৰ’দ নাছিলেই৷ দিনে ৰাতিয়ে জোনাক আছিল৷ সদায়৷ গোলাপ ফুলিছিল, না বেলেগ নেকি! কাঁইট নথকা কিবা৷ চৰাই আছিল পাতিহাঁহ, নহয় নহয় বনহংস৷ জন্তু? আছিল৷ গঁড়৷ ধেইত সেইখন কাজিৰঙা নহয়তো! পোক? নাছিল৷ থাকিলেও কেৰেলুৱাহে আছিল চাগে৷ চুই দিলেই লাজতে মুছকঁছ যায়৷ পৰুৱা? মনত পেলাব পৰা নাই৷ বহুদিন হ’লতো৷ সেই প্ৰেমকাননতে দুয়োৱে অনাগত জীৱনৰ ধোৱা-চাং সাজিছিল৷ কিন্তু এলান্ধু বিহীন৷ পৰিষ্কাৰ৷ জালুকবাৰীত কাকতি, বামুণী মৈদামত উৰ্বশী৷ সুযোগ পালেই যোৰ পাতে৷ কেতিয়াবা চকু দুটাই দেখেহে৷ মাক বাপেক লগত থাকিলে উৰ্বশীয়ে কাকতিক চিনি নাপায়৷ শৰীৰচৰ্চাবিদ ককায়েকটো ওচৰত থাকিলে কাকতিয়েও তেওঁক চিনি নাপাইছিল৷\nএদিন কাহিনীত টুইষ্ট আহিল৷ সেইদিনা উৰ্বশীয়ে হঠাৎ স্ক্ৰীপ্টত নথকা ডায়লগ এটা থ্ৰ কৰি দিছিল।\n: তুমি আমাৰ ঘৰলৈ আহা৷ মাক মই কৈয়ে থৈছোঁ৷ তুমি দেউতাকো কোৱাঁ৷ মোলৈ হ’লে দৰা বিচাৰিছে৷\nচাকৰিও নাই চিকাৰো যায়। জাগতিক কন্দলে হেৰেম্ব কাকতিৰ প্ৰেমক আগভেটি ধৰিলে৷ যুগ যুগ ধৰি হৃদয়বান প্ৰেমিকে এই ক্ষেত্ৰত যি কৰি আহিছে কাকতিয়েও তাকেই কৰিলে৷ উৰ্বশীক পিতৃদত্ত পাত্ৰতে সুখী হোৱাৰ শুভকামনা যাঁচি কাকতিৰ ব্ৰেকআপ৷\n« আমি দেখি অহা মাঘৰ বিহুৰ লোক পৰম্পৰাত এভূমুকি-ধীৰেন শইকীয়া\nফলাফল শূণ্য-জ্যোতিৰূপা কোঁৱৰ খাটনিয়াৰ »\nখুবেই ভাল লাগিল পঢ়ি। লিখনশৈলীৰ ফেন হ’লো। আগলৈও লিখিব নিশ্চয়।\nহিমাদ্ৰি বি গোস্বামী\nধন্যবাদ ৷ লিখিবলৈ চেষ্টা কৰিম ৷\nতোমাৰ লেখা পালে গোগ্ৰাসে পঢ়োঁ৷ এইবাৰো মন মুহিলে৷ আৰু লাগে\nলিখাৰ স্টাইলটো বঢ়িয়া লাগিল দেই, ৰসে চৌ চৌ! বহুত ভাল পালো পঢ়ি৷ 👌🏼👌🏼\nদ্বীপন সুনিপন হাজৰীকা\nবিন্দাছ লিখিছে ককাইদেউ ৷ পঢ়ি ভাল লাগিল ৷


বিজয় কুমাৰ ভাৰতৰ এজন শ্বুটাৰ। ২০১২ চনৰ লণ্ডন অলিম্পিকৰ পুৰু\nⓘ বিজয় কুমাৰ ভাৰতৰ এজন শ্বুটাৰ। ২০১২ চনৰ লণ্ডন অলিম্পিকৰ পুৰুষৰ ২৫ মিটাৰ ৰেপিড ফায়াৰ পিষ্টল শাখাৰ তেওঁ ৰূপৰ পদক বিজয়ী। কুমাৰৰ ঘৰ হিমাচল প্ৰদেশৰ হমিৰপুৰ জিলাৰ হ ..\nআমাক কিতাপ লাগে হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ-সংকলন। গ্ৰন্থখন প্ৰথম ১৯৯৩ চনৰ জানুৱাৰী মাহত ষ্টুডেণ্টচ ষ্টৰচ প্ৰকাশনৰ পৰা প্ৰকাশ হয়। গ্ৰন্থখন তেওঁ শ্ৰী বিজয় কুমাৰ দত্তৰ কৰকমলেষুত আগবঢ়াই একেবাৰে আদিতে এনেদৰে লিখিছে, "মৰমৰ বিজয়, তোমাৰ লগত চিনাকি হবৰ দিন ধৰি তুমি মোৰ লেখক-জীৱনত এটা বিশেষ গুৰুত্বপূৰ্ণ ভূমিকা লৈ আহিছা। মোৰ যোৱা সাত বছৰৰ সাহিত্য-চৰ্চাৰ লগত তোমাৰ নামটো অবিচ্ছেদ্যভাৱে জড়িত। আন্তৰিক প্ৰীতি আৰু কৃতজ্ঞতাৰ চিন স্বৰূপে মোৰ এই কিতাপখন তোমাৰ নামত উছৰ্গা কৰিলো।"\nপাৰ্ৱতী থিৰুভথু কট্টুৱাত্থা হৈছে এগৰাকী ভাৰতীয় অভিনেত্ৰী। তেখেত মালায়ালম ছবি জগতৰ পৰিচিত মুখ। ইয়াৰ উপৰি তেখেতে তামিল আৰু কন্নড় ভাষাৰ ছবিতো অভিনয় কৰিছে। কেৰালাৰ কলিকটত জন্মগ্ৰহণ কৰা পাৰ্ৱতীয়ে ২০০৬ চনত আউট অৱ ছিলেবাছ নামৰ মালায়ালম ভাষাৰ ছবিখনৰ জৰিয়তে চলচ্চিত্ৰ জগতত খোজ পেলায়। পাৰ্ৱতীয়ে নটবুক ২০০৬, মিলানা ২০০৭, পু ২০০৮, চিটি অৱ গোল্ড ২০১১, মাৰয়ান ২০১৩, বাংগালোৰ ডেইছ ২০১৪, উত্তম ভিলেইন ২০১৫, এন্নু নিণ্টে ময়ডিন ২০১৫, চাৰ্লি ২০১৫, টেক অফ ২০১৭, কুড়ে ২০১৮, উয়াৰে ২০১৯ আৰু ভায়ৰাছ ২০১৯ আদি ছবিত অভিনয় কৰ দৰ্শকৰ মাজত জনাজাত হৈছে। ২০১৭ চনত তেখেতে ইৰফান খানৰ বিপৰীতে কৰিব কৰিব ছিংগল নামৰ হ ...\nⓘ বিজয় কুমাৰ\nবিজয় কুমাৰ ভাৰতৰ এজন শ্বুটাৰ। ২০১২ চনৰ লণ্ডন অলিম্পিকৰ পুৰুষৰ ২৫ মিটাৰ ৰেপিড ফায়াৰ পিষ্টল শাখাৰ তেওঁ ৰূপৰ পদক বিজয়ী। কুমাৰৰ ঘৰ হিমাচল প্ৰদেশৰ হমিৰপুৰ জিলাৰ হৰষৌৰ গাঁঁৱত, কুমাৰ বৰ্তমান ভাৰতীয় সেনাৰ ড’গ্ৰা ৰেজিমেন্ট ৰ ছুবেদাৰ মেজৰ হিচাপে কৰ্মৰত। তেওঁৰ খেলত বৰ্তমান পৃষ্ঠপোষকতা কৰে অলিম্পিক গ’ল্ড কুৱেষ্ট এ। তেওঁ Army Marksmanship Unit ত ২০০৩ চনৰ পৰা নিয়োজিত হৈ আছে। কুমাৰৰ প্ৰশিক্ষক ৰাছিয়াৰ পাৱেল স্মিৰ’ন’ভ।\n1.1. শ্বুটিং কেৰিয়াৰ ২০০৬ - ২০০৯\n২০০৬ চনৰ কমনৱেলথ খেলসমূহত বিজয় কুমাৰে ২ টা সোণৰ পদক অৰ্জন কৰে, ইয়াৰ ভিতৰত আছিল পুৰুষৰ ২৫ মিটাৰ ৰেপিড ফায়াৰ পিষ্টল একক শাখা আৰু দ্বৈত শাখা, দ্বৈত শাখাত তেওঁ পেম্বা তামাঙৰ সৈতে এই পদক দখল কৰে। একেবছৰৰে এচিয়ান গেমছটো তেওঁ এটা ব্ৰঞ্জৰ পদক দখল কৰে। তাৰ পাবছৰ এচিয়ান চেম্পিয়নশ্বিপৰ ২৫ মিটাৰ চেন্টাৰ ফায়াৰ পিষ্টলত তেওঁ দ্বিতীয় স্থান দখল কৰে।\n1.2. শ্বুটিং কেৰিয়াৰ দিল্লী কমনৱেলথ খেলসমূহ, ২০১০\nসোণৰ পদক সমূহ\n১. পুৰুষৰ ২৫ মিটাৰ ৰেপিড ফায়াৰ পিষ্টল দ্বৈত শখা।\n২. পুৰুষৰ ২৫ মিটাৰ ৰেপিড ফায়াৰ পিষ্টল একক শাখা\nতেওঁ সৰ্বমুঠ ৭৮৭.৫ কোৱালিফাইং ৰাউণ্ডত ৫৮৩ আৰু চুড়ান্ত ৰাউণ্ডত ২০৪.৫ পইন্ট অৰ্জন কৰে, এই পইন্টেৰে তেওঁ ভাৰতীয় খেলুৱৈৰ কমনৱেলথ খেলসমূহত পুৰুষৰ ২৫মিটাৰ ৰেপিড ফায়াৰ পিষ্টলৰ একক শাখাৰ সৰ্বোচ্চ পইন্টৰ পূৰ্বৰ অভিলেখ ভংগ কৰে, ইয়াৰ আগতে সৰ্বোচ্চ পইন্ট আছিল ৭৭৮.২ যিটো অভিলেখ ২০০৬ চনৰ মেলৱৰ্ণ কমনৱেলথ খেলসমূহত স্থাপিত হৈছিল।\n৩. পুৰুষৰ ২৫মিটাৰ চেন্টাৰ ফায়াৰ পিষ্টল দ্বৈত শাখা\nহৰপ্ৰীত সিং ৫৮৬ আৰু বিজয় কুমাৰ ৫৭৩এ মুঠ ১১৫৯ পইন্ট অৰ্জন কৰে।\nৰূপৰ পদকসমূহ ১. পুৰুষৰ ২৫মিটাৰ ৰেপিড ফায়াৰ পিষ্টল\n১০ অক্টোবৰ ২০১০ তাৰিখে ৫৭৪ পইন্ট অৰ্জনেৰে এই প্ৰতিযোগিতাৰ পুৰুষৰ ২৫মিটাৰ ৰেপিড ফায়াৰ পিষ্টলত কুমাৰে ৰূপৰ পদক দখল কৰে, সোণৰ পদক দখল কৰে তেওঁৰ দ্বৈত প্ৰতিযোগিতাৰ সংগী হৰপ্ৰীত সিঙে ৫৮০ পইন্ট।\n1.3. শ্বুটিং কেৰিয়াৰ লণ্ডন অলিম্পিক, ২০১২\n2. পুৰস্কাৰ আৰু স্বীকৃতি\nৰাজস্থান চৰকাৰৰ পৰা ₹ ৫০ লাখ ৭০,১০০ ডলাৰ নগদ ধনৰ পুৰস্কাৰ।\nভাৰতীয় সেনাৰ পৰা ₹ ৩০ লাখ ৪২,১০০ ডলাৰ নগদ ধনৰ পুৰস্কাৰ লগতে ছুবেদাৰৰ পৰা ছুবেদাৰ মেজৰ পদলৈ পদোন্নতি।\nহিমাচল চৰকাৰৰ পৰা ₹ ১ কোটি ১,৪০,২০০ ডলাৰ নগদ ধনৰ পুৰস্কাৰ।\nWikipedia: বিজয় কুমাৰ


pm-narendra-modi-pays-tribute-to-swami-vivekananda-spent-the-night-in-belur-math-said-on-caa– News18 assam\nCAAক লৈ মমতা বেনাৰ্জীক মোদীৰ উত্তৰ! কলকাতাত কি ক’লে মোদীয়ে?\nCAAক লৈ মোদীয়ে কয় যে নাগৰিকত্ব সংশোধনী আইনে নাগৰিকত্ব দিয়ে, কাঢ়ি নলয়।\nLast Updated : January 12, 2020, 12:57 IST\nপ্ৰধানমন্ত্ৰী নৰেন্দ্ৰ মোদীয়ে দেওবাৰে কয় যে নাগৰিকত্ব সংশোধনী আইনক লৈ যুৱ প্ৰজন্মক এটা শ্ৰেণীয়ে বিপথে পৰিচালিত কৰিছে, কিন্তু এই আইনে কোনো লোকৰ নাগৰিকত্ব কাঢ়ি নলয়। মোদীয়ে স্পষ্ট কৰি দিয়ে যে যিসকল লোকে ভাৰত আৰু ভাৰতৰ সংবিধানৰ ওপৰত আস্থা ৰাখে তেওঁলোক ভাৰতৰ নাগৰিক হ’ব পাৰে। ৰাজনৈতিক মুনাফাৰ বাবে একাংশ লোকে নতুন নাগৰিকত্ব আইনৰ বিষয়ে জানি–বুজিও উৰাবাতৰি বিয়পাই আছে।\nপ্ৰধানমন্ত্ৰীয়ে হাওৰা জিলাৰ বেলুৰ মঠত জনতাক সম্বোধন কৰি কয় – ‘মই প্ৰট’কল ভংগ কৰি বেলুৰ মঠত মোক নিশা কটাবলৈ সুবিধা দিয়াৰ বাবে পশ্চিম বংগ চৰকাৰক ধন্যবাদ জনাইছো। মোৰ অতীত বেলুৰ মঠৰ সৈতে জড়িত। বেলুৰ মঠে মোক শিকাইছিল যে জনসেৱাই প্ৰভূসেৱা।’\nCAAক লৈ মোদীয়ে কয় যে নাগৰিকত্ব সংশোধনী আইনে নাগৰিকত্ব দিয়ে, কাঢ়ি নলয়। ইমান স্পষ্টভাৱে কোৱাৰ পিছতো একাংশ লোকে নাগৰিকত্ব সংশোধনী আইনক লৈ উপপ্ৰচাৰ চলাই আছে। মই আনন্দিত যে আজিৰ যুৱ প্ৰজন্মই এনেধৰণৰ অপপ্ৰচাৰ আঁতৰ কৰিছে। বাকীটো বাদেই, পাকিস্তানত যিদৰে আন ধৰ্মৰ লোকৰ ওপৰত অত্যাচাৰ হয়, তাক লৈও বিশ্বজুৰি আমাৰ যুৱ প্ৰজন্মই মাত মাতি আছে।\nFirst published: January 12, 2020, 12:57 IST


প্ৰভাতী পখীৰ গান - অসমীয়া ৱিকিপিডিয়া\nকাহিনী- অমূল্য কাকতি\nসংলাপ- মুনিন বৰুৱা, অমূল্য কাকতি\nমুনিন বৰুৱা, অমূল্য কাকতি\nবিজয় নাৰায়ণ তিৱাৰী\nঅমৰ নাথ তিৱাৰী\nজে পি দাস\n২৭ মাৰ্চ ১৯৯২\nপ্ৰভাতী পখীৰ গান (ইংৰাজী: Prabhati Pokhir Gaan) ১৯৯২ চনত মুক্তি পোৱা এখন অসমীয়া চলচ্চিত্ৰ। ছবিৰ পৰিচালক মুনিন বৰুৱা। কাহিনী- অমূল্য কাকতিৰ। ৰাজকুমাৰ পিকচাৰ্ছৰ বেনাৰত নিৰ্মাণ কৰা ছবিখন প্ৰযোজনা কৰিছিল বিজয় নাৰায়ণ তিৱাৰী আৰু অমৰ নাথ তিৱাৰীয়ে। সংগীত জে পি দাসৰ। প্ৰভাতী পখীৰ গানৰ মাজেৰে নিবনুৱা সমস্যা, দুৰ্নীতি আদি সামাজিক বিষয়ক কেন্দ্ৰ কৰি গঢ় লৈ উঠা যুৱপ্ৰজন্মৰ হতাশা আৰু আশাৰ এখন নিৰ্মোহ ছবি অংকন কৰা হৈছে।\n‘সেউজপুৰ মিলন সংঘ’- এসময়ৰ কলা-সংস্কৃতিৰ চৰ্চা হৈছিল। কিন্তু এতিয়া সংঘৰ ঘৰটো উৱলি গৈছে। তথাপি তাতেই ডেকা ল’ৰাজাকে আড্ডা মাৰে। কোনোবাই কেৰম খেলে। কেইজনমানে আকৌ গীটাৰত টুংটুঙাই সংগীতৰো চৰ্চা কৰে। চাকৰিৰ দৰ্খাস্ত দি দি ভাগৰি পৰা কোনোবাই আকৌ তাতে আহি অলপ জিৰায়। ছবি পৰিচালক হোৱাৰ সপোন দেখা কোনোবাই আকৌ পেটৰ তাড়নাত ধনী ঠিকাদাৰৰ সহকাৰী ৰূপে কাম কৰে আৰু সংঘলৈ আহি মনৰ দুখখিনি উজাৰি দিয়ে। কেতিয়াবা নিৰাশ হয় তেওঁলোক। কিন্তু তাৰ মাজতে তেওঁলোকে পোহৰৰ সপোন দেখে।\nপূৰৱী শৰ্মা ভট্টাচাৰ্য\nডাঃ হেমেন বৰ্মণ\nমীনা কুমাৰী বৰ্মন\nসংগীত পৰিচালনা জে পি দাসৰ।\n1. "ওৰে ৰাতি অন্ধকাৰত আছিল মোৰ দুৱাৰ বন্ধ" পাৰ্বতী প্ৰসাদ বৰুৱা সমৰ হাজৰিকা\n2. "ধেমালীৰ আমনি যদি সঁচাকৈ কাহিনী হয়" হেমন্ত দত্ত সন্ধ্যা মেনন\n3. "দেহাৰ ভৰষা নাই জীৱ থাকে সৰ্বদাই" হেমন্ত দত্ত কুল বৰুৱা, সন্ধ্যা মেনন\n4. "ঘোৰ এন্ধাৰ চৌদিশে ঘোৰ এন্ধাৰ ছিদ্ৰহীন এক মাজনিশা" হেমন্ত দত্ত সমৰ হাজৰিকা\n5. "প্ৰণাম জনাও ফাগুণ তোমাক যৌৱন জোনাক ওপচে য’ত" হেমন্ত দত্ত সমৰ হাজৰিকা\n6. "সমদলে দৃঢ়তাৰে আগবাঢ়ি গঢ়ি যাম প্ৰতিভাৰে দেউল আমি" হেমন্ত দত্ত সমৰ হাজৰিকা, জে পি দাস, সন্ধ্যা মেনন, শ্বাশ্বতী বটব্যাল, জিণ্টি দাস\n↑ 1.0 1.1 1.2 1.3 Das Arunlochan (2013). ১০০ অসমীয়া চলচ্চিত্ৰৰ কাহিনী আৰু গীত. Shashi Shisu Prakashan, Guwahati. পৃষ্ঠা. 379.\n↑ 2.0 2.1 Borgohain, Dimpul (28 October 2018). "‘ক্ষমতাৰ স্বাৰ্থত ৰাজনীতিত মৰাশত শগুণ পৰা দি নপৰিব…’". Asomiya Pratidin. https://www.asomiyapratidin.in/prabhati-pakhir-gaan-an-assamese-movie-giff/। আহৰণ কৰা হৈছে: 11 July 2021.\n"https://as.wikipedia.org/w/index.php?title=প্ৰভাতী_পখীৰ_গান&oldid=305503"ৰ পৰা অনা হৈছে\nএই পৃষ্ঠাখন ০২ নৱেম্বৰ, ২০২১ তাৰিখে ২০:৪৪ বজাত অন্তিম সংশোধন কৰা হৈছিল।


pakistan-releases-jaish-e-mohammed-chief-masood-azhar-from-custody-says-report– News18 Assam\nপাকিস্তানে মুকলি কৰি দিলে সন্ত্ৰাসবাদী মাছুদ আজহাৰক! উদ্দেশ্য কি পাকিস্তানৰ?\nUpdated:September 9, 2019, 11:06 AM IST\nচলিত বৰ্ষৰ ১৪ ফেব্ৰুৱাৰীত জম্মু–কাশ্মীৰৰ পুলৱামাত সংঘটিত সন্ত্ৰাসবাদী আক্ৰমণৰ পিছত পাকিস্তানে গ্ৰেপ্তাৰ কৰিছিল মাছুদ আজহাৰক।\nLast Updated: September 9, 2019, 11:06 AM IST\nজম্মু–কাশ্মীৰৰ পৰা অনুচ্ছেদ ৩৭০ প্ৰত্যাহাৰ কৰাৰ পিছৰে পৰা ভাৰত আৰু পাকিস্তানৰ মাজত বৃদ্ধি পাইছে উত্তেজনা। জম্মু–কাশ্মীৰ প্ৰসংগত বিশ্বৰ কোনো দেশৰ পৰা সহায় লাভ কৰা নাই পাকিস্তানে। সেয়েহে এইবাৰ পাকিস্তানে গ্ৰহণ কৰিছে আন এক পদক্ষেপ। খবৰ অনুসৰি, ইমৰাণ খান চৰকাৰে সন্ত্ৰাসবাদী সংগঠন জইছ–ই–মহম্মদৰ মুৰব্বী মাছুদ আজহাৰক কাৰাগাৰৰ পৰা মুকলি কৰি দিছে।\nমাছুদ আজহাৰ ভাৰতত সংসদ ভৱন আক্ৰমণ, মুম্বাই আক্ৰমণ, পুলৱামা কাণ্ড, উৰী আক্ৰমণকে ধৰি বহু ঘটনাৰ মাষ্টাৰমাইণ্ড। মাছুদ আজহাৰক মুকলি কৰি দিয়াৰ পিছত ভাৰতীয় সেনা আৰু নিৰাপত্তাৰক্ষীক সতৰ্ক কৰি দিয়া হৈছে।\nচলিত বৰ্ষৰ ১৪ ফেব্ৰুৱাৰীত জম্মু–কাশ্মীৰৰ পুলৱামাত সংঘটিত সন্ত্ৰাসবাদী আক্ৰমণৰ পিছত পাকিস্তানে গ্ৰেপ্তাৰ কৰিছিল মাছুদ আজহাৰক। এতিয়া সন্ত্ৰাসবাদী মাছুদক মুকলি কৰি দিয়া ঘটনাই স্পষ্ট কৰিছে যে পাকিস্তানে আন্তঃৰাষ্ট্ৰীয় হেঁচাত মাছুদ আজহাৰক গ্ৰেপ্তাৰৰ নাটক ৰচিছিল।\n‘হিন্দুস্তান টাইমছ’ৰ ৰিপ’ৰ্টত চোৰাংচোৱা সংস্থাৰে জড়িত সূত্ৰৰ উদ্ধৃতিৰে লিখা হৈছে যে পাকিস্তানে ভাৰতত বৃহৎ আক্ৰমণৰ প্ৰস্তুতি চলাইছে। সন্ত্ৰাসবাদী আক্ৰমণ সংঘটিত কৰিবলৈ মুকলি কৰি দিয়া হৈছে মাছুদ আজহাৰক। উল্লেখযোগ্য যে চলিত বৰ্ষতে ৰাষ্ট্ৰসংঘই মাছুদ আজহাৰক বিশ্ব সন্ত্ৰাসবাদী হিচাপে ঘোষণা কৰিছিল।\nFirst published: September 9, 2019, 11:06 AM IST


Avinorm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Avinorm ar byavahar, ppali, parshwakriya, upkaar, kriya-pratikriya aaru satarkatabani\nAvinorm की जानकारी\nAvinorm ৰ লাভ আৰু ব্যৱহাৰসমূহ- Avinorm Benefits & Uses in Assamese- Avinorm ar laabh aaru byavaharsamuh\nAvinorm ৰ পালি আৰু সেয়া কেনেদৰে ল'ব- Avinorm Dosage & How to Take in Assamese - Avinorm ar paali aaru xeya kenedore lobo\nAvinorm ৰ পাৰ্শ্চক্ৰিয়াসমূহ- Avinorm Side Effects in Assamese- Avinorm ar parshwakriyasamuh\nAvinorm সংক্ৰান্ত সতৰ্কতাবাণীসমূহ- Avinorm Related Warnings in Assamese- Avinorm xonkranta xatarkatabanisamuh\nঅইন দৰৱৰ সৈতে Avinormৰ গুৰুতৰ ক্ৰিয়া-প্ৰতিক্ৰিয়া- Severe Interaction of Avinorm with Other Drugs in Assamese- Oinor xoite Avinorm ar gurutor kriya-pratikriya\nAvinorm মতভেদসমূহ- Avinorm Contraindications in Assamese- Avinorm nishedhsamuh\nAvinorm ৰ বিষয়ে সততে সোধা প্ৰশ্নসমূহ- Frequently asked Questions about Avinorm in Assamese- Avinorm ar bikhoye satate xodha prashnasamuh\nখাদ্য আৰু মদৰ সৈতে Avinorm ক্ৰিয়া-প্ৰতিক্ৰিয়া- Avinorm Interactions with Food and Alcohol in Assamese- khadya aaru modor xoite Avinorm kriya-pratikriya\nAvinorm ৰ লাভ আৰু ব্যৱহাৰসমূহ - Avinorm Benefits & Uses in Assamese - Avinorm ar laabh aaru byavaharsamuh\nAvinorm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAvinorm ৰ পালি আৰু সেয়া কেনেদৰে ল'ব - Avinorm Dosage & How to Take in Assamese - Avinorm ar paali aaru xeya kenedore lobo\nAvinorm-ৰ উপাদানসমূহ - Avinorm Active Ingredients in Assamese - Avinorm-ar upadaansamuh\nAvinorm ৰ পাৰ্শ্চক্ৰিয়াসমূহ - Avinorm Side Effects in Assamese - Avinorm ar parshwakriyasamuh\nগৱেষণাৰ ভিত্তিত, Avinorm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAvinorm সংক্ৰান্ত সতৰ্কতাবাণীসমূহ - Avinorm Related Warnings in Assamese - Avinorm xonkranta xatarkatabanisamuh\nAvinorm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAvinorm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAvinorm এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Avinorm কি প্ৰভাৱ দেখা গৈছে?\nAvinormৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Avinorm কি প্ৰভাৱ দেখা গৈছে?\nAvinormৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Avinorm ৰ কি প্ৰভাৱ দেখা গৈছে?\nAvinormৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Avinormৰ গুৰুতৰ ক্ৰিয়া-প্ৰতিক্ৰিয়া - Severe Interaction of Avinorm with Other Drugs in Assamese - Oinor xoite Avinorm ar gurutor kriya-pratikriya\nAvinorm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAvinorm মতভেদসমূহ - Avinorm Contraindications in Assamese - Avinorm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Avinorm লোৱা অনুচিত যাতে -\nAvinorm ৰ বিষয়ে সততে সোধা প্ৰশ্নসমূহ - Frequently asked Questions about Avinorm in Assamese - Avinorm ar bikhoye satate xodha prashnasamuh\nএই Avinorm-এ অভ্য়াস বা নিচাৰ সৃষ্টি কৰে নেকি?\nনহয়, আপনি Avinormৰ প্ৰতি আসক্ত নহয়।\nনহয়, Avinorm লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Avinorm লওক।\nনহয়, মানসিক ৰোগৰ চিকিত্সাৰ ক্ষেত্ৰত Avinormৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Avinorm ক্ৰিয়া-প্ৰতিক্ৰিয়া - Avinorm Interactions with Food and Alcohol in Assamese - khadya aaru modor xoite Avinorm kriya-pratikriya\nখাদ্য আৰু Avinormৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Avinorm ল'ব পাৰে।\nমদ আৰু Avinormৰ মাজৰ প্ৰতিক্ৰিয়া\nমদৰ সৈতে Avinorm সেৱন কৰাটো বিপজ্জনক হ'ব পাৰে।\nAvinorm ৰ অনুকল্প - Substitutes for Avinorm in Assamese\nআপুনি বা আপোনাৰ পৰিয়ালৰ কোনোবাই Avinorm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Avinorm ব্যৱহাৰ কৰিছিল নেকি?\nআপুনি কিমান পৰিমাণে Avinorm সেৱন কৰিছিল?\nআপুনি Avinorm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Avinorm সেৱন কৰে?


অক্সফ'ৰ্ড বিশ্ববিদ্যালয় - অসমীয়া ৱিকিপিডিয়া\nঅক্সফ'ৰ্ড বিশ্ববিদ্যালয় (ইংৰাজী: University of Oxford) ইংলেণ্ডৰ অক্সফ'ৰ্ড চহৰত অৱস্থিত এখন গৱেষণাকেন্দ্ৰিক কলেজিয়েট বিশ্ববিদ্যালয়। বিশ্ববিদ্যালয়খনত ১০৯৬ চনৰ পৰাই শিক্ষাদানৰ তথ্য পোৱা যায়। ইয়াৰ ফলত এইখন ইংৰাজীভাষী দেশসমূহৰ ভিতৰত আটাইতকৈ পুৰণি বিশ্ববিদ্যালয় আৰু আজিৰ দিনলৈ নিৰৱচ্ছিন্নভাৱে সক্ৰিয় হৈ থকা পুৰণি বিশ্ববিদ্যালয়ৰ শাৰীত দ্বিতীয় স্থান পাইছে। ১১৬৭ চনৰ পৰা হেনৰি ২য়ে যেতিয়া পেৰিছ বিশ্ববিদ্যালয়ত ইংৰাজ শিক্ষাৰ্থীৰ নামভৰ্তি নিষিদ্ধ কৰিছিল, তেতিয়াৰ পৰা অক্সফ'ৰ্ড বিশ্ববিদ্যালয়ৰ দ্ৰুত বিকাশ হ'বলৈ ধৰে। ১২০৯ চনত শিক্ষাৰ্থী আৰু অক্সফ'ৰ্ডৰ বাসিন্দাৰ মাজত মতানৈক্য হোৱাত কিছু ব্যক্তি উত্তৰ-পূৱৰ কেমব্ৰিজলৈ আহি নতুন বিশ্ববিদ্যালয় এখন স্থাপন কৰিলে। এইখনেই পিছলৈ কেমব্ৰিজ বিশ্ববিদ্যালয়ৰূপে পৰিচিত হ'ল। এই দুই প্ৰাচীন বিশ্ববিদ্যালয়ক একেলগে বুজাবলৈ প্ৰায়েই 'অক্সব্ৰিজ' শব্দটো ব্যৱহাৰ কৰা হয়। অক্সফ'ৰ্ড বিশ্ববিদ্যালয়ৰ ইতিহাস আৰু প্ৰভাৱৰ বাবে ই আজিৰ দিনত বিশ্বৰ সবাতোকৈ গৰিমামণ্ডিত আৰু উচ্চমানৰ বিশ্ববিদ্যালয়বোৰৰ এখন ৰূপে পৰিগণিত হৈছে।\nঅক্সফ'ৰ্ড বিশ্ববিদ্যালয়ৰ প্ৰতীক\nলেটিন: Universitas Oxoniensis\nDominus illuminatio mea (লেটিন)\nপ্ৰায় ১০৯৬ (1096)\n£৫.৬ বিলিয়ন (মহাবিদ্যালয়সমূহক ধৰি) (২০১৭ চনৰ ৩১জুলাই পৰ্য্যন্ত)\n£১.৪ বিলিয়ন (2016–17)\nদ্য লৰ্ড পেটাৰ্ন অৱ বাৰ্নছ্\nঅক্সফ'ৰ্ড, ইংলেণ্ড, যুক্তৰাজ্য\nইউৰোপীয় বিশ্ববিদ্যালয় সংগঠন(EUA)\nএই বিশ্ববিদ্যালয়খন ৩৯ খন মহাবিদ্যালয় আৰু ৪টা ভাগত বিভক্ত কেইবাটাও একাডেমীক বিভাগক লৈ গঢ়ি উঠিছে। বিশ্ববিদ্যালয়খনৰ অধীনত থাকিলেও এই মহাবিদ্যালয়বোৰ স্বপৰিচালিত শিক্ষানুষ্ঠান, মহাবিদ্যালয়বোৰে স্বাধীনভাৱে নিজৰ সদস্যভুক্তি নিয়ন্ত্ৰণ কৰে আৰু এইবোৰৰ নিজা নিজা পৰিচালনা নীতি আৰু কাৰ্য্যকলাপ আছে। অক্সফ'ৰ্ডৰ কোনো মূল চৌহদ নাই, ইয়াৰ অট্টালিকা আৰু সা-সুবিধাসমূহ চহৰৰ কেন্দ্ৰস্থলৰ গোটেই অংশত বিস্তৃত হৈ আছে। অক্সফ'ৰ্ডত নিম্নস্নাতক বৰ্ষৰ ছাত্ৰ-ছাত্ৰীসকলক অধ্যাপক আৰু বিভাগৰ পৰা পাঠদান, বক্তৃতা, চেমিনাৰৰ জৰিয়তে শিক্ষাদান কৰাৰ উপৰি পৰীক্ষাগাৰত কৰিবলগীয়া কামো দিয়া হয়। অক্সফ'ৰ্ডৰ আন এটা বৈশিষ্ট্য হৈছে যে ইয়াৰ অন্তৰ্গত মহাবিদ্যালয় আৰু হলবোৰত সাপ্তাহিক টিউটৰিয়েলৰ জৰিয়তেও শিক্ষাদান কৰা হয়। স্নাতকোত্তৰ ছাত্ৰ-ছাত্ৰীসকলৰ বাবে বিভাগ আৰু অধ্যাপকৰ ফালৰ পৰাও টিউটৰিয়েলৰ আয়োজন কৰা হয়। অক্সফ'ৰ্ডতে বিশ্বৰ সবাতোকৈ পুৰণি বিশ্ববিদ্যালয় সংগ্ৰহালয়টো আছে। লগতে বিশ্বৰ সৰ্ববৃহৎ বিশ্ববিদ্যালয় প্ৰকাশন আৰু দেশখনৰ ভিতৰত ডাঙৰ শিক্ষানুষ্ঠানিক পুথিভঁৰালৰ অধিকাৰী হোৱাৰ কৃতিত্বও অক্সফ'ৰ্ডৰ দখলতে আছে। এই বিশ্ববিদ্যালয়খন বিশ্বৰ উৎকৃষ্টতম বিশ্ববিদ্যালয়ৰ তালিকাত ধাৰাবাহিকভাৱে স্থান দখল কৰি আহিছে।\n২০১৬ চনৰ তথ্য অনুসৰি, টাইমছ্ হায়াৰ এডুকেশ্বন ৱৰ্ল্ড ইউনিভাৰ্ছিটী ৰেংকিঙত অক্সফ'ৰ্ড বিশ্ববিদ্যালয়ে শীৰ্ষস্থান লাভ কৰিছিল। কি.এছ. আৰু ইউ.এছ. নিউজ উভয়ৰ সমীক্ষা মতে বিশ্ববিদ্যালয়খন পঞ্চম স্থানত আছিল। অক্সফ'ৰ্ডতে শিক্ষা লাভ কৰি বহুতো প্ৰসিদ্ধ লোক ওলাই গৈছে। ইয়াৰ ভিতৰত যুক্তৰাজ্যৰ ২৭ জনকৈ প্ৰধানমন্ত্ৰী আৰু গোটেই পৃথিৱীৰ বহুতো ৰাজনৈতিক নেতা আৰু চৰকাৰৰ মূৰব্বীও আছে। ২০১৮ চনলৈ সামৰি লোৱা তথ্য অনুসৰি ৬৯ গৰাকী ন'বেল বঁটাপ্ৰাপক, ৩ গৰাকী ফিল্ডছ মেডেল বিজয়ী আৰু ৬ গৰাকী টিউৰিং এৱাৰ্ড বিজয়ীয়ে এই বিশ্ববিদ্যালয়খনত অধ্যয়ন কৰিছিল, শিক্ষকতা কৰিছিল অথবা বিশ্ববিদ্যালয়খনত অতিথি সদস্যৰূপে জড়িত আছিল। বিশ্ববিদ্যালয়খনৰ পৰা ওলাই যোৱা শিক্ষাৰ্থীয়ে ১৬০ টা অলিম্পিক পদকো লাভ কৰিছে। অক্সফ'ৰ্ডৰ পৰাই বিশ্বৰ পুৰণি আন্তৰ্জাতিক বৃত্তিবোৰৰ মাজৰ অন্যতম ৰডছ্ বৃত্তি প্ৰদান কৰা হয়।\n2 চৌহদ আৰু অৱস্থান\n2.1 মূল চৌহদ\n4 উল্লেখনীয় শিক্ষাৰ্থী\n4.2 গণিত আৰু বিজ্ঞান\nবালিয়ল কলেজ- বিশ্ববিদ্যালয়খনৰ অন্তৰ্ভুক্ত সবাতোকৈ পুৰণি কলেজবোৰৰ অন্যতম\nঅক্সফ'ৰ্ড বিশ্ববিদ্যালয়ৰ কোনো সুনিৰ্দিষ্ট প্ৰতিষ্ঠা দিৱস নাই। অক্সফ'ৰ্ডত ১০৯৬ চনৰ পৰাই শিক্ষাদানৰ তথ্য পোৱা যায়, কিন্তু এইখন কেতিয়াৰ পৰা বিশ্ববিদ্যালয়ৰূপে পৰিগণিত হ'ল সেইটো অস্পষ্ট। ১১৬৭ চনত যেতিয়া ইংৰাজ শিক্ষাৰ্থীবোৰে পেৰিছ বিশ্ববিদ্যালয়ৰ পৰা গুচি আহিল, তেতিয়াৰ পৰা অক্সফ'ৰ্ডৰ দ্ৰুত বিকাশ হ'বলৈ ধৰিলে।\nচৌহদ আৰু অৱস্থানসম্পাদনা কৰক\nমূল চৌহদসম্পাদনা কৰক\nএই বিশ্ববিদ্যালয়খন এখন চহৰকেন্দ্ৰিক বিশ্ববিদ্যালয়, অৰ্থাৎ ইয়াৰ কোনো মূল চৌহদ নাই। তাৰ পৰিৱৰ্তে বিশ্ববিদ্যালয়খনৰ অন্তৰ্গত মহাবিদ্যালয়, বিভাগ, আৱাসগৃহ আৰু অন্যান্য সা-সুবিধাসমূহ গোটেই চহৰখনৰে কেন্দ্ৰ অঞ্চলত বিস্তৃত হৈ আছে। অধিকাংশ বিজ্ঞান বিভাগ অৱস্থিত বিজ্ঞান ক্ষেত্ৰখনৰেই এটা চৌহদৰ লগত সবাতোকৈ বেছি মিল আছে। চহৰখনৰ উত্তৰ-পশ্চিম দিশত দহ একৰজুৰি (৪ হেক্টৰ) থকা ৰেডক্লিফ অৱজাৰ্ভেটৰি কোৱাৰ্টাৰটো এতিয়া নিৰ্মীয়মাণ অৱস্থাত আছে। অক্সফ'ৰ্ডৰ অন্তৰ্গত ডাঙৰ ডাঙৰ মহাবিদ্যালয়সমূহৰ কালিও প্ৰায় সমপৰ্য্যায়ৰ।\nবিশ্ববিদ্যালয়খনৰ উল্লেখযোগ্য অট্টালিকাসমূহৰ ভিতৰত ৰেডক্লিফ কেমেৰা, শ্বেলডনিয়ান থিয়েটাৰ আদিৰ নাম ল'ব পাৰি। শ্বেলডনিয়ান থিয়েটাৰটো সংগীতানুষ্ঠান, বক্তৃতানুষ্ঠান আৰু বিশ্ববিদ্যালয়ৰ আনুষ্ঠানিক কাৰ্য্যসূচীসমূহৰ বাবে ব্যৱহাৰ কৰা হয়। একজামিনেশ্বন স্কুলত পৰীক্ষা আৰু কিছু বক্তৃতাও অনুষ্ঠিত হয়। শ্বেলডনিয়ান ভৱনটো নিৰ্মাণৰ পূৰ্বে অক্সফ'ৰ্ডৰ কাৰ্য্যসূচীসমূহ দ্য ইউনিভাৰ্ছিটী চাৰ্ছ অৱ্ চে'ন্ট মেৰি দা ভাৰ্জিনত সম্পন্ন কৰা হৈছিল।\nশাৰদীয় বতৰত অক্সফ'ৰ্ড বোটানিকেল গাৰ্ডেনৰ দৃশ্য\n৭০ একৰ (২৮ হেক্টৰ) ভূমিৰে বিশ্ববিদ্যালয়ৰ উদ্যান অঞ্চলটো চহৰখনৰ উত্তৰ-পূৱ অংশত অৱস্থিত। উদ্যানৰ কাষতে আছে কেবল কলেজ, ছমাৰভিল কলেজ আৰু লেডি মাৰ্গাৰেট হল। দিনৰ ভাগত উদ্যানবোৰ সাধাৰণ জনতাৰ দৰ্শনৰ বাবে মুকলি ৰখা হয়। উদ্যানবোৰত বাগিছা আৰু নানান তৰহৰ গছৰ উপৰি বহুতো খেলপথাৰো আছে। এইসমূহত বিশ্ববিদ্যালয়ৰ ভালেমান আনুষ্ঠানিক আৰু অনানুষ্ঠানিক কাম-কাজসমূহ চলোৱা হয়।\nহাই ষ্ট্ৰিটত অৱস্থিত বোটানিকেল গাৰ্ডেনখন ইংলেণ্ডৰ সবাতোকৈ পুৰণি বোটানিকেল গাৰ্ডেন। ১.৮ হেক্টৰ (৪.৫ একৰ) আগুৰা এই গাৰ্ডেনখনত ৮০০০ৰো বেছি প্ৰজাতিৰ উদ্ভিদ পোৱা যায়।\nঅক্সফ'ৰ্ডৰ অন্তৰ্গত মহাবিদ্যালয়সমূহ হৈছে:\nলে'ডী মাৰ্গাৰে'ট হল\nচে'ন্ট এডমাণ্ড হল\nস্থায়ী ব্যক্তিগত আৱাসসমূহ (পাৰ্মানেন্ট প্ৰাইভেট হল বা চমুকৈ PPH) বিভিন্ন খ্ৰীষ্টান সম্প্ৰদায়ে প্ৰতিষ্ঠা কৰিছিল। মহাবিদ্যালয় আৰু 'পিপিএইচ'সমূহৰ মাজত থকা এটা পাৰ্থক্য হৈছে - মহাবিদ্যালয়সমূহ তাত কৰ্মৰত অধ্যাপক-অধ্যাপিকাসকলে পৰিচালনা কৰে। আনহাতে 'পিপিএইচ'সমূহৰ পৰিচালনাৰ ভাৰ আংশিকভাৱে হ'লেও ইয়াৰ প্ৰতিষ্ঠাপক সম্প্ৰদায়সমূহৰ হাতত থাকে। সম্প্ৰতি অক্সফ'ৰ্ডৰ অধীনস্থ স্থায়ী ব্যক্তিগত আৱাস ছয়খন হৈছে:\nচে'ন্ট ষ্টিফেনছ্ হাউছ\nউল্লেখনীয় শিক্ষাৰ্থীসম্পাদনা কৰক\nঅক্সফ'ৰ্ডৰ দীঘলীয়া ইতিহাসত ইয়াৰ অনেক শিক্ষাৰ্থীয়ে ('অক্স'নিয়ান' বুলি জনাজাত) বিভিন্ন ক্ষেত্ৰত উল্লেখনীয় স্থান দখল কৰিবলৈ সক্ষম হৈছে। ন'বেলৰ ৬টা শাখা মিলি সৰ্বমুঠ ৬৯ গৰাকী লোকে ন'বেল বঁটা পাইছে, যিয়ে অক্সফ'ৰ্ডত পঢ়িছিল অথবা শিক্ষাদান কৰিছিল। এজন ব্যক্তি নিম্ন স্নাতক, স্নাতক শিক্ষাৰ্থী অথবা সদস্য হিচাপে অক্সফ'ৰ্ডৰ দুই বা ততোধিক মহাবিদ্যালয়ৰ লগত জড়িত থাকিব পাৰে। অক্সফ'ৰ্ডৰ পৰা ওলাই যোৱা উল্লেখনীয় শিক্ষাৰ্থীৰ বিষয়ে অধিক জানিবলৈ এই মহাবিদ্যালয়সমূহৰ বিষয়ে তথ্য বিচৰা প্ৰয়োজন।\nঅক্সফ'ৰ্ডত শিক্ষাগ্ৰহণ কৰা ব্ৰিটিছ প্ৰধানমন্ত্ৰী\nৱিলিয়াম এৱাৰ্ট গ্লেডষ্ট'ন, খ্ৰিষ্ট চাৰ্ছ্, অক্সফ'ৰ্ড\nমাৰ্গাৰেট থেচ্ছাৰ, ছমাৰভিল কলেজ, অক্সফ'ৰ্ড\nঅক্সফ'ৰ্ডত শিক্ষাগ্ৰহণ কৰা আন্তঃৰাষ্ট্ৰীয় নেতা\nআং চান চ্যু কি, চে'ন্ট হিউজ কলেজ, অক্সফ'ৰ্ড\nইন্দিৰা গান্ধী, ছমাৰভিল কলেজ, অক্সফ'ৰ্ড\nবিল ক্লিন্টন, য়ুনিভাৰ্ছিটি কলেজ, অক্সফ'ৰ্ড\n২৭ গৰাকী ব্ৰিটিছ প্ৰধানমন্ত্ৰীয়ে অক্সফ'ৰ্ডত শিক্ষাগ্ৰহণ কৰিছিল। ১০০তকৈ অধিক শিক্ষাৰ্থী ব্ৰিটিছ সংসদ 'হাউছ অৱ্ কমন্স'লৈ মনোনীত হৈছিল। ইয়াৰোপৰি আন ত্ৰিশগৰাকীতকৈ অধিক বিদেশী নেতাই অক্সফ'ৰ্ডত শিক্ষালাভ কৰিছিল।\nগণিত আৰু বিজ্ঞানসম্পাদনা কৰক\nঅক্সফ'ৰ্ডত অধ্যয়ন কৰা বিজ্ঞানী\nষ্টিফেন হকিং, য়ুনিভাৰ্ছিটি কলেজ\nটিম বাৰ্নাৰ্ছ লী, দ্য কুইনছ্ কলেজ, অক্সফ'ৰ্ড\nঅক্সফ'ৰ্ডৰ তিনিগৰাকী গণিতজ্ঞ -মাইকেল আটিয়াহ, ডেনিয়েল কুইলেন আৰু ছাইমন ড'নাল্ডছনে গণিতৰ ন'বেলৰূপে পৰিচিত ফিল্ডছ মেডেল লাভ কৰিছে। ফাৰ্মাৰ শেষ উপপাদ্য প্ৰমাণ কৰা গণিতজ্ঞ এন্দ্ৰিউ ৱাইলছে অক্সফ'ৰ্ডতে শিক্ষাগ্ৰহণ কৰিছিল। এতিয়া তেওঁ অক্সফ'ৰ্ডৰে গণিত বিভাগৰ 'ৰেজিয়াছ প্ৰফেছৰ' আৰু 'ৰয়েল চ'ছাইটি ৰিচাৰ্ছ প্ৰফেছৰ'।\nএই বিশ্ববিদ্যালয়খনৰ সৈতে জড়িত ১১ গৰাকীয়ে ৰসায়ন বিজ্ঞান, ৫ গৰাকীয়ে পদাৰ্থবিজ্ঞান আৰু ১৬ গৰাকীয়ে চিকিৎসা বিজ্ঞান বিষয়ত ন'বেল বঁটা পাইছে।\nৰিচাৰ্ড ড'কিনছ্ আৰু ফ্ৰেডেৰিক ডকিন্সে অক্সফ'ৰ্ডত অধ্যয়ন কৰিছিল আৰু পিছলৈ গৱেষণাৰ বাবে পুনৰ বিশ্ববিদ্যালয়খনৰ সৈতে জড়িত হৈ পৰিছিল। ৰবাৰ্ট হুক, এডৱিন হাবল আৰু ষ্টিফেন হকিঙেও অক্সফ'ৰ্ডতে শিক্ষালাভ কৰিছিল। অক্সফ'ৰ্ডত কিছুকাল কটাই যোৱা প্ৰখ্যাত বিজ্ঞানীৰ ভিতৰত আপেক্ষিকতাবাদ তত্ত্বৰ আৱিষ্কাৰক এলবাৰ্ট আইনষ্টাইন আৰু শ্ৰুদিনঞ্জাৰ সমীকৰণৰ সংজ্ঞাৱদ্ধকাৰী আৰৱিন শ্ৰুদিনঞ্জাৰৰ নাম বিশেষভাৱে উল্লেখযোগ্য।\n↑ 1.0 1.1 1.2 1.3 "Introduction and History". University of Oxford. http://www.ox.ac.uk/about/organisation/history। আহৰণ কৰা হৈছে: 21 October 2014.\n↑ "Oxford University Colleges Financial Statements 2017". http://d307gmaoxpdmsg.cloudfront.net/collegeaccounts1617/aggregated.pdf.\n↑ 3.0 3.1 "Financial Statements 2016/17". University of Oxford. https://www.ox.ac.uk/sites/files/oxford/field/field_document/University%20Financial%20Statements%202016-2017.pdf। আহৰণ কৰা হৈছে: 16 May 2018.\n↑ Colleges £4,602.8M, University (consolidated) £989.4M\n↑ "Declaration of approval of the appointment ofanew Vice-Chancellor". Oxford University Gazette (University of Oxford): পৃষ্ঠা 659. 25 June 2015. http://www.ox.ac.uk/gazette/2014-2015/25june2015-no5102/congregation/#209928। আহৰণ কৰা হৈছে: 28 June 2015.\n↑ "New Vice-Chancellor pledges 'innovative, creative' future for Oxford". News and Events. University of Oxford.4January 2016. http://www.ox.ac.uk/news/2016-01-04-new-vice-chancellor-pledges-%E2%80%98innovative-creative%E2%80%99-future-oxford। আহৰণ কৰা হৈছে:6January 2016.\n↑ "Headcount by staff group". Data for 2015 booklet. 2015. http://www.admin.ox.ac.uk/media/global/wwwadminoxacuk/localsites/personnel/documents/factsandfigures/staffingfigures2015/Data_for_2015_booklet.pdf.\n↑ 8.0 8.1 8.2 "Student Numbers". University of Oxford. https://www.ox.ac.uk/about/facts-and-figures/student-numbers?wssl=1। আহৰণ কৰা হৈছে: 15 June 2016.\n↑ "Supplement (1) to No. 5049 – Student Numbers 2013" (PDF). Oxford University Gazette (Oxford: University of Oxford). 12 February 2013. http://www.ox.ac.uk/media/global/wwwoxacuk/localsites/gazette/documents/supplements2013-14/Student_Numbers_2013_-_%281%29_to_No_5049.pdf। আহৰণ কৰা হৈছে: 21 July 2014.\n↑ "The brand colour – Oxford blue". Ox.ac.uk. http://www.ox.ac.uk/branding_toolkit/the_brand_colours/। আহৰণ কৰা হৈছে: 16 August 2013.\n↑ Sager, Peter (2005). Oxford and Cambridge: An Uncommon History. পৃষ্ঠা. 36.\n↑ "Early records". University of Cambridge. http://www.cam.ac.uk/about-the-university/history/early-records.\n↑ "World's most prestigious universities 2016" (en ভাষাত). Times Higher Education (THE). 2016-05-04. https://www.timeshighereducation.com/world-university-rankings/worlds-most-prestigious-universities-world-reputation-rankings-2016-results.\n↑ "World University Rankings" (en ভাষাত). Times Higher Education (THE). 2017-08-18. https://www.timeshighereducation.com/world-university-rankings/2018/world-ranking#!/page/0/length/25/sort_by/rank/sort_order/asc/cols/stats.\n↑ "Oxford divisions". University of Oxford. http://www.ox.ac.uk/divisions/index.html। আহৰণ কৰা হৈছে: 26 November 2013.\n↑ 16.0 16.1 "Colleges and Halls A-Z". University of Oxford. http://www.ox.ac.uk/colleges/colleges_and_halls_az/index.html। আহৰণ কৰা হৈছে:4October 2008.\n↑ Balter, Michael (16 February 1994). "400 Years Later, Oxford Press Thrives". The New York Times. https://www.nytimes.com/1994/02/16/news/16iht-presseduc.html। আহৰণ কৰা হৈছে: 28 June 2011.\n↑ "Libraries". University of Oxford. Archived from the original on 16 December 2012. https://www.webcitation.org/6CxjD4pNq?url=http://www.ox.ac.uk/research/libraries/index.html.\n↑ "Rhodes Scholarships". rhodeshouse.ox.ac.uk. Archived from the original on 19 October 2012. https://web.archive.org/web/20121019065901/http://www.rhodeshouse.ox.ac.uk/about। আহৰণ কৰা হৈছে: 25 July 2010.\n"https://as.wikipedia.org/w/index.php?title=অক্সফ%27ৰ্ড_বিশ্ববিদ্যালয়&oldid=279613"ৰ পৰা অনা হৈছে\nLast edited on 30 মে' 2021, at 02:34\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=49459।\nএই পৃষ্ঠাখন 30 মে' 2021 তাৰিখে ০৮:০৪ বজাত অন্তিম সংশোধন কৰা হৈছিল।


দিল্লীত ভয়ংকৰ অগ্নিকাণ্ডত প্ৰাণ গ'ল ৩৫ গৰাকীকৈ লোকৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদিল্লীত ভয়ংকৰ অগ্নিকাণ্ডত প্ৰাণ গ’ল ৩৫ গৰাকীকৈ লোকৰ…\nডিজিটেল ডেস্কঃ দিল্লীৰ ৰাণী ঝান্সী ৰোডৰ অনাজ মন্দী অঞ্চলত দেওবাৰে পুৱতিনিশা সংঘটিত হোৱা অগ্নিকাণ্ডত বৰ্তমানৰ লৈকে নিহত হৈছে প্ৰায় ৩৫ গৰাকীকৈ লোক।\nঘটনাস্থলীৰ পৰা বৰ্তমানৰলৈকে ৫০ গৰাকী লোকক উদ্ধাৰ কৰিবলৈ সক্ষম হৈছে উদ্ধাৰকাৰী দল। দিল্লী দুৰ্যোগ প্ৰশমন বিভাগৰ এগৰাকী বিষয়াৰ মতে, পুৱতি নিশা প্ৰায় ৫ বাজি ২২ মিনিটত এই অগ্নিকাণ্ডৰ সূত্ৰপাত হয়। উল্লেখ্য যে, বৰ্তমান এই জুই নিয়ন্ত্ৰণ হৈছে যদিও অগ্নি নিৰ্বাপক বাহিনীৰ ৩০ খন গাড়ী ঘটনাস্থলীত মজুত ৰখা হৈছে।\nপ্ৰাপ্তখবৰনুসৰি, অনাজ মন্দী অঞ্চলত এটা অট্টালিকাৰ ৬ নং মহলাত সংঘটিত হৈছিল এই অগ্নিকাণ্ড। জুই লগাৰ পাছতে বহুলোক তাতে বন্দী হৈ থাকিব লগা হোৱাৰ বাবে মৃত্যুৰ সংখ্যা বৃদ্ধি পালে বুলি দুৰ্যোগ প্ৰশমন বিভাগে জানিবলৈ দিছে।\nমৃত ৩৫ জনৰ ভিতৰত ১৪ জনৰ চিকিৎসালয়ত মৃত্যু হয়। বৰ্তমান ৫০ গৰাকী লোক চিকিৎসাধীন হৈ আছে দিল্লীৰ লোক নায়ক হস্পিতালত।\nপুৱাই জুবিনৰ পোষ্টঃ Nooooo CAB .we wl destroy it.\nদিল্লীত ভয়ংকৰ অগ্নিকাণ্ড! নিহতৰ সংখ্যা ৪৪ জনলৈ বৃদ্ধি


সম্পাদকৰ টোকা : স্বাধীনতাৰ কল্পনা আৰু যুক্তি (কৌশিক দাস) - মুক্ত চিন্তা\nসম্পাদকৰ টোকা : স্বাধীনতাৰ কল্পনা আৰু যুক্তি (কৌশিক দাস)\n২০১৭ চনৰ আৰম্ভণিতে দেশ-বিদেশৰ বহুতো সংবাদপত্রত এটা অগতানুগতিক বাতৰিয়ে গুৰুত্বসহকাৰে স্থান লাভ কৰিছিল। ছপা-মাধ্যমৰ উপৰিও উক্ত বাতৰিটো কিছুদিনলৈ হৈ পৰিছিল ফেইচবুক আদিৰ দৰে ছ'চিয়েল মিডিয়াৰ আলোচনা আৰু তৰ্ক-বিতৰ্কৰ কেন্দ্রবিন্দু। আমাৰ এই নিবন্ধৰ বাবে অতিকৈ প্রাসংগিক হোৱাৰ বাবে বাতৰিটোৰ এটা বিশেষ দিশৰ কথা আলোচনাৰ প্রথমতেই ক’বলৈ লৈছোঁ।\nবাতৰিটোত প্রকাশ পাইছিল ৰোমানিয়াৰ এগৰাকী মডেল, ১৮ বছৰীয়া আলেকজেন্দ্রা কেফ্রেনে সংঘটিত কৰা আচহুৱা কাম এটাৰ কথা। মডেলগৰাকীয়ে নিজে, ৰাজহুৱাভাবে ঘোষণা কৰিছিল যে তেখেতৰ অক্সফোৰ্ড বিশ্ববিদ্যালয়ত অধ্যয়ন কৰিবলৈ দুৰ্বাৰ হাবিয়াস আছে ; কিন্তু সেই স্বপ্নটি বাস্তৱায়িত কৰাৰ বাটত ধনৰ অভাৱ হৈ পৰিছে এক দুৰ্লংঘ্য হেঙাৰ ; কিবা ব্যৱসায় আৰম্ভ কৰি ধন সঞ্চয় কৰিবলৈও প্রথমতে টকাৰ প্রয়োজন। ধন সংগ্রহ কৰিবৰ বাবেই মডেলগৰাকীয়ে কৰি পেলালে এটা চমকপ্রদ কাণ্ড। তেখেতে অনলাইনযোগে নিলাম কৰি দিলে নিজৰ "কুমাৰীত্ব"। অৰ্থাৎ, যিগৰাকী লোকে নিলামত সকলোতকৈ অধিক ধন দিব, তেখেতেই লাভ কৰিব মডেলগৰাকীৰ জীৱনত প্রথমবাৰৰ বাবে যৌন-সংগম কৰাৰ অধিকাৰ। পৰৱৰ্তী বাতৰিত প্রকাশ হ’ল যে অনলাইনযোগে বুজন পৰিমাণৰ ধনৰ বিনিময়ত কেফ্রেনৰ "কুমাৰীত্ব" ক্রয় কৰিলে হংকঙৰ এগৰাকী ধনী ব্যৱসায়ীয়ে, ২.৩ মিলিয়ন ইউৰোত।\nআলেকজেন্দ্রা কেফ্রেন । অনলাইনযোগে নিজৰ "কুমাৰীত্ব" নিলাম কৰাৰ পাছত এটি সাক্ষাৎকাৰ দিয়াৰ পৰত।\nকোনো সন্দেহ নাই, তেনে বাতৰি আমাৰ বৰ্তমানৰ সমাজখনৰ বাবে অতি আচহুৱা। যৌনতাৰ ক্ষেত্রত বহুদূৰলৈ খোলামেলা পশ্চিমৰ দেশবোৰতেই ঘটনাটোৱে তীব্র বিতৰ্কৰ সৃষ্টি কৰিছিল। তেনে বিতৰ্কত সংগতভাৱেই নৈতিকতা-ঔচিত্যবোধ, নাৰীৰ সামাজিক অৱস্থান, পৰিৱৰ্তিত যৌন-মূল্যবোধ, ব্যক্তি-স্বাধীনতা আদিৰ প্রসংগ উত্থাপিত হৈছিল। নিঃসন্দেহে তেনে দিশসমূহত সুগভীৰ আৰু বিস্তাৰিত আলোচনাৰ প্রয়োজন আছে। কিন্তু আমাৰ এই আলোচনাত তেনে দিশসমূহ মুখ্য বিষয় নহয়। ঘটনাটোৰ প্রতিক্রিয়া হিচাপে উদ্ভূত অন্য এটি মাৰ্গৰ চিন্তাৰ কথাহে আলোচনাৰ আৰম্ভণিতেই উনুকিয়াব বিছাৰিছোঁ, আৰু তাৰ আঁত ধৰিয়েই আমি আগ বাঢ়িম কৰিম এই নিবন্ধৰ কেন্দ্রীয় বিষয়টোলৈ।\nউক্ত মাৰ্গৰ চিন্তাই কয় যে গোটেই কথাটো মডেলগৰাকীৰ ব্যক্তি-স্বাধীনতাৰ সৈতে সম্পৰ্কিত। তেখেতে সংঘটিত কৰা “কুমাৰীত্ব”-ৰ নিলাম যিহেতু স্বেচ্ছাকৃত, তাত বল-প্রয়োগৰ কোনো প্রশ্নই উঠা নাই। লগতে ইয়াকো কোৱা হৈছে, মডেলগৰাকীয়ে কোনো সংকোচ নকৰাকৈ, ৰাজহুৱা ঘোষণা এটাৰ জৰিয়তে কাৰ্যটো কৰিবলৈ যে আগ বাঢ়িছে, সেই কথাটোৱে নাৰীৰ ক্রমবৰ্ধমান স্বাধীনতাৰ কথাকেই নিৰ্দেশ কৰিছে। “কুমাৰীত্ব” তেখেতৰ নিজৰ, গতিকে সেই “কুমাৰীত্ব”-ৰ সংৰক্ষণ, ব্যৱহাৰ আৰু অৱলুপ্তিৰ ক্ষেত্রত মডেলগৰাকীৰ নিজৰ ইচ্ছা আৰু সিদ্ধান্তই হ’ল শেষ কথা ; সেই সংক্রান্তৰ সিদ্ধান্ত গ্রহণৰ ক্ষেত্রত তেখেত সম্পূৰ্ণ স্বাধীন।\nআপাতদৃষ্টিত উক্ত ধাৰাৰ চিন্তাটো শুদ্ধ যেনেই লাগে। “কুমাৰীত্ব” তেখেতৰ নিজৰ, সেইটো তেখেতে নিজে যি কৰে, কৰিব ; তাত তেখেত স্বাধীন। এই প্রসংগটো ব্যক্তি-স্বাধীনতাৰ সৈতেও সম্পৰ্কিত কৰি উত্থাপন যে কৰা হৈছিল, সেই কথাটো উনুকিয়াই আহিছোঁ। এই কথাটোৰ আঁত ধৰিয়েই আমি আলোচনাটি অন্য দিশলৈও সম্প্রসাৰিত কৰাৰ প্রয়াস কৰিম। আলোচনাৰ শেষৰ ফালে ৰোমানিয়াৰ মডেলগৰাকীৰ প্রসংগটো আকৌ উভতি আহিব।\nমডেলগৰাকীৰ কাৰ্যটোৰ প্রসংগত স্বাধীনতাৰ কথাটো যে উত্থাপিত হৈছে, সেই কথাটো আমি আকৌ এবাৰ গুৰুত্বসহকাৰে পুনৰাবৃত্তি কৰিছোঁ, কিয়নো স্বাধীনতাৰ প্রসংগটোৱেই এই নিবন্ধৰ কেন্দ্রীয় বিষয়। অলপ গমি চালেই ওলাই পৰে যে মানুহৰ স্বাধীনতাৰ প্রসংগত কিছুমান বৰ আউল-লগা সমস্যা বিদ্যমান। স্বাধীনতা মানে নো কি? স্বাধীনতাৰ কোনো সৰ্বজনগ্রাহ্য সংজ্ঞা আছেনে? মানুহৰ স্বাধীনতাৰ কিবা সীমা আছেনে? স্বাধীনতা বাৰু সমাজ-বাস্তৱৰপৰা নিৰপেক্ষ কোনো স্বনিয়ন্ত্রিত প্রপঞ্চ নেকি? সন্দেহ নাই, এইসমূহ অতি কঠিন প্রশ্ন। সেইসমূহৰ উত্তৰৰ সন্ধান কৰিবলৈ সুগভীৰ জ্ঞান, প্রজ্ঞা আৰু অভিজ্ঞতাৰ প্রয়োজন। সেইসমূহত আমাৰ গুৰুতৰ ঘাটি থাকিলেও, চমুকৈ প্রশ্নকেইটিমান এই নিবন্ধত আমি উত্থাপন কৰাৰ প্রয়াস কৰিম। তাৰ আঁত ধৰি যোগ্যজনে আলোচনা আগ বঢ়ালেহে নতুন দিশ উন্মোচিত হ’ব।\nবৰ্তমানৰ মানুহ আৰু মানৱ-সমাজ এক সুদীৰ্ঘ বিৱৰ্তনৰ দৈহিক আৰু সামাজিক পৰিণতি। এই বিৱৰ্তনৰ দুটা দিশ আছে, শাৰীৰিক বিৱৰ্তন আৰু সামাজিক বিৱৰ্তন। আপাতদৃষ্টিত দুয়োটা দিশ পৃথক যেন লাগিলেও প্রকৃততে সিহঁত এক নিবিড় আৰু গতিশীল আত্মসম্পৰ্কৰে বান্ধ খাই থাকে। স্বাধীনতাৰ ইচ্ছা-আকাংক্ষাৰ উন্মেষ উক্ত আত্মসম্পৰ্কৰ সৈতে ঐতিহাসিকভাৱে জড়িত হৈ আছে।\nকথাটো সহজকৈ বুজিবলৈ প্রসংগান্তৰৰ উদাহৰণ এটা লওঁ। মানুহৰ যৌনতা প্রত্যক্ষভাৱে শাৰীৰিক বিৱৰ্তনৰ সৈতে সম্পৰ্কিত। কিন্তু মানুহৰ যৌন-সম্পৰ্ক স্থাপনৰ ধৰণ-কৰণৰ ক্ষেত্রত সামাজিক বিৱৰ্তনহে হৈছে নিৰ্ণায়ক কাৰক। দেখা যায় যে ক্রমবিকাশৰ সুদীৰ্ঘ পথত মানৱ-জাতিয়ে আহৰণ কৰা নানান গুণ, চৰিত্র আৰু প্রমূল্য প্রকৃততে পাকে-প্রকাৰে তেনে শাৰীৰিক আৰু সামাজিক বিৱৰ্তনৰ সৈতে সম্পৰ্কিত হৈ থাকে। মন কৰিবলগীয়া কথা, হ’ম ছেপিয়েন্সৰ উদ্ভৱৰ পাছত মানৱ-জাতিৰ তেনে কোনো তাৎপৰ্যপূৰ্ণ আৰু সুদূৰপ্রসাৰী শাৰীৰিক বিৱৰ্তন সংঘটিত হোৱা নাই। কিন্তু মানৱ-সমাজখনৰ বিকাশৰ আপেক্ষিকভাৱে পাছৰ পৰ্যায়ত, বিশেষকৈ কৃষিৰ উদ্ভাৱনৰ পৰৱৰ্তী যুগত, সামাজিক বিৱৰ্তনৰ ক্ষেত্রত ঘটা উল্লম্ফন হৈছে বিৰাট আৰু বৈপ্লৱিক। তেনে বিৱৰ্তনৰ মাজেদিয়েই ক্রমশঃ আহৰণ কৰা কিছুমান উপাদান সভ্যতাৰ বাবে অপৰিহাৰ্য বুলি বিবেচিত হ’বলৈ ধৰিলে। উদাহৰণ কেইটিমানলৈ লক্ষ্য কৰা যাওক। প্রেম, শান্তি আৰু ন্যায়,— এইকেইটা যে মানৱ-সভ্যতাৰ একো একোটা অংগাংগী উপাদান, বা উপাদান হোৱা উচিত, সেইটো প্রায় তৰ্কাতীতভাৱেই স্বীকাৰ কৰি লোৱা হয়। এই তিনিওটাৰ প্রথমটো হৈছে এটা মানৱীয় গুণ বা চৰিত্র ; দ্বিতীয়টো এটা পৰিস্থিতি-পৰিৱেশভিত্তিক প্রপঞ্চ; শেষৰটো মানুহৰ সামাজিক আন্তঃসম্পৰ্কজনিত নীতিবোধৰ সৈতে সম্পৃক্ত। দেখা যায় যে যিবোৰ মানৱীয় প্রমূল্য, ধ্যান-ধাৰণা আৰু আকাংক্ষা মানুহৰ সামগ্রিক বিৱৰ্তনৰ সৈতে সংগতিপূৰ্ণ, সেইবোৰহে ক্রমাৎ সভ্য মানৱ-সমাজৰ বাবে উপযোগী কিম্বা অপৰিহাৰ্য উপাদান বুলি সাধাৰণতে বিবেচিত হ’বলৈ ধৰে। ওপৰৰ উদাহৰণকেইটাৰ বিপৰীত দিশবোৰ বিবেচনালৈ আনিলেই কথাটো পৰিষ্কাৰ হৈ পৰিব ; হিংসা-দ্বেষ, অশান্তি আৰু অন্যায়— এইবোৰেৰে সমাজখন ভৰি পৰিলে, বিৱৰ্তনৰ কথা বাদেই, পৃথিৱীত প্রজাতিটো টিকি থকাই দুৰূহ হৈ পৰিব। সেইবাবেই, প্রেম, শান্তি আৰু ন্যায়— এইসমূহ সদায়েই শুভ আৰু ইতিবাচক বুলি পৰিগণিত হৈ আহিছে। স্বাধীনতাও হৈছে তেনেকুৱা এটা বস্তু, যিটো মানৱ-সভ্যতাৰ বাবে এক অপৰিহাৰ্য আৰু আকাংক্ষিত শুভংকৰ উপাদান বুলি ধৰা হয়।\nএইখিনিতে প্রশ্ন উঠিব, স্বাধীনতাক কিয় সাৰ্বজনীনভাৱে সভ্যতাৰ এটা আকাংক্ষিত স্থিতি বুলি গণ্য কৰা হয়? ভাববাদী আদৰ্শগত অৱস্থানৰপৰা এইটো প্রশ্নৰ কোনো যুক্তিগ্রাহ্য উত্তৰ ওলাব বুলি ধাৰণা নহয়। স্বাধীনতাই মানৱ-সভ্যতাক মহীয়ান কৰে, সেইবাবেই স্বাধীনতা শুভংকৰ আৰু আদৰণীয়— মূল প্রশ্নটোৰ এইটো কোনো সন্তোষজনক আৰু পূৰ্ণাংগ উত্তৰ নহয়। কিয়নো, উক্ত সমিধানত মাত্র প্রশ্নটোহে ওলোটাই উত্তৰ হিচাপে প্রদান কৰা হৈছে। স্বাধীনতা মানৱ-সভ্যতাৰ গৌৰৱ, সেইটো বাৰু সঁচা ; কিন্তু স্বাধীনতাই কিয় সভ্যতাক মহীয়ান কৰে, কিয়ই বা স্বাধীনতা সভ্যতাৰ এটা অত্যুৎকৃষ্ট উপাদান, সেই কথাটো উক্ত উত্তৰৰ মাজত বিচাৰি পাবলৈ নাই। গতিকে প্রশ্নটোৰ যুক্তিসংগত উত্তৰ আমি ভাববাদী আদৰ্শগত অৱস্থানৰপৰা পাব নোৱাৰোঁ। সেয়েহে এইক্ষেত্রত আমি লক্ষ্য কৰা উচিত, স্বাধীনতাৰ সৈতে সম্পৰ্কিত সাৰ্বজনীন ইতিবাচক ধ্যান-ধাৰণাৰ বস্তুগত ভিত্তি কি?\nদেখা যায় যে পৰিস্থিতিগত পৰাধীনতা প্রজাতি এটাৰ বিৱৰ্তনৰ বাবে বিসংগতিপূৰ্ণ। কিন্তু এইখিনিতেই আমি সতৰ্ক হৈ এটা দিশ গমি চোৱা উচিত। কথাটো হ’ল, প্রকৃতিত স্বাধীনতা স্বাভাৱিক নে অস্বাভাৱিক, মাত্র সেইটো কথা বিবেচনা কৰি স্বাধীনতাক আদৰণীয় বুলি প্রতীয়মান কৰিবলৈ কৰা প্রয়াস যুক্তিসংগত নহয়। কথাটো আমি গুৰুত্বসহকাৰে এইখিনিতেই উনুকিয়াই থৈছোঁ, কিয়নো মানৱ-সমাজৰ সৈতে সম্পৰ্কিত কোনো কোনো ঘটনাক (যেনে, লিংগভিত্তিক অসাম্যক) যুক্তিসংগত আৰু প্রয়োজনীয় বুলি পৰিগণিত কৰিবলৈ, সেইসমূহ প্রকৃতিত স্বাভাৱিক হয় নে নহয়, সেইটোক নিৰ্ণায়ক ভিত্তি হিচাপে গণ্য কৰা হয়। এইটো “যুক্তি-বিন্যাস”-ৰ এটা গুৰুতৰ যৌক্তিক বিভ্রান্তি আছে। কিয়, সেইটো সহজকৈ ব্যাখ্যা কৰিবলৈ, স্থূল হ'লেও, স্বাধীনতাৰ সৈতে সম্পৰ্কিত দুটামান উদাহৰণৰ সহায় লওঁ। যিকোনো বন্যপ্রাণীৰ বাবে—যেনে, বাঘ এটাৰ বাবে— পিঞ্জৰাবদ্ধ পৰিস্থিতি এটা অসহজ-অবাঞ্ছনীয় ; তেনে বান্ধোনৰপৰা সামান্য সুযোগ পালেই সি মুক্ত হ’বলৈ আগ বাঢ়িব। স্বাধীনতাৰ সামান্য ধাৰণাও মগজুত প্রোথিত নোহোৱা এটা অবোধ শিশুৱেও তাৰ/তাইৰ হাত-ভৰিৰ বিচৰণত বাধা আৰোপ কৰি “স্বাধীনতা খৰ্ব কৰিলে” শিশুটিৰ ক্রোধ-বেদনা প্রতিধ্বনিত হ’ব প্রতিবাদী ক্রন্দনত। তেনেসমূহৰপৰা আপাতদৃষ্টিত এনে লাগে যেন স্বাধীনতাৰ আকাংক্ষা প্রাণী-জগতত স্বাভাৱিকেতই বিদ্যমান। কিন্তু কথাটো তেনে নহয়। অলপ যুকিয়াই চালেই আমি দেখিম যে স্বাধীনতাৰ অনুপস্থিতি প্রজাতিৰ বিৱৰ্তনৰ সৈতে সংগতিপূৰ্ণ নহয়। সেইবাবেই তেনে প্রতিকূলতাৰ প্রতিমুখে প্রজাতিবোৰে সংগ্রাম অব্যাহত ৰাখে। তেনে সংগ্রাম প্রজাতিটো পৃথিৱীত বৰ্তি থকাৰ ক্ষেত্রত সহায়ক হয়। তেনে প্রৱণতাৰহিত প্রজাতি, কিম্বা প্রজাতিৰ অন্তৰ্গত কোনো একক প্রাণীয়ে প্রকৃতিত বৰ্তি থাকিবলৈ অসুবিধাৰ সন্মুখীন হয়। সামগ্রিকভাৱে যিবোৰৰ মাজত তেনে প্রৱণতা থাকে, সেইবোৰহে পৃথিৱীত টিকি থাকে। সেইবোৰৰ মাজত যিহেতু স্বাধীনতাৰ আকাংক্ষা বিদ্যমান, সেইবাবে স্বাধীনতাক এটা স্বাভাৱিক বস্তু যেন লাগিবলৈ ধৰে। গতিকে দেখা গ’ল যে প্রকৃতিত স্বাধীনতা কোনো ভিত্তি নোহোৱাকৈ, স্বাভাৱিক প্রপঞ্চৰূপে নিজে নিজেই আৱিৰ্ভূত হোৱা বস্তু নহয় ; স্বাধীনতা প্রাণীৰ জীৱন আৰু প্রজাতি বৰ্তাই ৰখাৰ সংগ্রামৰ সৈতে সংগতিপূৰ্ণ, আৰু সেয়েহে যি আমাৰ চকুত এটা স্বাভাৱিক প্রাকৃতিক কথা বুলি ধৰা দিয়ে।\nপ্রাণীজগতত স্বাধীনতা-প্রৱণতাৰ উপস্থিতি প্রাণীৰ বিৱৰ্তনৰ সৈতে সম্পৰ্কিত। মানৱ-জাতিৰ ক্ষেত্রতো একে কথাই যে প্রযোজ্য, সেই কথাটো আমি উনুকিয়াই আহিছিলোঁ। কিন্তু মানৱ-জাতিৰ ক্ষেত্রত স্বাধীনতাৰ কথাটোৱে পৰৱৰ্তী যুগত এটা একেবাৰেই ভিন্নৰূপ ধাৰণ কৰিলে। এই কথাটো মানুহৰ সামাজিক-সাংস্কৃতিক বিৱৰ্তনৰ সৈতে সম্পৰ্কিত।\nপ্রকৃতিত বৰ্তি থকাৰ সহায়ক আৰু অনুকূল প্রবৃত্তি স্বাধীনতাৰ ধাৰণাৰ আদি-উৎস হ'লেও, সমাজ-বিৱৰ্তনৰ সৈতে সংগতি ৰাখি গোটেই কথাটোৱেই কালক্রমত পৰিৱৰ্তিত আৰু সংস্কৃত হ’বলৈ ধৰিলে। স্বাধীনতাৰ আদিম জৈৱিক প্রবৃত্তিটো মানৱ-চেতনাৰ অংগ হৈ পৰিল। গতিকে বৰ্তমানৰ সময়ত আমি স্বাধীনতা বুলিলে যেনেকুৱা এটা কথা মনলৈ আহে, সেইটো সেই আদিম জৈৱিক স্বাধীনতা-প্রৱণতাতকৈ গুণগতভাৱে পৃথক, বহুগুণে বিস্তাৰিত, পৰিশ্রুত, জটিল আৰু বহুধাবিভক্ত। স্বাভাৱিকতেই, বৰ্তমান কালত স্বাধীনতা সংক্রান্তীয় চিন্তা-চৰ্চা, আলাপ-আলোচনাও যথেষ্ট জটিল হৈ পৰিছে। উল্লেখ কৰি থোৱা উচিত হ’ব, উক্ত জটিলতা আমাৰ ভাষাত পৰিভাষাগত সীমাবদ্ধতাই বহুগুণে বৃদ্ধি কৰে। ইংৰাজী ভাষাৰ তিনিটা শব্দ—Freedom, Liberty আৰু Independence— এই আটাইকেইটাৰেই অসমীয়া প্রতিশব্দ হৈছে স্বাধীনতা। কিন্তু ইংৰাজীত উক্ত তিনিওটা শব্দৰ অন্তৰ্নিহিত অৰ্থ আৰু তাৎপৰ্য একেই নহয়। গতিকে স্বাভাৱিকতেই এই প্রশ্নটো উত্থাপিত হ’ব, বৰ্তমানৰ আলোচনাত আমি স্বাধীনতাৰ মানে কি বুজিব লাগিব? কথাটো বিপৰীত দিশ এটাৰপৰা অৱলোকন কৰা যাওক। স্বাধীনতাৰ বিপৰীতটো হৈছে পৰাধীনতা ; এইটো এটা স্বতন্ত্রতা সংকুচিত হোৱাৰ পৰিস্থিতি এটা। আমি এই নিবন্ধত শব্দটো তেনে এটা অৰ্থতেই, কাম চলি যাব পৰাকৈ, শিথিলভাৱে ব্যৱহাৰ কৰিছোঁ। আমি যিহেতু তেনে পৰিভাষাগত সীমাবদ্ধতাক সংগী কৰিয়েই আলোচনা চলাই যাব লাগিব, সেইবাবে উক্ত দিশটো আমি মনত ৰাখিলেহে কিছুমান কথা অধিক স্পষ্ট হ’ব।\nস্বতন্ত্রতা সংকুচিত হোৱাৰ অৱস্থা এটা সাধাৰণভাৱে শুভ বুলি গণ্য কৰা নহয়। এই শুভাশুভৰ কথাটো বিভিন্ন আৰু বৈচিত্র্যময় দিশৰ সৈতে সম্পৰ্কিত কৰি উত্থাপিত হয়। কোৱা হয় যে নৱ নৱ সৃষ্টিৰ বাবে শিল্পী-সাহিত্যিকক স্বাধীনতাৰ প্রয়োজন; বৈজ্ঞানিক আৱিষ্কাৰ-উদ্ভাৱনৰ বাবে বিজ্ঞানীসকলক স্বাধীনতা লাগে; চিন্তাবিদৰ উজ্জীৱিত চিন্তাৰ বাবে স্বাধীনতা অপৰিহাৰ্য। কিন্তু এই মাৰ্গৰ উদাৰনৈতিক চিন্তাত এটা মুখ্য আৰু বুনিয়াদী দিশ প্রায়েই উপেক্ষা কৰা যেন লাগে। স্বাধীনতাক অপৰিহাৰ্য বুলি গণ্য কৰিলেও, তেনে স্বাধীনতাৰ স্বৰূপ কি—এই প্রশ্নত তেনে মত হয়তো অস্পষ্ট কিম্বা একেবাৰেই নীৰৱ। এই প্রসংগত বিশ্ববিশ্রুত চিন্তাবিদ খ্রীষ্টোফাৰ কড্‌ৱেলৰ এটা মন্তব্য বৰ প্রাসংগিক, “The Greeks, the Romans, the Buddhists, the Mahomedans, the Catholics, the Jansenists and the Calvinists, have each different ideas of liberty. Why, then do all these bourgeois intellectuals assume that liberty isaclear concept, understood in the same way by all their hearers, and therefore needing no definition?"কড্‌ৱেলে উক্ত প্রসংগত আধুনিক যুগৰ এগৰাকী যুক্তিবাদী দাৰ্শনিক, তীক্ষ্ণধী গণিতজ্ঞ বাৰ্ট্রাণ্ড ৰাছেলৰ চিন্তাৰ এটি দিশৰ সীমাবদ্ধতাৰ কথা উল্লেখ কৰিছে। ৰাছেল আছিল উদাৰনৈতিক ব্যক্তি-স্বতন্ত্রতা আৰু ব্যক্তি-স্বাধীনতাৰ এগৰাকী অতি সৰৱ প্রবক্তা। কড্‌ৱেলে লিখিছিল যে সংখ্যা (Number)-ৰ সন্তোষজনক সংজ্ঞা এটি দিবলৈ ৰাছেলে যিদৰে প্রাণপণ প্রয়াস কৰিছিল, কিন্তু—স্বাধীনতাৰ বাবে সততে সৰৱ হোৱা সত্বেও—“স্বাধীনতা” শব্দটোৰ কোনো সুসংহত ব্যাখ্যা দিয়া পৰিলক্ষিত নহয়। কড্‌ৱেলে কৰা এই ৰাছেল-মূল্যায়নৰ যৌক্তিক ভিত্তি আছে।\nযুক্তিবাদী দাৰ্শনিক, বাৰ্ট্রাণ্ড ৰাছেল আছিল উদাৰনৈতিক ব্যক্তি-স্বতন্ত্রতাৰ সৰৱ প্রবক্তা।\nবিশ্ববিশ্রুত চিন্তাবিদ খ্রীষ্টোফাৰ কড্‌ৱেল । কড্‌ৱেলে ৰাছেলৰ স্বাধীনতা-চিন্তাৰ সীমাবদ্ধতাৰ কথা ব্যাখ্যা কৰিছিল।\nআমি আগতেই উনুকিয়াই আহিছিলোঁ যে স্বাধীনতা যে সভ্যতাৰ বাবে এটা ইতিবাচক শুভংকৰ উপাদান, সেই কথাটো প্রায় সাৰ্বজনীনভাৱে স্বীকৃত। কিন্তু এইখিনিতে এটা আমোদজনক ঘটনা চকুত পৰে। স্বাধীনতাক সকলোৱে ইতিবাচক বুলি গণ্য কৰিলেও, স্বাধীনতাৰ মৰ্ম কি, সেই প্রশ্নটোৰ কোনো সৰ্বজনগ্রাহ্য উত্তৰ নাই। বৰঞ্চ, তেনে উত্তৰসমূহৰ মাজত দ্বন্দ্ব-বিৰোধহে প্রকট হৈ দেখা দিয়ে। কড্‌ৱেল আৰু ৰাছেল— এই দুই প্রখ্যাত বিদ্বানৰ মাজৰ মতৰ পাৰ্থক্যৰ কথা আমি পাই আহিছোঁ। এই প্রসংগত আমি আৰু এটা উদাহৰণলৈ লক্ষ্য কৰিব পাৰোঁ। একাংশ উদাৰনৈতিক লোকৰ দৃষ্টিত স্বাধীনতা হৈছে ব্যক্তিৰ অবাধ মানসিক আৰু শাৰীৰিক বিচৰণ; তেনে বিচৰণৰ কোনো সীমা নাই। এই ক্ষেত্রত ব্যক্তি-বিশেষৰ ইচ্ছাই হৈছে শেষ কথা। তেনে ইচ্ছাত অন্যই কৰা হস্তক্ষেপে ব্যক্তিৰ স্বাধীনতা খৰ্ব কৰে। ব্যক্তি-স্বাধীনতাৰ এগৰাকী চিন্তাশীল প্রবক্তা আছিল জন ষ্টুৱাৰ্ট্ মিল। ব্যক্তি-স্বাধীনতাৰ প্রসংগত তেখেতে লিখি থৈ যোৱা কথা এটি উদাৰনৈতিকসকলৰ মাজত অতি জনপ্রিয়, “If all mankind minus one, were of one opinion, and only one person were of the contrary opinion, mankind would be no more justified in silencing that one person, than he, if he had the power, would be justified in silencing mankind.”\nব্যক্তি-স্বাধীনতাৰ এগৰাকী প্রবক্তা জন ষ্টুৱাৰ্ট্ মিল ।\nএইখিনিতেই আমি ৰোমানিয়াৰ সেই যুৱতী মডেলগৰাকীৰ কাৰ্যটোৰ সংক্রান্তত এটা মহলে দাঙি ধৰা মতামতৰ কথাটো স্মৰণ কৰিব পাৰোঁ। কোৱা হৈছিল যে “কুমাৰীত্ব”ৰ ক্ষেত্রত মডেলগৰাকীৰ নিজৰ ইচ্ছাই হ’ল চূড়ান্ত কথা ; সেই সংক্রান্তৰ যিকোনো সিদ্ধান্ত গ্রহণৰ ক্ষেত্রত তেখেত সম্পূৰ্ণ স্বাধীন। তেনে মাৰ্গৰ চিন্তাই স্বাধীনতাক সম্পূৰ্ণৰূপে এটা ব্যক্তিকেন্দ্রিক প্রপঞ্চ বুলি গণ্য কৰে। কিন্তু তেনে ধাৰাৰ বিপৰীতে অৱস্থান লোৱা অন্য এটি মাৰ্গে কয় যে স্বাধীনতাক ব্যক্তিনিৰ্ভৰ বুলি ধাৰণা কৰাটো মাত্র ভুলেই নহয়, অযুগুতো। ব্যক্তি-মানুহক কেন্দ্রত স্থাপন কৰি নহয়, মানুহক সমাজবদ্ধ প্রাণী হিচাপে বিবেচনা কৰিহে স্বাধীনতাৰ মৰ্মানুসন্ধান কৰাটো যুক্তিসংগত।\nগতিকে দেখা গ’ল, স্বাধীনতাৰ মৰ্ম আৰু তাৎপৰ্যৰ সংক্রান্তত বিভিন্ন মহলৰ মাজত গুৰুতৰ মতপাৰ্থক্য বিদ্যমান। তেনে মতবিৰোধ প্রকৃততে মতাদৰ্শগত দ্বন্দ্বৰেই প্রতিফলন। এই কথাটো আমি আলোচনাৰ পাছৰ অংশ এটিত ব্যাখ্যা কৰিবলৈ প্রয়াস কৰিম।\nস্বাধীনতাৰ স্বৰূপৰ সংক্রান্তত মানুহৰ চিন্তা-ভাবনা একমাত্রিক নহয়। তেনে মতবিৰোধৰ কাৰণানুসন্ধানে স্বাধীনতাৰ স্বৰূপৰ ক্ষেত্রত আমাৰ ধাৰণা অধিক পৰিষ্কাৰ কৰাত সহায় কৰিব। কথাটো সহজভাৱে ব্যাখ্যা কৰিবলৈ এটা উদাহৰণ আমাৰ আলোচনাৰ মাজলৈ আনিছোঁ।\nএকেখন সমাজতেই বাস কৰা তিনিজন ব্যক্তিৰ কথা। প্রথমগৰাকী ব্যক্তি অতিশয় চহকী ব্যৱসায়ী। দামী বিলাসী গাড়ীত উঠাৰ হাবিয়াস তেওঁৰ অতি প্রবল। তেওঁৰ হাতত যিহেতু ধনৰ কোনো অভাৱ নাই, সেয়েহে তেনে এখন গাড়ী ক্রয় কৰাত তেওঁ কোনো বাধাৰ সন্মুখীন নহয় ; এই ক্ষেত্রত তেওঁ একেবাৰেই স্বাধীন। দ্বিতীয়গৰাকী ব্যক্তিৰো বিলাসী গাড়ীত আৰোহণ কৰাৰ ইচ্ছা অতি বেছি। এইটো হৈছে তেওঁৰ প্রথমগৰাকী ব্যক্তিৰ সৈতে থকা সাদৃশ্য। কিন্তু এই দ্বিতীয়গৰাকী ব্যক্তি হৈছে এগৰাকী অতি সাধাৰণ মধ্যবিত্ত ব্যৱসায়ী ; হাতত ধন তেনেই তাকৰ। গতিকে প্রবল ইচ্ছা থাকিলেও তেওঁ কোনোপধ্যেই তেনে এখন গাড়ী ক্রয় কৰিব নোৱাৰে। মন কৰিবলগীয়া কথা, এই দ্বিতীয়গৰাকী ব্যক্তিৰ বাবে বিলাসী গাড়ীত আৰোহণ কৰাৰ ইচ্ছা বা কল্পনা কৰাত কোনো বাধা নাই ; সেই ক্ষেত্রত তেওঁ সম্পূৰ্ণ স্বাধীন। কিন্তু আৰ্থিক অৱস্থাই বান্ধি দিয়া সীমাৰ বাবে বাস্তৱত তেওঁ এখন চাইকেলৰহে গৰাকী। তৃতীয়গৰাকী ব্যক্তি এজন শ্রমিক, সম্প্রতি কৰ্মসংস্থানহীন ; তেওঁৰ ওচৰত ধন উপাৰ্জনৰ কোনো বাট নাই। তেওঁ যদিও গাড়ী অথবা চাইকেলৰ সপোন দেখাত একেবাৰেই স্বাধীন, কিন্তু এই বাস্তৱ জগতখনত তেওঁৰ গাড়ী বা চাইকেল ক্রয় কৰাৰ সামৰ্থ নাই। গতিকে প্রশ্ন উঠিব, দ্বিতীয় আৰু তৃতীয় ব্যক্তি দুগৰাকীৰ সেই মনোগত “স্বাধীনতা”-ৰ বাস্তৱ মূল্য আৰু তাৎপৰ্য কিবা আছেনে বাৰু? প্রকৃত অৰ্থত তেওঁলোক প্রথমগৰাকী ব্যক্তিৰ দৰে স্বাধীন নে? তৃতীয়গৰাকী ব্যক্তি দেখোন দ্বিতীয়গৰাকীৰ দৰে এখন চাইকেল ক্রয় কৰাতো স্বাধীন নহয়! স্পষ্টতঃ, দ্বিতীয় আৰু তৃতীয় ব্যক্তি দুগৰাকী গাড়ী ক্রয় কৰাৰ ক্ষেত্রত প্রথমগৰাকী মানুহৰ দৰে কেতিয়াও স্বাধীন নহয়। তাতোতকৈও ডাঙৰ কথা, এই দুয়োজনৰ বাবে আকৌ স্বাধীনতাৰ ব্যাপ্তি আৰু পৰিসীমা বেলেগ বেলেগ। কথাটো বিপৰীত দিশৰপৰা লক্ষ্য কৰিলে স্পষ্ট হৈ ওলাই পৰে যে সমাজ-বাস্তৱত বিদ্যমান পৰাধীনতাৰ তীব্রতা, প্রাবল্য আৰু স্তৰ সমমাত্রিক নহয়। স্বাধীনতা-পৰাধীনতাৰ ধাৰণাটো বহুদূৰলৈ আপেক্ষিক।\nঅৰ্থাৎ, বৰ্তমানৰ মানৱ-সমাজখন বহুতৰপীয়া পৰাধীনতাৰে ভাৰাক্রান্ত। অন্যহাতেদি স্বাধীনতাক যে মানৱ-সভ্যতাৰ এক আকাংক্ষিত ইতিবাচক উপাদান বুলি গণ্য কৰা হয়, সেই কথাটোও আমি পাই আহিছিলোঁ। গতিকে, তেনে পৰাধীনতাৰপৰা পৰিত্রাণ লাভ কৰাৰ কথাটো অৱধাৰিতভাৱেই উত্থাপিত হ’ব। কিন্তু পৰাধীনতাৰপৰা পৰিত্রাণ কেনেকৈ পোৱা যাব— এইটো প্রশ্নৰ উত্তৰত প্রদান কৰা মতসমূহৰ মাজত কেৱল ভিন্নতাই নহয়, প্রকট বিৰোধো পৰিলক্ষিত হয়। আলোচনাৰ সুবিধাৰ্থে সেই সকলোবোৰ মতক আমি ঘাইকৈ দুটা ভাগত বিভক্ত কৰিব পাৰোঁ। প্রথমটো হৈছে কল্পনাশ্রয়ী (Utopian); আৰু দ্বিতীয়টো যুক্তিভিত্তিক। মানৱ-জাতিৰ অগ্রগতিৰ ক্ষেত্রত দুয়োটা ধাৰাৰেই প্রশ্নাতীত আন্তৰিকতা আৰু শুভেচ্ছা থাকিলেও সিহঁতৰ মাজত দুস্তৰ আৰু অলংঘ্যনীয় ব্যৱধান বিদ্যমান। প্ৰথম ধাৰাটোৰ বিচাৰ-বিশ্লেষণ কল্পনাৰ ৰহণেৰে ৰঞ্জিত ; তাৰ বিপৰীতে অন্য শিবিৰৰ চিন্তা-চৰ্চাৰ ভিত্তি হৈছে অৱাস্তৱ কল্পনাৰ পৰিৱৰ্তে বাস্তৱ পৰিস্থিতিৰ যৌক্তিক বিচাৰ-বিশ্লেষণ। কথাটো পৰিষ্কাৰ কৰিবলৈ আমি আগৰ উদাহৰণটোৰ তিনিগৰাকী মানুহক কথা আকৌ মনলৈ আনিছোঁ। উক্ত তিনিওগৰাকী মানুহৰ স্বাধীনতাৰ পৰিসৰ পৃথক পৃথক। প্রথমগৰাকী ব্যক্তিৰ আপেক্ষিক স্বাধীনতা অন্য দুয়োগৰাকীতকৈ অধিক। পাছৰ দুগৰাকীৰ মাজত আকৌ শেষৰগৰাকীৰ স্বাধীনতা একেবাবেই সংকুচিত। এই অসাম্য কেনেদৰে আঁতৰ কৰা যায়?\nএইটো প্রশ্নৰ সমাধানত কোৱা হয় যে দ্বিতীয় আৰু তৃতীয়গৰাকী ব্যক্তিক প্রথম ব্যক্তিগৰাকীৰ আৰ্থিক অৱস্থানটোলৈ উন্নীত কৰিব পাৰিলেই সমাজৰপৰা আপেক্ষিক পৰাধীনতা আঁতৰি যাব। এই কথাটো সাধাৰণ যুক্তিৰ আলম লৈয়েই সহজে ধৰিব পাৰি ; আৰু এই কথাটো কল্পনাশ্রয়ী আৰু যুক্তিভিত্তিক—এই দুয়োটা শিবিৰৰেই সাধাৰণ মত। কিন্তু কেনেকৈ, কি পদ্ধতিৰে দ্বিতীয় আৰু তৃতীয়গৰাকী ব্যক্তিক প্রথমগৰাকীৰ স্তৰলৈ লৈ যাব, সেইটো প্রশ্নত দুয়োটা শিবিৰৰ মত একেবাৰেই বেলেগ। প্রথমটো ধাৰাই এই ক্ষেত্রত গুৰুত্ব দিয়ে দ্বিতীয় আৰু তৃতীয়গৰাকী পৰাধীন মানুহৰ ব্যক্তিগত প্রয়াসৰ ওপৰত। ব্যক্তিগত প্রচেষ্টা, কষ্ট, অধ্যৱসায় আদিৰ জৰিয়তে— তেওঁলোকে ধাৰণা কৰে,—পৰাধীন লোকসকলেও পৰাধীনতাৰ শৃংখলৰপৰা নিজকে মুক্ত কৰাটো সম্ভৱ। কিয়নো, তেওঁলোকৰ মতে, তেনে প্রচেষ্টা আৰু কষ্ট কৰাত সমাজখনৰ সকলো লোক স্বাধীন।\nওপৰে ওপৰে চালে এইটো শিবিৰৰ উপৰিউক্ত মতটি সমস্যাটোৰ সমাধানৰ অব্যৰ্থ সঁচাৰ-কাঠি যেন লাগে। কিন্তু সমাজ-বাস্তৱে দেখুৱায় যে যদিও কৰ্মসংস্থানহীন শ্রমিকগৰাকীক কৰ্মসংস্থানৰ সন্ধান কৰাত কোনেও বাধা নিদিয়ে—সেই ক্ষেত্রত তেওঁ স্বাধীন,— কিন্তু তেনে স্বাধীনতাৰ বাস্তৱ আৰু প্রায়োগিক মূল্য এটা বিৰাট শূন্য। সঁচা কথা, ব্যক্তিগত প্রচেষ্টা আৰু অধ্যৱসায়ৰ জৰিয়তে দুই-এগৰাকী শ্রমিক চহকী ব্যৱসায়ীৰ স্তৰত প্রৱেশ কৰাটো সম্ভৱ। কিন্তু তাৰপৰা সমস্যাটোৰ সমাধান হ’বনে? কিয়নো এই সমাজ-ব্যৱস্থাটোত সমগ্র দৰিদ্র লোক ব্যক্তিগত প্রচেষ্টাৰ ফলত স্বাধীন হৈ পৰিব বুলি ভাবিব নোৱাৰি। গতিকে সমাজৰপৰা পৰাধীনতা অৱলুপ্তিৰ এই শিবিৰৰ মত বাস্তৱ-যুক্তিবিবৰ্জিত আৰু কল্পনাশ্রয়ী।\nউক্ত ধাৰাটোৰ বিপৰীতে অন্যটো শিবিৰে সমাজ-বাস্তৱতাৰ ওপৰত কেন্দ্রীয় গুৰুত্ব প্রদান কৰি যৌক্তিক বিচাৰ-বিশ্লেষণ আগ বঢ়াবলৈ প্রয়াস কৰে। সমাজখনত আৰ্থিক, জাতিগত, লিংগভিত্তিক— এনেকুৱা বহুতো দিশত পৰাধীনতাৰ বহুমাত্রিকতা পৰিলক্ষিত হয়। সংগত কাৰণতেই এইটো প্রশ্ন উত্থাপিত হ’ব যে তেনে বহুস্তৰীয় পৰাধীনতাৰ মূলতে কি আছে? এইটো মাৰ্গৰ চিন্তা-চৰ্চাই যুক্তিসন্মতভাৱে দেখুৱায় যে সমাজত বিদ্যমান হৈ থকা বহুমাত্রিক পৰাধীনতা হৈছে সমাজখনৰেই বহুতৰপীয়া শ্রেণী-বিন্যাসৰ অন্যতম পৰিণতি। গতিকে দেখ দেখ কথা, পৰাধীনতাৰ মূল উৎস হৈছে বৰ্তি থকা সমাজ-ব্যৱস্থাটো, কিয়নো সমাজৰ শ্রেণীভিত্তিক বিন্যাস এই সমাজ-ব্যৱস্থাটোৰেই অবিচ্ছেদ্য আৰু অত্যাৱশ্যকীয় অংগ। গতিকে সমাজ-ব্যৱস্থা আৰু মানুহৰ পৰাধীন অৱস্থা—এই দুয়োটা কাৰ্য-কাৰণ (Cause and Effect) সম্বন্ধেৰে বান্ধ খাই থাকে। মানুহৰ পৰাধীনতাৰ আঁৰৰ মূল কাৰণ হৈছে বৈষম্যপূৰ্ণ সমাজব্যৱস্থাটো। আমাৰ সেই উদাহৰণটোৰ শ্রমিকগৰাকী কৰ্মসংস্থানহীন হোৱাৰ বাবেহে পৰাধীন, তেওঁ পৰাধীন বাবে কৰ্মসংস্থানহীন হোৱা নাই। এই কাৰ্য-কাৰণ সম্বন্ধটো কেতিয়াবা কল্পনাশ্রয়ী শিবিৰটোৱে ওলোটাই উপস্থাপন কৰা দেখা যায়। উদাৰনৈতিক আৰু কল্যাণকামী শুভবুদ্ধিৰ জৰিয়তে পৰাধীন লোকক ব্যক্তি-স্বাধীনতাৰ বাণীৰে উজ্জীৱিত কৰিলেই তেওঁলোকে স্বাধীনতা লাভ কৰিব—এই ভ্রান্ত মতটোৰ উদ্ভৱ হয় উক্ত কাৰ্য-কাৰণ সম্বন্ধটোক ওলোটাই দি বিচাৰ-বিশ্লেষণ কৰাৰ বাবে। সেইবাবেই এই মাৰ্গৰ চিন্তা মাথোন কল্পনাশ্রয়ীয়েই নহয়, অযৌক্তিকো।\nগতিকে দেখা গ’ল যে সমাজৰ বহুমাত্রিক পৰাধীনতা মানৱ-সমাজখনৰ শ্রেণীভিত্তিক বিন্যাসটোৰ অন্যতম পৰিণতি। মন কৰিবলগীয়া কথা, বৰ্তমানৰ সমাজ-ব্যৱস্থাটোৱেই যে মানুহৰ স্বাধীনতা খৰ্ব কৰাৰ মূল নিৰ্ণায়ক শক্তি, সেইকথাটো যুক্তিসংগতভাৱে প্রতিষ্ঠিত হোৱাৰ পাছতো কিন্তু সমস্যাটোৰ সমাধান নহয়। স্বাভাৱিকতেই পৰৱৰ্তী প্রশ্নটো এইদৰে উত্থাপিত হ’ব, মানুহে পৰাধীন অৱস্থাটোৰপৰা মুক্তি লাভ কৰাৰ বাস্তৱসন্মত পন্থা কি? এই প্রসংগত দুটিমান কথা উনুকিয়াই আমি এই আলোচনাৰ শেষৰ অংশলৈ আগ বাঢ়িম।\nআমি দেখিলোঁ যে বৈষম্যপূৰ্ণ সমাজ-ব্যৱস্থাটোৱেই হৈছে পৰাধীনতাৰ মূল উৎস। এই বাস্তৱতাক আওকাণ কৰি পৰাধীনতাৰপৰা পৰিত্রাণৰ উপায় বিচাৰিলে সি অনিবাৰ্যৰূপে কল্পনাশ্রয়ী হৈ পৰে। গতিকে সুধিব পাৰি, সমস্যাটোৰ সমাধানসূত্রৰ মূল যৌক্তিক ৰূপৰেখাটো কি?\nসহজ কথাত, যিহেতু সমাজ-ব্যৱস্থাটোৱেই স্বাধীনতা খৰ্ব হোৱাৰ আঁৰৰ মূল কাৰণ, সেইবাবে তেনে ব্যৱস্থাটোৰ পৰিৱৰ্তনেই হৈছে পৰাধীনতাৰ অৱলুপ্তিৰ অপৰিহাৰ্য পূৰ্বচৰ্ত। কিন্তু দেখদেখ কথা, তেনে পৰিৱৰ্তনৰ বাবে প্রচলিত ব্যৱস্থাটোৱে পৰিৱৰ্তনকামী মানুহক কেতিয়াও অনুমোদন নজনায়। অৰ্থাৎ, স্বাধীনতাৰ বাটত অগ্রসৰ হোৱাৰ প্রথম খোজটোতেই প্রচলিত ব্যৱস্থাটোৱে মানুহক স্বাধীনতা নিদিয়ে ! তদুপৰি সমাজ-পৰিৱৰ্তনৰ সৈতে স্বাধীনতাক সম্পৰ্কিত কৰিলেও, স্বাধীনতাৰ মৰ্ম কেতিয়াবা বিপৰ্যস্ত হৈ পৰিবও পাৰে। এই প্রসংগত দুটা ঐতিহাসিক সাক্ষ্যলৈ দৃষ্টি দিলে কথাটো পৰিষ্কাৰ হ’ব।\nফৰাচীবিপ্লৱৰ সময়ত সমাজ-ব্যৱস্থাটোৰ পৰিৱৰ্তনৰ বাবে ফৰাচী জনগণে গর্জন কৰি উঠিছিল। বিপ্লৱৰ অন্যতম ঘোষিত লক্ষ্য আছিল স্বাধীনতা। সর্বসাধাৰণে ভাবিছিল— বিপ্লৱে সমাজ-ব্যৱস্থাটোৰ পৰিৱৰ্তনৰ সাধিব, সমাজৰপৰা অসাম্যৰ অৱসান ঘটিব আৰু মানুহে লাভ কৰিব পৰিপূৰ্ণ স্বাধীনতা। নিঃসন্দেহে ফৰাচীবিপ্লৱে সমাজ-ব্যৱস্থাটোৰ আমূল পৰিৱৰ্তন সাধন কৰিছিল। কিন্তু সময়ৰ লগে লগে স্বাধীনতাৰ মোহময়ী বাণীৰ মূল তাৎপৰ্য ক্রমাৎ বিপৰ্যস্ত হ’বলৈ ধৰিলে। স্বাধীনতাৰ বাণীৰ প্রকৃত স্বৰূপ দেখা গ’ল পুঁজিপতিয়ে সম্পত্তি আহৰণ কৰাৰ অবাধ স্বাধীনতাত, মানুহে মানুহক শোষণ কৰাৰ স্বাধীনতাত, অবাধ বাণিজ্যৰ স্বাধীনতাত। অৰ্থাৎ, স্বাধীনতাৰ কথা যেতিয়া প্রচাৰ কৰা হৈছিল, তেতিয়া কিন্তু সেই বাণীৰ মৰ্মকথাত দৰিদ্র শ্রেণীটোৰ কথা বিবেচনাই কৰা হোৱা নাছিল। তাৰ শেষ পৰিণতি কি হৈছিলগৈ? সমাজ-ব্যৱস্থাটোৰ আমূল পৰিৱৰ্তনৰ ফলত উদ্ভৱ হোৱা নতুন ব্যৱস্থটোৱে জন্ম দিলে শ্রমিক আৰু মালিকৰ মাজৰ প্রকট অসমতাৰ। একেদৰেই, মানুহৰ সাৰ্বিক মংগল আৰু স্বাধীনতাৰ বাটত অভিনৱ দিগন্তৰ উন্মোচন কৰিছিল ৰুছ মহাবিপ্লৱে। কিন্তু নানান ঐতিহাসিক কাৰণৰ বাবে মানৱ-সমাজত সাম্যবাদ প্রতিষ্ঠা কৰাৰ সেই অসামান্য প্রয়াস সেই দেশত সফল নহ’ল। কিন্তু আমাৰ এই আলোচনাৰ বাবে অতি প্রাসংগিক কথা এটি আমি বিপ্লৱোত্তৰ ৰুছ দেশত দেখিবলৈ পাওঁ। মানুহৰ স্বাধীনতাৰ বাটত নতুন বাটৰ সন্ধান দিয়া ছোভিয়েট য়ুনিয়নত পৰৱৰ্তী সময়ত ৰাষ্ট্রই পৃষ্ঠপোষকতা কৰা আমোলাতান্ত্রিক অৱদমনে স্বাধীনতাৰ প্রাৰম্ভিক প্রতিশ্রুতিক তেনেই অসাৰ কৰি পেলাইছিল। গতিকে, স্বাধীনতাৰ প্রসংগত যদিও সমাজ-ব্যৱস্থাটোৰ পৰিৱৰ্তনৰ কথাটোৱে কেন্দ্রীয় স্থান লাভ কৰাটো যুক্তিসংগত, তথাপিও তাৰ সৈতে সম্পৰ্কিত আৰু কেইটিমান গুৰুত্বপূৰ্ণ দিশ আছে।\nকোনো সন্দেহ নাই, যিকোনোধৰণৰ (আৰ্থিক, লিংগভিত্তিক, জাতিকেন্দ্রিক, বৰ্ণভিত্তিক আদি) অৱদমন, শোষণ আৰু প্রভুত্ব—এইবোৰ হ’ল স্বাধীনতা লাভ কৰাৰ বাটৰ হেঙাৰ, পৰাধীনতাৰ সহায়ক। কিন্তু এইখিনিতে এটা গুৰুতৰ আৰু মৌলিক প্রশ্নৰ উদ্ভৱ হয়—অৱদমন, শোষণ আৰু প্রভুত্বৰ অৱসান বা অনুপস্থিতিতেই মানৱ-স্বাধীনতাৰ চূড়ান্ত তাৎপৰ্য নিহিত হৈ আছে নেকি? কথাটো ওপৰে ওপৰে চালে হয় যেনেই লাগিব। কিন্তু বাস্তৱ ক্ষেত্রত কথাটো ইমান সহজ-সৰল হ’ব বুলি ধাৰণা নহয়। পৰাধীনতাৰ অনুপস্থিতিয়ে যদি সমাজ আৰু ব্যক্তিক এটা অনিয়ন্ত্রিত যথেচ্ছাচাৰী অৱস্থানলৈ অৱনমিত কৰে, সেইটোক মানৱ-স্বাধীনতাৰ কোনো উন্নত ৰূপ বুলি জানোগণ্য কৰিব পৰা হ’ব? অৱদমনৰ অনুপস্থিতি স্বাধীনতাৰ এটা দিশ, সেইটো সঁচা। কিন্তু তেনে পৰিৱেশটো যদি সমাজ আৰু ব্যক্তিৰ আত্ম-নিয়ন্ত্রণ, আত্ম-অনুসন্ধান আৰু আত্ম-বিকাশৰ সৈতে সম্পৰ্কিত নহয়, তেনেহ'লে তেনে “স্বাধীনতা”-ৰ তাৎপৰ্য অতিশয় সংকুচিত হৈ পৰাটো অনিবাৰ্য। কিন্তু কোনো কোনো উদাৰনৈতিক বুৰ্জোৱা চিন্তাবিদে ধাৰণা কৰে যে অৱদমনৰ অনুপস্থিতিয়েই স্বাধীনতাৰ মৰ্মকথা। এটা উদাহৰণ লৈছোঁ। উক্ত মাৰ্গৰ চিন্তাৰ অনুগামী কোনো কোনোৱে ধাৰণা কৰে যে অবাধ আৰু মুক্ত আচৰণ, শ্লীল-অশ্লীলৰ প্রশ্নক অগ্রাহ্য আনকি অস্বীকাৰ কৰা, লেগামহীন অনিয়ন্ত্রিত যৌনতা আদি হৈছে স্বাধীনতাৰ নামান্তৰ। কিয়নো, তেওঁলোকৰ মতে, সমাজত প্রচলিত পৰম্পৰাগত ধ্যান-ধাৰণাই তেনে মুক্ততাক যিহেতু অৱদমিত কৰি ৰাখে, সেয়েহে তেনে মুক্ত আচৰণে সমাজৰ অৱদমনক ওফৰাই স্বাধীনতাৰ বাটত আগ বঢ়াত সহায় কৰিব। কেতিয়াবা হয়তো বিশেষ ক্ষেত্রত তেনে মুক্ততা প্রতিবাদৰ সাময়িক ৰূপ হিচাপে পৰিগণিত হ’ব পাৰে। কিন্তু তেনে নঞৰ্থক মুক্ততাকেই স্বাধীনতা বা স্বাধীনতাৰ মৰ্মমূল বুলি ধাৰণা কৰাটো এটা মাৰাত্মক ভ্রান্তি। আলোচনাৰ আৰম্ভণিতেই পাই অহা ৰোমানিয়াৰ সেই মডেলগৰাকীৰ ঘটনাটো আকৌ এবাৰ মনত পেলাই লওঁ। তেখেতৰ উক্ত কাৰ্য—“কুমাৰীত্ব” নিলাম কৰা কামটো—তেখেতৰ ব্যক্তি-স্বাধীনতাৰ পৰিসৰৰ কথা বুলি কোনো কোনোৱে মত দিছিল হয়; কিন্তু প্রচলিত ব্যৱস্থাটোৱেহে যে তেওঁ উক্ত কাৰ্যটো সম্পাদিত কৰাৰ আঁৰৰ মূল কাৰণ, সেই কথাটো তেনে মতত বিচাৰি পাবলৈ নাই। মডেলগৰাকীৰ বাবে অক্সফোৰ্ডত শিক্ষা গ্রহণ কৰাৰ ক্ষেত্রত বাধা কি আছিল? অন্য ব্যৱসায় কৰি ধন সঞ্চয় কৰাত তেখেতৰ বাবে হেঙাৰেই বা আছিল কি? ক্রেতাগৰাকীয়ে “কুমাৰীত্ব” ক্রয় কৰাৰ নেপথ্যত কেনেকুৱা মানসিকতা সক্রিয় হৈ আছিল; তেনে মানসিকতাৰ ভিত্তিমূলেই বা আছিল কি? ক্রেতা আৰু বিক্রেতাৰ আৰ্থিক অৱস্থাৰ তাৰতম্যই কি নিৰ্দেশ কৰে? এইসমূহ কথা যুকিয়াই চালে সহজেই ধৰিব পাৰি, ব্যক্তি-স্বাধীনতাৰ চমকপ্রদ বৈপ্লৱিক কাৰ্য বুলি যিটো ঘটনাক প্রক্ষেপ কৰা হৈছে, সেইটো প্রকৃততে সামাজিক পৰাধীনতাৰপৰা উদ্ভূত এটা মৰ্মান্তিক কৰুণ কাহিনী।\nগতিকে মানুহৰ আকাংক্ষিত স্বাধীনতা অৰ্জনৰ কথাটো দুটা দিশৰ সৈতে ওতপ্রোতভাৱে সংলগ্ন কৰাটো জৰুৰী। প্রথম দিশটো হৈছে অৱদমন, শোষণ, প্রভুত্ব— এইবোৰৰ অৱসান ঘটোৱা। দ্বিতীয় দিশটো হৈছে সমাজ আৰু ব্যক্তিৰ আত্ম-নিয়ন্ত্রণ, আত্ম-অনুসন্ধান, আত্ম-বিকাশ আৰু আত্ম-সৃজনীশীলতাৰ স্ফুৰণ ঘটোৱা। প্রথম দিশটো জড়িত হৈ আছে পুৰণি সমাজব্যৱস্থাৰ কন্টক বিধ্বংস কৰাৰ সৈতে; দ্বিতীয়তো সম্পৰ্কিত হৈ আছে নতুন প্রমূল্যৰ সংশ্লেষণৰ লগত। কোৱা বাহুল্য, দ্বিতীয় দিশটো প্রথমটোৰ অবিহনে যিদৰে অসম্ভৱ, তেনেদৰেই প্রথম দিশটো দ্বিতীয়টোৰ অবিহনে তাৎপৰ্যহীন। গতিকে বিভংগন আৰু সংশ্লেষণ—এই দুয়োটাৰ হাত ধৰি, এক সন্তুলিত যাত্রাৰ মাজেদিহে মানুহে স্বাধীনতাৰ উৰ্বৰ আৰু উন্মুক্ত প্রাংগণত প্রৱেশ কৰিবলৈ সমৰ্থ হ’ব।\nবিষয় পৰাধীনতা সম্পাদকীয় স্বাধীনতা\nNo Comments : "সম্পাদকৰ টোকা : স্বাধীনতাৰ কল্পনা আৰু যুক্তি (কৌশিক দাস)"


Endocid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Endocid ar byavahar, ppali, parshwakriya, upkaar, kriya-pratikriya aaru satarkatabani\nEndocid ৰ মূল্য আৰু পেকৰ চাইজ - Endocid Price and Pack Size in Assamese - Endocid ar mulya aaru pakor size\nEndocid ৰ লাভ আৰু ব্যৱহাৰসমূহ- Endocid Benefits & Uses in Assamese- Endocid ar laabh aaru byavaharsamuh\nEndocid ৰ পালি আৰু সেয়া কেনেদৰে ল'ব- Endocid Dosage & How to Take in Assamese - Endocid ar paali aaru xeya kenedore lobo\nEndocid ৰ পাৰ্শ্চক্ৰিয়াসমূহ- Endocid Side Effects in Assamese- Endocid ar parshwakriyasamuh\nEndocid সংক্ৰান্ত সতৰ্কতাবাণীসমূহ- Endocid Related Warnings in Assamese- Endocid xonkranta xatarkatabanisamuh\nঅইন দৰৱৰ সৈতে Endocidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Endocid with Other Drugs in Assamese- Oinor xoite Endocid ar gurutor kriya-pratikriya\nEndocid মতভেদসমূহ- Endocid Contraindications in Assamese- Endocid nishedhsamuh\nEndocid ৰ বিষয়ে সততে সোধা প্ৰশ্নসমূহ- Frequently asked Questions about Endocid in Assamese- Endocid ar bikhoye satate xodha prashnasamuh\nখাদ্য আৰু মদৰ সৈতে Endocid ক্ৰিয়া-প্ৰতিক্ৰিয়া- Endocid Interactions with Food and Alcohol in Assamese- khadya aaru modor xoite Endocid kriya-pratikriya\nEndocid ৰ লাভ আৰু ব্যৱহাৰসমূহ - Endocid Benefits & Uses in Assamese - Endocid ar laabh aaru byavaharsamuh\nEndocid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEndocid ৰ পালি আৰু সেয়া কেনেদৰে ল'ব - Endocid Dosage & How to Take in Assamese - Endocid ar paali aaru xeya kenedore lobo\nEndocid-ৰ উপাদানসমূহ - Endocid Active Ingredients in Assamese - Endocid-ar upadaansamuh\nEndocid ৰ পাৰ্শ্চক্ৰিয়াসমূহ - Endocid Side Effects in Assamese - Endocid ar parshwakriyasamuh\nগৱেষণাৰ ভিত্তিত, Endocid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEndocid সংক্ৰান্ত সতৰ্কতাবাণীসমূহ - Endocid Related Warnings in Assamese - Endocid xonkranta xatarkatabanisamuh\nEndocid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEndocidৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Endocid নাখাব আৰু আপোনাৰ চিকিতসকৰ পৰামৰ্শ লওক।\nEndocid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Endocid ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Endocid গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Endocid কি প্ৰভাৱ দেখা গৈছে?\nEndocidৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Endocid কি প্ৰভাৱ দেখা গৈছে?\nEndocidৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Endocid ৰ কি প্ৰভাৱ দেখা গৈছে?\nEndocidৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Endocidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Endocid with Other Drugs in Assamese - Oinor xoite Endocid ar gurutor kriya-pratikriya\nEndocid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEndocid মতভেদসমূহ - Endocid Contraindications in Assamese - Endocid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Endocid লোৱা অনুচিত যাতে -\nEndocid ৰ বিষয়ে সততে সোধা প্ৰশ্নসমূহ - Frequently asked Questions about Endocid in Assamese - Endocid ar bikhoye satate xodha prashnasamuh\nএই Endocid-এ অভ্য়াস বা নিচাৰ সৃষ্টি কৰে নেকি?\nনহয়, Endocid আসক্তি সৃষ্টি কাৰক বুলি কোনো সাক্ষ্য নাই।\nEndocid লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Endocidয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Endocid লওক।\nEndocid য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Endocid ক্ৰিয়া-প্ৰতিক্ৰিয়া - Endocid Interactions with Food and Alcohol in Assamese - khadya aaru modor xoite Endocid kriya-pratikriya\nখাদ্য আৰু Endocidৰ ক্ৰিয়া-প্ৰতিক্ৰিয়া\nখাদ্যৰ সৈতে Endocid লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Endocidৰ মাজৰ প্ৰতিক্ৰিয়া\nEndocidৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nEndocid ৰ অনুকল্প - Substitutes for Endocid in Assamese\nআপুনি বা আপোনাৰ পৰিয়ালৰ কোনোবাই Endocid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Endocid ব্যৱহাৰ কৰিছিল নেকি?\nআপুনি কিমান পৰিমাণে Endocid সেৱন কৰিছিল?\nআপুনি Endocid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Endocid সেৱন কৰে?


এটা কবিতাৰ(!!) জন্মগাথা (নৱনাথ চহৰীয়া) - সাহিত্য ডট অৰ্গ\nতেতিয়া বিংশ শতিকাৰ শেষ আৰু একবিংশ শতিকাৰ আৰম্ভনি, ঠিক দিন আৰু ৰাতিৰ সন্ধিক্ষণ, সন্ধ্যাবেলাৰ দৰে, ২০০০ চনৰ জুন মাহৰ কথা। ৬ কিল’মিটাৰ চাইকেল মাৰি স্কুললৈ সদায় স্কুললৈ অহা-যোৱা কৰোঁ, স্কুলঃ ছিপাঝাৰ উঃ মাঃ আৰু বহুমূখী বিদ্যালয়। মে মাহৰ তৃতীয় সপ্তাহত প্ৰথম বাৰ্ষিক বিজ্ঞান শাখাৰ পৰীক্ষা দি উঠিছোঁ মাত্ৰ। পহিলা জুনৰ পৰা আৰম্ভ হৈছে পদাৰ্থ বিজ্ঞান আৰু ৰসায়ন বিজ্ঞানৰ টিউছন। পৰীক্ষা বৰ বাৰু হোৱা নাই। স্কুলত প্ৰ্যাত্যাহিক শ্ৰেণী তেতিয়াও আৰম্ভ হোৱা নাছিল। উপন্যাস পঢ়ি ভালপোৱা মই-জনে মাজে-মাজে নিজেই কবিতাৰ নামত দি কিবা-কিবি লিখোঁ। পিছত গম পাইছিলোঁ সেইবোৰ কবিতা আৰু মনৰ ভাবৰ শব্দায়িত মধ্যবৰ্ত্তীকালীন ৰূপ।\nৰাতিপুৱা ৬ বজাৰ পৰা আৰম্ভ হোৱা টিউছন শ্ৰেণীত ৰসায়নৰ ৰস উলিয়াই শ্ৰদ্ধাৰ ৰফিক ছাৰে। চাৰ্লচ, বয়ল, হাইজেনবাৰ্গ … কত যে কিমান সুত্ৰ। শ্ৰেণীৰ মাজতে আমি (আমি মানে জ্যোতিৰ্ময়, চন্দন, হৰেকৃষ্ণ, উদয়, অঞ্জন,যুগল আৰু মই) কেইজনমানে বিচাৰি থাকোঁ ৰাম, হৰি, যদু, মধু, ৰহিমৰ সুত্ৰ কিয় নাই…বিৰক্তি লাগে চাৰ্লচ, বয়লৰ দৰে বিদেশীমখাৰ সুত্ৰ মুখস্থ কৰি। কিন্তু কি কৰিম, মুখস্থ নকৰি উপায় নাই। পৰীক্ষা ভাল নোহোৱাৰ বাবে লাহে লাহে এটা ধাৰণাৰ জন্ম হৈছে মোৰ- “কলা শাখাত নামভৰ্ত্তি কৰা হ’লেই ভাল আছিল।’’ আকৌ কেতিয়াবা ভাবো যদি দ্বিতীয় বৰ্ষৰ শেষান্ত পৰীক্ষা বেয়া হয় তেতিয়া কি হ’ব? পৰীক্ষা বেয়া হোৱাতকৈ এতিয়াও সময় আছে- কলা শাখাত নামভৰ্ত্তি কৰাই ভাল, এবছৰহে গৈছে। আকৌ কেতিয়াবা ভাবো- এহ্, ভালদৰে পঢ়ি বিজ্ঞান শাখাত পৰীক্ষা দিয়াই ভাল আৰু এবছৰহে আছে। এবছৰ অতিক্ৰম কৰি আহিলোঁ আৰু এবছৰ আছে, কিযে এক বিড়ম্বনা, কিযে এক সন্ধিক্ষণ।\nকলা শাখাৰ বন্ধুবোৰৰ আৰাম দেখি দুখ লাগে, কিমান আৰামত শুইছে, ফুৰিছে, দীঘলীয়া বন্ধ উপভোগ কৰিছে। নিজৰফালে চাই দুখ লাগে৷ ধুনীয়া ছোৱালীৰ সপোন দেখাৰ সলনি৷ শোওঁতেও হাইজেনবাৰ্গৰ অনিশ্চয়তাৰ সুত্ৰ৷ ধেৎ চালা। চন্দনক ক’লোঁ। সি ক’লে- “ময়ো তাকেই ভাবিছোঁ। কলা শাখাত নামভৰ্ত্তি কৰা হলেই ভাল আছিল।”\nকিবা কাৰণত চাৰ আহিব নোৱাৰাৰ বাবে সেইদিনা টিউছন শ্ৰেণী হোৱা নাছিল। চন্দনে আহি ক’লে – “মই Robert Fost-ৰ ধুনীয়া কবিতা এটা পঢ়িলো। নাম -“The Road Not Taken”। সন্ধিয়া কবিতাটো উলিয়াই পঢ়িলোঁ। তাৰ পিছত লিখিলোঁ এটা সন্ধিক্ষণৰ কবিতা (!! আচলতে কবিতা আৰু মনৰ ভাবৰ শব্দায়িত মধ্যবৰ্ত্তীকালীন ৰূপ)। “The Road Not Taken” কবিতাটো আজিও মোৰ প্ৰিয় কবিতা সমূহৰ এটা। কলা শাখাত নামভৰ্ত্তি কৰা ধাৰণাটো লাহে লাহে নাইকিয়া হ’ল, কিন্তু আজিও সেই সন্ধিক্ষণৰ কথা ভাবি ভয় লাগে।\nবিপথঃ শপত …… ইত্যাদি\nহালধীয়া ফুলেৰে ভৰা পথ দুটা\nসেওঁটা ফালিছে সোনাৰুবোৰে\nইটো পথৰ পথিক মই\nভাবিছোঁ সিটোৰ হালধীয়া সোণাৰুৰ কথা\nকাঁইটৰ ওপৰত ভৰি থৈ\nশুনিছোঁ খলকনি সিটো পথৰ\nগণিছোঁ কালাকাল অৱসাদৰ\nপিছে খাউণ্ডৰ মোনাত-ও জীৱন্ত ফছিল\nপৰীক্ষাগাৰত প্ৰেমিকাৰ অভিযোগনামা\nনামবিহীন চিঠিৰ RSVP-ত লিখিছোঁ\nডাইনোছৰৰ ফছিলৰ কথা –\nচাৰ্লচ, বয়লৰ সুত্ৰৰ মাজতে ভাবিছোঁ\nপ্ৰেমিকাৰ চাউল, চেনী, আটাৰ তালিকা …\nসোণাৰুৱে ঢকা (!) কাইটত ঠিয় হৈ\nভাবিছোঁ সিটোৰ মূখৰিত আনন্দৰ কথা\nচিঞৰটোৱে কৈছে মোক –\nনীল সাগৰত মৰীচিকা নাই ….\nপিছে লুমিং (?)\nউভতি ভাবিছোঁ আহিলো বহুদুৰ\nআগুৱাই ভাবিছোঁ আছে বহুদুৰ\nদিনলিপিৰ পাতত বিছাৰিছোঁ চিনাকি ঠিকনা\nচিঠিত লিখিছো RSVP\nসেওঁতা ফালিছে সোণাৰুৱে।\n← উৎকোচ দিয়াৰ পাছত শ্রদ্ধাৰ ভাৱ আৰু নাথাকে(বিপুল কুমাৰ ৰাভা)\nনৱ প্ৰজন্মৰ মুখত প্ৰচলিত ভাষা –(সুস্মিতা বৰা) →


মহামাৰীয়ে সৃষ্টি কৰা গুৰুতৰ পৰিস্থিতিৰ পৰিপ্ৰেক্ষিতত কেতবোৰ সময়সীমা সম্প্ৰসাৰিত কৰিছে চৰকাৰে\nPosted On: 20 MAY 2021 6:22PM by PIB Guwahati\nক’ভিড-১৯ মহামাৰীয়ে সৃষ্টি কৰা সংকটৰ পৰা দেশৰ জনসাধাৰণক সকাহ দানৰ বাবে চৰকাৰে প্ৰদান কৰা প্ৰতিশ্ৰুতি পূৰণৰ দায়বদ্ধতা দোহাৰি, আৰু বিগত সময়ছোৱাত সমাজৰ বিভিন্ন পক্ষসমূহৰ পৰা লাভ কৰা আবেদনৰ প্ৰতি সঁহাৰি জনাই আয়কৰ আইন, ১৯৬১(এতিয়াৰে পৰা আইন বুলি উল্লেখ কৰা হ’ব)ৰ বিধি অনুসৰি নিম্নোল্লিখিত প্ৰসংগসমূহৰ ক্ষেত্ৰত থকা সময়সীমা সম্প্ৰসাৰণৰ কথা বিবেচনা কৰিছে। সেয়া হৈছে-\n১৯৬২চনৰ আয়কৰ বিধি(এতিয়াৰে পৰা বিধি বুলি উল্লেখ কৰা হ’ব)১১৪-ই অনুচ্ছেদৰ অধীনত ৩১মে’, ২০২১ৰ ভিতৰত দাখিল কৰিবলগীয়া ২০২০- ২০২১বিত্তীয় বৰ্ষৰ বিত্তীয় লেন-দেনৰ প্ৰতিবেদন(এছএফটি) আৰু বিভিন্ন অধিসূচনাসমূহৰ বিপৰীতে দাখিল কৰিলগীয়া প্ৰতিবেদনৰ সমুদায় প্ৰক্ৰিয়া এতিয়া ৩০জুন,২০২১ৰ ভিতৰত সম্পূৰ্ণ কৰিব লাগিব;\nবিধিৰ ১১৪জি অনুচ্ছেদৰ অধীনত ৩১ মে’, ২০২১ৰ ভিতৰত দাখিল কৰিবলগীয়া ২০২০কেলেণ্ডাৰ বৰ্ষৰ ৰিপ’ৰ্টেবল একাউণ্টৰ প্ৰতিবেদন দাখিলৰ প্ৰক্ৰিয়া এতিয়া ৩০জুন, ২০২১ৰ আগতে সম্পূৰ্ণ কৰিব লাগিব;\nবিধিৰ ৩১-এ নং অনুচ্ছেদৰ অধীনত ৩১মে’, ২০২১ৰ ভিতৰত দাখিল কৰিবলগীয়া ২০২০-২০২১বিত্তীয় বৰ্ষৰ অন্তিম ত্ৰিমাসিকৰ কৰ হ্ৰাসকৰণ সম্পৰ্কীয় প্ৰতিবেদন প্ৰতিবেদন দাখিলৰ প্ৰ্ৰক্ৰিয়া এতিয়া ৩০ জুন, ২০২১ৰ ভিতৰত সম্পূৰ্ণ কৰিব লাগিব;\nবিধিৰ ৩১নং অনুচ্ছেদৰ অধীনত ১৫জুন, ২০২১ৰ ভিতৰত কৰ্মচাৰীসকলে ১৬নং প্ৰ-পত্ৰৰ জৰিয়তে দাখিল কৰিবলগীয়া উত্সতে কৰ হ্ৰাসকৰণ সম্পৰ্কীয় প্ৰমাণ পত্ৰ দাখিলৰ প্ৰ্ৰক্ৰিয়া এতিয়া ১৫জুলাই, ২০২১ৰ ভিতৰত সম্পূৰ্ণ কৰিব লাগিব;\nবিধিৰ ৩০ আৰু ৩৭-চিএ অনুচ্ছেদৰ অধীনত ১৫জুন, ২০২১ৰ ভিতৰত ২৪-জি প্ৰ-পত্ৰযোগে দাখিল কৰিবলগীয়া মে’,২০২১ৰ টিডিএছ/টিচিএছ বুক এডজাষ্টমেণ্ট প্ৰতিবেদন দাখিলৰ প্ৰক্ৰিয়া এতিয়া ৩০জুন, ২০২১ৰ আগতে সম্পূৰ্ণ কৰিব লাগিব;\nবিধিৰ ৩৩নং অনুচ্ছেদৰ অধীনত অনুমোদিত সেৱা নিবৃ্ত্তি নিধিলৈ ন্যাসৰক্ষীসকলে আগবঢ়োৱা পুঁজিৰ বাবদ ৩১ মে’, ২০২১ৰ ভিতৰত দাখিল কৰিবলগীয়া ২০২০-২১বিত্তীয় বৰ্ষৰ কৰ হ্ৰাসকৰণ সম্পৰ্কীয় প্ৰতিবেদন দাখিলৰ প্ৰক্ৰিয়া এতিয়া ৩০জুন, ২০২১ৰ আগতে সম্পূৰ্ণ কৰিব লাগিব;\nvii. বিধিৰ ১২-চিবি অনুচ্ছেদৰ অধীনত ১৫জুন, ২০২১ৰ ভিতৰত ৬৪-ডি প্ৰ-পত্ৰযোগে দাখিল কৰিবলগীয়া আগৰ বৰ্ষ ২০২০-২০২১ৰ বিনিয়োগ পুঁজিৰ গোটৰ সদস্যসকললৈ আদায় দিয়া বা আহৰণ কৰা আয় সম্পৰ্কীয় প্ৰতিবেদন দাখিলৰ প্ৰক্ৰিয়া এতিয়া ৩০জুন, ২০২১ৰ আগতে সম্পূৰ্ণ কৰিব লাগিব;\nবিধিৰ ১২-চিবি অনুচ্ছেদৰ অধীনত ৩০জুন, ২০২১ৰ ভিতৰত ৬৪-চি প্ৰ-পত্ৰযোগে দাখিল কৰিবলগীয়া আগৰ বৰ্ষ ২০২০-২০২১ৰ বিনিয়োগ পুজিৰ গোটৰ সদস্যসকললৈ আদায় দিয়া বা আহৰণ কৰা আয় সম্পৰ্কীয় প্ৰতিবেদন দাখিলৰ প্ৰক্ৰিয়া এতিয়া ১৫জুলাই, ২০২১ৰ আগতে সম্পূৰ্ণ কৰিব লাগিব;\nআইনৰ ১৩৯নং অনুচ্ছেদৰ উপ ধাৰা (১)ৰ অধীনত ৩১জুলাই, ২০২১ৰ ভিতৰত দাখিল কৰিবলগীয়া ২০২০-২০২১ বিত্তীয় বৰ্ষৰ আয় কৰ সম্পৰ্কীয় প্ৰতিবেদন দাখিলৰ সময়সীমা এতিয়া ৩০ছেপ্টেম্বৰ, ২০২১ৰ পৰ্যন্ত সম্প্ৰসাৰিত কৰা হৈছে;\n২০২০-২০২১ বিত্তীয় বৰ্ষৰ অডিট সম্পৰ্কীয় প্ৰতিবেদন দাখিলৰ সময়সীমা এতিয়া ৩১অক্টোবৰ, ২০২১ৰ পৰ্যন্ত সম্প্ৰসাৰিত কৰা হৈছে;\nআইনৰ ৯২-ই নং অনুচ্ছেদৰ অধীনত ৩১অক্টোবৰ, ২০২১ৰ ভিতৰত দাখিল কৰিবলগীয়া ২০২০-২০২১ বিত্তীয় বৰ্ষৰ আন্তঃৰাষ্ট্ৰীয় লেন-দেন সন্দৰ্ভত এগৰাকী একাউণ্টেণ্টৰ পৰা সংগৃহিত প্ৰতিবেদন দাখিলৰ সময়সীমা এতিয়া ৩০নৱেম্বৰ, ২০২১ৰ পৰ্যন্ত সম্প্ৰসাৰিত কৰা হৈছে;\nxii. আইনৰ ১৩৯নং অনুচ্ছেদৰ উপ ধাৰা (১)ৰ অধীনত ৩১অক্টোবৰ, ২০২১ৰ ভিতৰত দাখিল কৰিবলগীয়া ২০২০-২০২১ বিত্তীয় বৰ্ষৰ আয় কৰ সম্পৰ্কীয় প্ৰতিবেদন দাখিলৰ সময়সীমা এতিয়া ৩০নৱেম্বৰ, ২০২১ৰ পৰ্যন্ত সম্প্ৰসাৰিত কৰা হৈছে;\nআইনৰ ১৩৯নং অনুচ্ছেদৰ উপ ধাৰা (১)ৰ অধীনত ৩০নৱেম্বৰ, ২০২১ৰ ভিতৰত দাখিল কৰিবলগীয়া ২০২১-২০২২ বিত্তীয় বৰ্ষৰ আয় কৰ সম্পৰ্কীয় প্ৰতিবেদন দাখিলৰ সময়সীমা এতিয়া ৩১ডিচেম্বৰ, ২০২১ৰ পৰ্যন্ত সম্প্ৰসাৰিত কৰা হৈছে;\nআইনৰ ১৩৯নং অনুচ্ছেদৰ উপ ধাৰা ৪ আৰু ৫ৰ অধীনত ৩১ডিচেম্বৰ, ২০২১ৰ ভিতৰত দাখিল কৰিবলগীয়া ২০২১-২০২২ বিত্তীয় বৰ্ষৰ আয় কৰ সম্পৰ্কীয় প্ৰতিবেদন দাখিলৰ সময়সীমা এতিয়া ৩১জানুৱাৰী, ২০২২ৰ পৰ্যন্ত সম্প্ৰসাৰিত কৰা হৈছে;\nএই সন্দৰ্ভত চিডিবিটি চাৰ্কুলাৰ No.9/2021 in F.No.225/49/2021/ITA-II তাৰিখ 20.05.2021 জাৰি কৰা হৈছে। এই সম্পৰ্কীয় ছাৰ্কুলাৰখন www.incometaxindia.gov.in. ত উপলব্ধ হ’ব।\n(Release ID: 1720505) Visitor Counter : 93\n(Release ID: 1720505)


ভাৰতবৰ্ষৰ প্ৰাক্তন মুখ্য ন্যায়াধীশ/ উচ্চতম ন্যায়ালয়ৰ প্ৰাক্তন ন্যায়াধীশসকল যি পূৰ্বে এই উচ্চ ন্যায়ালয়ৰ মুখ্য ন্যায়াধীশ/ মহামান্য ন্যায়াধীশ হিচাপে কাৰ্য্যনিৰ্বাহ কৰিছিল – গুৱাহাটী উচ্চ ন্যায়ালয়\nমাননীয় ন্যায়াধীশ শ্ৰীযুত পাৰ্বতী কুমাৰ গোস্বামী\n১৯১৩ চনৰ ১ জানুৱাৰী তাৰিখে জন্মগ্ৰহণ কৰা পাৰ্বতী কুমাৰ গোস্বামীৰ পিতৃ আছিল বামদেৱ গোস্বামী আৰু মাতৃ যোগদা দেৱী। তেওঁ ইংলিছ স্কুল, শিৱসাগৰ, কটন কলেজ আৰু আৰ্ল ল কলেজ, গুৱাহাটীত শিক্ষাগ্ৰহণ কৰিছিল। তেওঁ গুণাভিৰাম বৰুৱা ৰূপৰ পদকৰ বিজয়ী আছিল। ১৯৭৩ চনৰ ১০ ছেপ্তেম্বৰ তাৰিখে তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্ত হয়। ১৯৩৮ চনত তেওঁ ডিব্ৰুগড় জিলাৰ বাৰত যোগদান কৰে। ১৯৪৩ চনত তেওঁ কলিকতা উচ্চ ন্যায়ালয়ত এগৰাকী অধিবক্তা হিচাপে সদস্যভুক্ত হৈছিল। ১৯৪৭-৪৯ চনলৈ তেওঁ এগৰাকী চৰকাৰী অধিবক্তা হিচাপে কৰ্মৰত আছিল; ১৯৫৩ চনৰ ছেপ্তেম্বৰ মাহত ভাৰতৰ উচ্চতম ন্যায়ালয়ৰ এগৰাকী জ্যেষ্ঠ অধিবক্তা হিচাপে সদস্যভুক্ত হয়। ১৯৫৮-৬৭ চনলৈ তেওঁ ৰাজ্যিক আইন আয়োগৰ আৰু ১৯৬২-১৯৬৭ চনলৈ ৰাজ্যিক বাৰ কাউন্সিল আৰু ইয়াৰ অনুশাসন সমিতিৰ এগৰাকী সদস্য আছিল। ১৯৬৭ চনৰ মে’ মাহত তেখেত অসম নাগালেণ্ড উচ্চ ন্যায়ালয়ৰ এগৰাকী ন্যায়াধীশ হিচাপে নিযুক্ত হয়। ১৯৭০ চনৰ জানুৱাৰী মাহৰ ৩১ তাৰিখে তেওঁ অসম নাগালেণ্ড উচ্চ ন্যায়ালয়ৰ মুখ্য ন্যায়াধীশ হিচাপে নিযুক্ত হয় আৰু ১৯৭২ চনৰ ২১ জানুৱাৰী তাৰিখে মেঘালয়, মণিপুৰ আৰু ত্ৰিপুৰাৰো মুখ্য ন্যায়াধীশ হিচাপে কাৰ্যনিৰ্বাহ কৰে। ১৯৭০ চনৰ ডিচেম্বৰ মাহৰ পৰা ১৯৭১ চনৰ জানুৱাৰী মাহলৈ তেওঁ অসম আৰু নাগালেণ্ডৰ ভাৰপ্ৰাপ্ত ৰাজ্যপাল হিচাপে কাৰ্যনিৰ্বাহ কৰে। তেওঁ জেনেভাস্থিত বিশ্ব ন্যায়াধীশ সন্থাৰ এগৰাকী সদস্য আছিল। তেওঁ সদৌ অসম লন টেনিছ সন্থাৰ প্ৰতিষ্ঠাপক আছিল। বাৰত থকা সময়ছোৱাত তেওঁ বিভিন্ন শিক্ষা প্ৰতিষ্ঠানৰ লগত, বিশেষকৈ জে. কে. ঘোষ কিণ্ডাৰগাৰ্টেন স্কুলৰ লগত জড়িত আছিল। ১৯৭৮ চনৰ জানুৱাৰী মাহৰ ১ তাৰিখে তেওঁ অৱসৰ গ্ৰহণ কৰে।\nমাননীয় ন্যায়াধীশ শ্ৰীযুত বাহাৰুল ইছলাম\nন্যায়াধীশ বাহাৰুল ইছলামে ১৯১৮ চনৰ ১ মাৰ্চ তাৰিখে জন্মগ্ৰহণ কৰিছিল। নলবাৰী জিলাৰ গৰ্ডন হাইস্কুলত শিক্ষা জীৱনৰ পাতনি মেলা বাহাৰুল ইছলামে কটন কলেজ গুৱাহাটী, কামৰূপ আৰু আলিগড় মুছলিম বিশ্ববিদ্যালয়তো শিক্ষাগ্ৰহণ কৰিছিল। ১৯৫১ চনত অসম উচ্চ ন্যায়ালয়ত সদস্যভুক্ত হৈছিল আৰু ১৯৫৮ চনত উচ্চতম ন্যায়ালয়ৰ অধিবক্তা হিচাপে সদস্যভুক্ত হৈছিল। ১৯৬২ চনত ৰাজ্যসভালৈ নিৰ্বাচিত হোৱা বাহাৰুল ইছলামে ১৯৬৮ চনত দ্বিতীয়বাৰলৈ ৰাজ্যসভালৈ মনোনীত হৈছিল। তেওঁ অসম উচ্চ ন্যায়ালয় আৰু ভাৰতৰ উচ্চতম ন্যায়ালয় দুয়ো ঠাইতে ওকালতি কৰিছিল। ১৯৭২ চনৰ (এ.এন.) ২০ জানুৱাৰী তাৰিখে সেই সময়ৰ অসম আৰু নাগালেণ্ড উচ্চ ন্যায়ালয়ৰ (বৰ্তমান গৌহাটী উচ্চ ন্যায়ালয়) ন্যায়াধীশ হিচাপে নিযুক্তি লাভ কৰে; ১৯৭৯ চনৰ ১১ মাৰ্চ তাৰিখে গৌহাটী উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশ হিচাপে নিযুক্তি লাভ কৰে আৰু ১৯৭৯ চনৰ ৭ জুলাই তাৰিখে গৌহাটী উচ্চ ন্যায়ালয়ৰ মুখ্য ন্যায়াধীশ হিচাপে কাৰ্যনিৰ্বাহ কৰে। ১৯৮০ চনৰ ৪ ডিচেম্বৰ তাৰিখে ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰে। ১৯৮৩ চনৰ ১ মাৰ্চ তাৰিখে তেওঁ অৱসৰ গ্ৰহণ কৰে।\nমাননীয় ন্যায়াধীশ কে. এন. শইকীয়া\nন্যায়াধীশ কে. এন. শইকীয়াই ১৯২৬ চনৰ ১ মাৰ্চ তাৰিখে শিৱসাগৰ জিলাৰ শিমলুগুৰি ভৰলুৱা গাঁৱত জন্মগ্ৰহণ কৰিছিল। নাজিৰা উচ্চ মাধ্যমিক বিদ্যালয়ত তেওঁ প্ৰাৰম্ভিক শিক্ষা গ্ৰহণ কৰে। ১৯৪৭ চনত তেওঁ যোৰহাটৰ জে.বি. কলেজৰ পৰা বাণিজ্য বিভাগত প্ৰথম শ্ৰেণীত স্নাতক ডিগ্ৰী লাভ কৰে আৰু ১৯৪৯ চনত কলিকতা বিশ্ববিদ্যালয়ৰ পৰা স্নাতকোত্তৰ (বাণিজ্য) পৰীক্ষাত প্ৰথম শ্ৰেণীৰ প্ৰথম স্থান লাভ কৰে। ১৯৫০ চনত তেওঁ গৌহাটী বিশ্ববিদ্যালয়ত বাণিজ্য বিভাগত (সান্ধ্য শ্ৰেণী) প্ৰবক্তা হিচাপে নিযুক্তি লাভ কৰে। ১৯৫৪ চনত তেওঁ গৌহাটী বিশ্ববিদ্যালয়ৰ পৰা প্ৰথম শ্ৰেণীৰ প্ৰথম স্থান লাভ কৰি আইনৰ স্নাতক (এল.এল.বি.) ডিগ্ৰী লাভ কৰে। ১৯৫৫ চনৰ ১৮ এপ্ৰিল তাৰিখে গৌহাটী উচ্চ ন্যায়ালয়ৰ অধিবক্তা হিচাপে সদস্যভুক্ত হৈছিল। পৰীক্ষাত উত্তীৰ্ণ হৈ তেওঁ ১৯৫৬ চনত লণ্ডনৰ কৰ্পোৰেশ্যন অৱ চাৰ্টিফাইড ছেক্ৰেটাৰিজৰ সহযোগী সদস্য হিচাপে ভৰ্তি হৈছিল। ১৯৫৭ চনত বাণিজ্য শাখাৰ ৰিডাৰ (সান্ধ্য শ্ৰেণী) হিচাপে পদোন্নতি লাভ কৰিছিল। ১৯৫৯ চনত গৌহাটী বিশ্ববিদ্যালয়ৰ পৰা আইনৰ স্নাতকোত্তৰ (এল.এল.এম.) ডিগ্ৰী লাভ কৰে। ১৯৬৪ চনত গৌহাটী বিশ্ববিদ্যালয়ৰ বাণিজ্য শাখাৰ অধ্যাপক হিচাপে নিযুক্তি লাভ কৰে। ১৯৬৬ চনৰ ১৪ ডিচেম্বৰ তাৰিখে ডিব্ৰুগড় বিশ্ববিদ্যালয়ত (সান্ধ্য শ্ৰেণী) আইনৰ অধ্যাপক হিচাপে যোগদান কৰিছিল আৰু আদালতত ওকালতি কৰিবলৈ অনুমতি লাভ কৰিছিল। ১৯৬৯ চনত তেওঁ এই পদ ত্যাগ কৰিছিল আৰু গৌহাটী উচ্চ ন্যায়ালয়ত পূৰ্ণকালীনভাৱে ওকালতি আৰম্ভ কৰিছিল। তেওঁ দেৱানী, ফৌজদাৰী, ৰাজহ আৰু সাংবিধানিক গোচৰসমূহৰ ওকালতি কৰিছিল। ১৯৭৬ চনত তেওঁ গৌহাটী বিশ্ববিদ্যালয়ৰ আইনৰ স্নাতকোত্তৰ (এল.এল.এম.) শ্ৰেণীৰ অংশকালীন অধ্যাপক হিচাপে নিযুক্তি লাভ কৰে। ১৯৭৮ চনত তেওঁ অসম ভূমি সংস্কাৰ আয়োগৰ অধ্যক্ষ হিচাপে নিযুক্ত হৈছিল। বাণিজ্য আৰু আইন বিষয়ৰ ওপৰত তেওঁ কেইবাখনো কিতাপ প্ৰকাশ কৰিছিল। ১৯৭৯ চনৰ ১২ ফেব্ৰুৱাৰী তাৰিখে তেওঁ উচ্চ ন্যায়ালয়ৰ স্থায়ী ন্যায়াধীশ হিচাপে নিযুক্ত হৈছিল। ২০-১২-১৯৮৬ৰ পৰা ০১-০৩-১৯৮৮ লৈ তেওঁ গৌহাটী উচ্চ ন্যায়ালয়ৰ মুখ্য ন্যায়াধীশ আছিল। ২০-১২-১৯৮৬ৰ পৰা ১৩-০৬-১৯৮৭ লৈ ভাৰপ্ৰাপ্ত মুখ্য ন্যায়াধীশ হিচাপে কৰ্মৰত আছিল। ১৯৮৮ চনৰ ১৪ ডিচেম্বৰ তাৰিখে তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্ত হৈছিল। ১৯৯১ চনৰ ২৮ ফেব্ৰুৱাৰী তাৰিখে তেওঁ অৱসৰ গ্ৰহণ কৰিছিল।\nমাননীয় ন্যায়াধীশ বানৱাৰী লাল হাঞ্চেৰিয়া\nন্যায়াধীশ বানৱাৰী লাল হাঞ্চেৰিয়াই ১৯৩১ চনৰ ২৫ ডিচেম্বৰত জন্মগ্ৰহণ কৰিছিল। ১৯৬২ চনৰ ২৫ ছেপ্তেম্বৰ তাৰিখে তেওঁ অসম ৰাজ্যিক বাৰ কাউন্সিলত ভৰ্তি হৈছিল। ১৯৬৯ চনৰ আগষ্ট মাহৰ পৰা ১৯৭১ চনৰ এপ্ৰিল মাহলৈ তেওঁ জে.বি. আইন মহাবিদ্যালয়ত প্ৰবক্তা হিচাপে কৰ্মৰত হৈ আছিল। ১৯৭১ চনৰ ৪ মে’ তাৰিখে (এ.এন.) তেওঁ জিলা আৰু সত্ৰ ন্যায়াধীশ হিচাপে নিযুক্ত হৈছিল। ১৯৭৬ চনৰ ১৫ জুলাইৰ পৰা ১৯৭৯ চনৰ ৯ ফেব্ৰুৱাৰীলৈ তেওঁ অসম চৰকাৰৰ ন্যায়িক বিভাগৰ বিধি নিৰ্দেশক তথা সচিব হিচাপে কাৰ্যনিৰ্বাহ কৰিছিল। তেওঁ আইন বিষয়ক ভালেমান গ্ৰন্থ আৰু প্ৰবন্ধ ৰচনা কৰিছিল। ১৯৭৯ চনৰ ১২ ফেব্ৰুৱাৰী তাৰিখে তেওঁ গৌহাটী উচ্চ ন্যায়ালয়ৰ স্থায়ী ন্যায়াধীশ হিচাপে নিযুক্ত হৈছিল। ১৯৯০ চনৰ ২২ ফেব্ৰুৱাৰী তাৰিখে তেওঁ উৰিষ্যা উচ্চ ন্যায়ালয়ৰ মুখ্য ন্যায়াধীশ হিচাপে নিযুক্ত হৈছিল। ১৯৯৩ চনৰ ১৪ ডিচেম্বৰ তাৰিখে তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্ত হৈছিল। ১৯৯৬ চনৰ ২৫ ডিচেম্বৰ তাৰিখে তেওঁ অৱসৰ গ্ৰহণ কৰিছিল। ১৯৯৭ চনৰ ৩ নৱেম্বৰত তেওঁ ইহলীলা সম্বৰণ কৰে।\nমাননীয় ন্যায়াধীশ শৈলেন্দু নাথ ফুকন\n১৯৩৭ চনৰ ১ এপ্ৰিল তাৰিখে ন্যায়াধীশ শৈলেন্দু নাথ ফুকনৰ জন্ম হয়। ১৯৬০ চনত তেওঁ যোৰহাট জিলা বাৰত এগৰাকী অধিবক্তা হিচাপে যোগদান কৰে আৰু ১৯৬২ চনত এগৰাকী অধিবক্তা হিচাপে সদস্যভুক্ত হয় আৰু সেই একেটা বৰ্ষতে গৌহাটী উচ্চ ন্যায়ালয়ৰ বাৰত যোগদান কৰে। ১৯৬৩ চনত ন্যায়াধীশ শৈলেন্দু নাথ ফুকনে অসম ন্যায়িক সেৱাত নিযুক্ত হয় আৰু ১৯৭৬ চনৰ মে’ মাহলৈকে সেই সেৱাতে কৰ্মৰত হৈ থাকে। ১৯৭০ চনত তেওঁ ডেপুটেশ্যনত মেঘালত চৰকাৰত যোগদান কৰে আৰু অবৰ সচিব, উপ-সচিব আৰু আইন বিভাগৰ সচিব হিচাপে কাৰ্যনিৰ্বাহ কৰে। ১৯৭৬ চনৰ জানুৱাৰী মাহত তেওঁ আইন সচিব আৰু বিধি নিৰ্দেশক হিচাপে নিয়োজিত হয়। তেওঁ আছিল মেঘালয় ৰাজহ পৰিষদৰ এগৰাকী অংশকালীন সদস্য আৰু শ্বিলং আইন মহাবিদ্যালয়ৰ এগৰাকী অংশকালীন অধ্যাপক। তেওঁ ৰাজ্য চৰকাৰৰ বিভাগীয় তদন্তৰ আয়ুক্ত আৰু বিভিন্ন নিগমৰ আইন উপদেষ্টা হিচাপেও কাৰ্যনিৰ্বাহ কৰিছিল। ১৯৮৫ চনৰ ১১ অক্টোবৰ তাৰিখে তেওঁ গৌহাটী উচ্চ ন্যায়ালয়ৰ এগৰাকী স্থায়ী ন্যায়াধীশ হিচাপে নিযুক্ত হয়। ১৯৯৪ চনৰ ৩০ ছেপ্তেম্বৰ তাৰিখে তেওঁ হিমাচল প্ৰদেশ উচ্চ ন্যায়ালয়লৈ বদলি হয় আৰু ১৯৯৫ চনৰ ১ মাৰ্চ তাৰিখে হিমাচল প্ৰদেশ উচ্চ ন্যায়ালয়ৰে মুখ্য ন্যায়াধীশ হিচাপে নিযুক্ত হয়। ১৯৯৬ চনৰ ২ আগষ্ট তাৰিখে তেওঁ উৰিষ্যা উচ্চ ন্যায়ালয়লৈ বদলি হয়। ১৯৯৯ চনৰ ২৮ জানুৱাৰী তাৰিখে ভাৰতৰ উচ্চতম ন্যায়ালয়ৰ এগৰাকী ন্যায়াধীশ হিচাপে নিযুক্ত হয়। ২০০২ চনৰ ৩১ মাৰ্চ তাৰিখে তেওঁ অৱসৰ গ্ৰহণ কৰে।\nমাননীয় ন্যায়াধীশ ব্ৰীজেশ কুমাৰ\nমাননীয় ন্যায়াধীশ শ্ৰীযুত এইচ. কে. চেমা\nন্যায়াধীশ এইচ. কে. চেমাই ১৯৪৩ চনৰ ১ জুন তাৰিখে জন্মগ্ৰহণ কৰে। ১৯৬৭ চনত তেওঁ দাৰ্জিলিংস্থিত ছেইণ্ট যোছেফ কলেজৰ পৰা স্নাতক ডিগ্ৰী লাভ কৰে। ১৯৭০ চনত তেওঁ চৰকাৰী আইন মহাবিদ্যালয়, ব’ম্বেৰ পৰা আইনৰ স্নাতক (এল.এল.বি.) পৰীক্ষাত উত্তীৰ্ণ হৈছিল। ১৯৭১ চনত তেওঁ অসম আৰু নাগালেণ্ডৰ বাৰ কাউন্সিলত যোগদান কৰিছিল। ১৯৭১ চনত তেওঁ নাগালেণ্ডৰ কনিষ্ঠ চৰকাৰী অধিবক্তা হিচাপে নিযুক্তি লাভ কৰিছিল আৰু একেটা পদতে ১৯৭৫ চনৰ ২৮ ফেব্ৰুৱাৰী তাৰিখলৈকে কৰ্মৰত হৈ আছিল। ১৯৭৫ চনৰ মাৰ্চ মাহত তেওঁ উচ্চ ন্যায়ালয়ত ব্যক্তিগতভাৱে ওকালতি আৰম্ভ কৰে। ১৯৮৫ চনৰ ১৬ নৱেম্বৰ তাৰিখৰ পৰা তেওঁ নাগালেণ্ডৰ সহকাৰী মহাধিবক্তা হিচাপে নিযুক্ত হয়। ১৯৮৯ চনৰ ২৪ মে’ তাৰিখে তেওঁ গৌহাটী উচ্চ ন্যায়ালয়ৰ ন্যায়াধীশ হিচাপে নিযুক্ত হয়। ২০০১ চনৰ ৫ এপ্ৰিল তাৰিখৰ পৰা তেওঁ গৌহাটী উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশ হিচাপে নিযুক্ত হয়। তেওঁক জন্মু আৰু কাশ্মীৰ উচ্চ ন্যায়ালয়লৈ বদলি কৰা হৈছিল আৰু ২০০১ চনৰ ৭ জুন তাৰিখে তেওঁ জম্মু আৰু কাশ্মীৰ উচ্চ ন্যায়ালয়ৰ ন্যায়াধীশ হিচাপে শপত গ্ৰহণ কৰে। ২০০১ চনৰ ২৩ আগষ্ট তাৰিখে তেওঁ জম্মু আৰু কাশ্মীৰ উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশ হিচাপে নিযুক্তি লাভ কৰিছিল। তেওঁ জম্মু আৰু কাশ্মীৰ উচ্চ ন্যায়ালয়ৰ মুখ্য ন্যায়াধীশ হিচাপে নিযুক্তি লাভ কৰিছিল আৰু ২০০১ চনৰ ১২ ছেপ্তেম্বৰ তাৰিখে শপত গ্ৰহণ কৰিছিল। ২০০০ চনৰ ২৫ জানুৱাৰী তাৰিখে তেওঁ গুজৰাট উচ্চ ন্যায়ালয়ৰ মুখ্য ন্যায়াধীশ হিচাপে নিযুক্তি লাভ কৰিছিল। ২০০২ চনৰ ৯ এপ্ৰিল তাৰিখে তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰে আৰু ২০০৮ চনৰ ১ জুন তাৰিখে (এফ.এন.) তেওঁ অৱসৰ গ্ৰহণ কৰিছিল। ন্যায়াধীশ চেমাই উত্তৰ প্ৰদেশ মানৱ অধিকাৰ আয়োগৰ অধ্যক্ষ হিচাপেও কাৰ্যনিৰ্বাহ কৰিছিল।\nমাননীয় ন্যায়াধীশ ড০ মুকুন্দকাম শৰ্মা\nন্যায়াধীশ ড০ মুকুন্দকাম শৰ্মা ১৯৪৬ চনৰ ১৮ ছেপ্তেম্বৰ তাৰিখে জন্মগ্ৰহণ কৰিছিল। তেওঁ ডনবস্ক’ স্কুল, গুৱাহাটীৰ পৰা প্ৰৱেশিকা পৰীক্ষাত উত্তীৰ্ণ হৈছিল। কটন কলেজ, গুৱাহাটীৰ পৰা তেওঁ প্ৰাক-বিশ্ববিদ্যালয় শিক্ষা আৰু ৰামজাচ কলেজ, দিল্লীৰ পৰা স্নাতক ডিগ্ৰী লাভ কৰিছিল। গৌহাটী বিশ্ববিদ্যালয়ৰ পৰা তেওঁ ক্ৰমে স্নাতকোত্তৰ, আইনৰ স্নাতক আৰু পি.এইচ.ডি. ডিগ্ৰী লাভ কৰিছিল। অসম আৰু নাগালেণ্ডৰ বাৰ কাউন্সিলৰ অধীনত তেওঁ এগৰাকী অধিবক্তা হিচাপে সদস্যভুক্ত হৈছিল আৰু গৌহাটী উচ্চ ন্যায়ালয়ত ওকালতি কৰিছিল। তেওঁ উত্তৰ-পূৰ্বাঞ্চলৰ ৰাজ্যসমূহৰ বিভিন্ন চৰকাৰৰ পেনেলভুক্ত পৰামৰ্শদাতা আৰু ভাৰতীয় ৰে’ল আৰু মিজোৰাম চৰকাৰৰ স্থায়ী পৰামৰ্শদাতা আছিল। তেওঁ ১৯৮৮ চনৰ ২৮ এপ্ৰিল তাৰিখৰ পৰা ১৯৮৯ চনৰ ৭ ফেব্ৰুৱাৰী তাৰিখলৈকে মিজোৰামৰ আৰু ১৯৯২ চনৰ এপ্ৰিলৰ পৰা ১৯৯৪ চনৰ জানুৱাৰী মাহলৈকে নাগালেণ্ডৰ মহাধিবক্তা হিচাপে কাৰ্যনিৰ্বাহ কৰিছিল। উত্তৰ-পূৰ্বাঞ্চলৰ পাৰম্পৰিক আইনক আইনী ৰূপ প্ৰদান কৰাৰ ক্ষেত্ৰত তেওঁ গৌহাটী উচ্চ ন্যায়ালয় আইন গৱেষণা প্ৰতিষ্ঠানৰ লগত জড়িত হৈছিল। ১৯৭৯ চনৰ পৰা ১৯৯০ চনলৈকে তেওঁ গৌহাটী বিশ্ববিদ্যালয়ৰ আইনৰ অংশকালীন প্ৰবক্তা (সান্ধ্য শ্ৰেণী) হিচাপেও কাৰ্যনিৰ্বাহ কৰিছিল। তেওঁ ১৯৯৪ চনৰ ১০ জানুৱাৰী তাৰিখে গৌহাটী উচ্চ ন্যায়ালয়ৰ ন্যায়াধীশ হিচাপে দায়িত্ব গ্ৰহণ কৰে। তেওঁ পাটনা উচ্চ ন্যায়ালয়লৈ বদলি হয় আৰু ১৯৯৪ চনৰ ১৪ ফেব্ৰুৱাৰী তাৰিখে শপত গ্ৰহণ কৰে। তেওঁ ৰাঁচী বিচাৰপীঠত নিয়োজিত হৈছিল আৰু বাণিজ্যিক আৰু ঔদ্যোগিক আইনৰ অন্তৰ্গত গোচৰসমূহৰ মীমাংসা কৰিছিল। একেটা বৰ্ষতে তেওঁ দিল্লী উচ্চ ন্যায়ালয়লৈ বদলি হৈছিল আৰু ১৯৯৪ চনৰ ১২ ডিচেম্বৰ তাৰিখে শপত গ্ৰহণ কৰিছিল। ২০০৬ চনৰ ২৮ নৱেম্বৰ তাৰিখে তেওঁ ভাৰপ্ৰাপ্ত মুখ্য ন্যায়াধীশ হিচাপে নিযুক্তি লাভ কৰিছিল আৰু ২০০৬ চনৰ ৩ ডিচেম্বৰ তাৰিখলৈ তেওঁ কাৰ্যনিৰ্বাহ কৰিছিল। ২০০৬ চনৰ ৪ ডিচেম্বৰ তাৰিখে তেওঁ দিল্লী উচ্চ ন্যায়ালয়ৰ মুখ্য ন্যায়াধীশ হিচাপে নিযুক্তি লাভ কৰিছিল। ২০০৮ চনৰ ৯ এপ্ৰিল তাৰিখে ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰিছিল। ভাৰত চৰকাৰৰ ন্যায় প্ৰশাসন বিভাগৰ সহযোগত এছিয়ান ডেভেল’পমেণ্ট বেংকৰ প্ৰকল্পৰ লগত তেওঁ জড়িত হৈছিল। তেওঁ প্ৰকল্প পৰ্যবেক্ষণ সমিতিৰ অধ্যক্ষ আৰু সঞ্চালনা সমিতিৰ সদস্য আছিল। পাইলট প্ৰকল্পৰ সময়ছোৱাত তেওঁ পাকিস্তান ভ্ৰমণ কৰিছিল। তেওঁ আমেৰিকা যুক্তৰাজ্যৰ ৱাশ্বিংটন ডি.চি.ত বৌদ্ধিক সম্পত্তি অধিকাৰ বলৱৎকৰণ বিষয়ক ইউনাইটেড ষ্টেটছ পেটেণ্ট এণ্ড ট্ৰেডমাৰ্ক অফিচৰ সহযোগত ৱৰ্ল্ড ইণ্টেলেকচুৱেল প্ৰপাৰ্টি অৰ্গেনাইজেশ্যনে আয়োজন কৰা সন্মিলনত অংশগ্ৰহণ কৰিছিল। তেওঁ দিল্লী উচ্চ ন্যায়ালয় আইনী সেৱা সমিতিৰ অধ্যক্ষ আছিল আৰু উক্ত পদত থাকোতে তেওঁ আইনী সাহায্য প্ৰদান বিষয়ক বিভিন্ন প্ৰকল্পৰ লগত জড়িত হৈছিল আৰু আইনী সাহায্য বিষয়ক বিভিন্ন আলোচনাচক্ৰত অংশগ্ৰহণ কৰিছিল। তেওঁ দিল্লী আইনী সেৱা প্ৰাধিকৰণৰ মুখ্য পৃষ্ঠপোষক হিচাপেও কাৰ্যনিৰ্বাহ কৰিছিল। ২০০৯ চনৰ ১৯ এপ্ৰিলৰ পৰা ২১ এপ্ৰিললৈ অনুষ্ঠিত হোৱা পঞ্চম আন্তৰ্জাতিক ন্যায়াধীশ সন্মিলনলৈ তেওঁ আমন্ত্ৰিত হৈছিল আৰু ন্যায়িক বিষয়সমূহ উন্নীতকৰণ সম্পৰ্কত তেওঁ বক্তৃতা প্ৰদান কৰিছিল। ২০০৯ চনত চীনত আই.পি.আৰ. সুৰক্ষা বিষয়ক আন্তৰ্জাতিক সন্মিলনত অংশগ্ৰহণ কৰিবলৈ তেওঁ ২০০৯ চনত চেংদু (চীন) ভ্ৰমণ কৰিছিল আৰু আই.পি.আৰ. সুৰক্ষা বিষয়ক বিভিন্ন বক্তৃতা প্ৰদান কৰিছিল। ভাৰতৰ মহামান্য মুখ্য ন্যায়াধীশে তেওঁক উত্তৰ-পূৰ্বাঞ্চল আঞ্চলিক সমিতিৰ অধ্যক্ষ হিচাপে নিযুক্তি প্ৰদান কৰিছিল, যিখন সমিতি উত্তৰ-পূৰ্বাঞ্চলৰ লোকসকলৰ মাজত আইনী সজাগতা অনা আৰু প্ৰত্যেক ব্যক্তিৰ অধিকাৰ আৰু কৰ্তব্যৰ ওপৰত সজাগ কৰিবলৈ প্ৰাথমিক দায়িত্ব অৰ্পণ কৰা হৈছিল। তেওঁ দিল্লী উচ্চ ন্যায়ালয়ৰ মুখ্য ন্যায়াধীশ হোৱাৰ সুবাদত ৰাষ্ট্ৰীয় আইন বিশ্ববিদ্যালয়ৰ আচাৰ্য পদতো অধিষ্ঠিত হৈছিল আৰু এন.এল.ইউ. দিল্লীৰ ‘ভিজিটৰ’ পদতো নিয়োজিত হৈ আছিল। ২০১১ চনৰ ১৭ ছেপ্তেম্বৰ তাৰিখে তেওঁ অৱসৰ গ্ৰহণ কৰে।\nমাননীয় ন্যায়াধীশ শ্ৰীযুত অনঙ্গ কুমাৰ পাটনায়ক\n১৯৪৯ চনৰ ৩ জুন তাৰিখে ন্যায়াধীশ অনঙ্গ কুমাৰ পাটনায়কৰ জন্ম হয়। তেওঁৰ পিতৃ আছিল উৰিষ্যাৰ এগৰাকী প্ৰখ্যাত ব্যৱসায়ী প্ৰয়াত শ্ৰীগোপাল চন্দ্ৰ পাটনায়ক। অনঙ্গ কুমাৰ পাটনায়কে ৰায়পুৰস্থিত ৰাজকুমাৰ কলেজৰ পৰা শিক্ষাগ্ৰহণ কৰিছিল। তেওঁ স্কুলত “সামাজিক প্ৰদৰ্শন আৰু নেতৃত্ব”ৰ বাবে পুৰস্কাৰ লাভ কৰিছিল। তেওঁ দিল্লী বিশ্ববিদ্যালয়ৰ পৰা ৰাজনীতি বিজ্ঞান বিষয়ত সন্মান লৈ উচ্চ শিক্ষা আহৰণ কৰিছিল আৰু কটকস্থিত মধুসূদন আইন মহাবিদ্যালয়ৰ পৰা আইনৰ স্নাতক ডিগ্ৰী লাভ কৰিছিল। ৰ’টাৰী ফাউণ্ডেশ্যনৰ ১৯৭৬ চনত তেওঁ দলীয় অধ্যয়ন বিনিময় কাৰ্যসূচীত অংশগ্ৰহণ কৰিবলৈ নিৰ্বাচিত হৈ আমেৰিকাৰ শিক্ষানুষ্ঠান আৰু জনসাধাৰণৰ ওপৰত অধ্যয়ন কৰিবলৈ নিউ জাৰ্ছি, ইউ.এছ.লৈ গৈছিল। ১৯৭৪ চনৰ ২৮ মাৰ্চ তাৰিখে তেওঁ উৰিষ্যা ৰাজ্যিক বাৰ কাউন্সিলৰ সদস্যভুক্ত হৈছিল আৰু উচ্চ ন্যায়ালয়, নিম্ন আদালত আৰু উৰিষ্যাৰ ন্যায়াধিকৰণসমূহত ওকালতি কৰিছিল। তেওঁ ভাৰতৰ উচ্চতম ন্যায়ালয়তো ওকালতি কৰিছিল। তেওঁ আইনৰ বিভিন্ন শাখাত বিশেষকৈ বাণিজ্যিক আৰু সাংবিধানিক আইন অনুশীলন কৰিছিল। ১৯৮৯ চনৰ ২ মে’ তাৰিখৰ পৰা ১৯৯০ চনৰ ১ ছেপ্তেম্বৰ তাৰিখলৈ উৰিষ্যা ৰাজ্যিক পথ পৰিবহণ নিগমৰ স্থায়ী পৰামৰ্শদাতা আৰু ১৯৯০ চনৰ ২২ ছেপ্তেম্বৰ তাৰিখৰ পৰা ১৯৯৪ চনৰ ১২ জানুৱাৰী তাৰিখলৈ উৰিষ্যা চৰকাৰৰ বাণিজ্যিক কৰ সন্থাৰ জ্যেষ্ঠ স্থায়ী পৰামৰ্শদাতা হিচাপে কাৰ্যনিৰ্বাহ কৰিছিল। ১৯৯৪ চনৰ ১৩ জানুৱাৰী তাৰিখে তেওঁ উৰিষ্যা উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি লাভ কৰিছিল আৰু বদলি হৈ ১৯৯৪ চনৰ ৭ ফেব্ৰুৱাৰী তাৰিখে গুৱাহাটী উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি লাভ কৰিছিল। ১৯৯৫ চনত তেওঁ গৌহাটী উচ্চ ন্যায়ালয়ৰ স্থায়ী ন্যায়াধীশ হিচাপে নিযুক্তি লাভ কৰিছিল। গৌহাটী উচ্চ ন্যায়ালয়ত এগৰাকী ন্যায়াধীশ হিচাপে ৮ বছৰ কাল মূল্যৱান সেৱা আগবঢ়োৱাৰ পিছত তেওঁ পুনৰ ২০০২ চনৰ ১৫ এপ্ৰিল তাৰিখে উৰিষ্যা উচ্চ ন্যায়ালয়ৰ এগৰাকী ন্যায়াধীশ হিচাপে দায়িত্ব গ্ৰহণ কৰিছিল। তেওঁ উৰিষ্যা উচ্চ ন্যায়ালয়ৰ জ্যেষ্ঠতম অবৰ ন্যায়াধীশ আছিল আৰু উৰিষ্যা ৰাজ্যিক আইন সেৱা প্ৰাধিকৰণৰ কাৰ্যবাহী অধ্যক্ষ আছিল। তেওঁ উৰিষ্যা ন্যায়িক মহাবিদ্যালয়ৰ অধ্যক্ষ আছিল। ২০০৫ চনৰ ১৪ মাৰ্চ তাৰিখে ছত্তীশগড় উচ্চ ন্যায়ালয়ৰ মুখ্য ন্যায়াধীশ হিচাপে নিযুক্তি লাভ কৰিছিল। বদলিসূত্ৰে তেওঁ ২০০৫ চনৰ ২ অক্টোবৰ তাৰিখে মধ্যপ্ৰদেশ উচ্চ ন্যায়ালয়ৰ মুখ্য ন্যায়াধীশ পদৰ দায়িত্ব গ্ৰহণ কৰিছিল। ২০০৯ চনৰ ১৭ নৱেম্বৰ তাৰিখে তেওঁ ভাৰতৰ উচ্চতম ন্যায়ালয়ৰ মুখ্য ন্যায়াধীশ পদত নিযুক্তি লাভ কৰিছিল। ২০১৪ চনৰ ২ জুন তাৰিখে তেওঁ অৱসৰ গ্ৰহণ কৰে। ভাৰতৰ মুখ্য ন্যায়াধীশে তেওঁক ৰাষ্ট্ৰীয় আইন বিশ্ববিদ্যালয়, উৰিষ্যা আৰু ৰাষ্ট্ৰীয় আইন অনুষ্ঠান বিশ্ববিদ্যালয়, ভোপালৰ ‘ভিজিটৰ’ হিচাপে মনোনীত কৰিছিল। ২০১২ চনৰ ২ মাৰ্চ তাৰিখে তেওঁক উৎকল বিশ্ববিদ্যালয়ে আইনৰ ডক্টৰেট ডিগ্ৰী প্ৰদান কৰে। ভাৰতৰ উচ্চতম ন্যায়ালয়ৰ মুখ্য ন্যায়াধীশে তেওঁক উচ্চতম ন্যায়ালয় আইন সেৱা সমিতিৰ অধ্যক্ষ হিচাপে মনোনীত কৰিছিল। তেওঁক ভাৰতৰ মুখ্য ন্যায়াধীশ/ ইণ্ডিয়ান ল ইনষ্টিটিউটৰ অধ্যক্ষই ভাৰতীয় আইনৰ ৰিষ্টেটমেণ্ট সম্পৰ্কীয় প্ৰকল্পৰ বাবে গঠিত সাংবিধানিক আইন আৰু সংযুক্ত বিষয় সমিতিৰ অধ্যক্ষ হিচাপে মনোনীত কৰিছিল।\nমাননীয় ন্যায়াধীশ শ্ৰীযুত ৰঞ্জন গগৈ\nতেওঁৰ জন্ম হৈছিল ১৯৫৪ চনৰ ১৮ নৱেম্বৰত। তেওঁ ১৯৭৮ চনৰ ২৮ আগষ্টত অধিবক্তা হিচাপে নাম পঞ্জীয়ন কৰে আৰু সুদীৰ্ঘ ২১ বছৰ কাল তেওঁ গৌহাটী উচ্চ ন্যায়ালয়ত সাংবিধানিক, কৰ আদি বিষয় আৰু কোম্পানীৰ লগত জড়িত বিষয়ৰ গোচৰত ওকালতি কৰিছিল। ২০০১ চনৰ ২৮ ফেব্ৰুৱাৰী তাৰিখে তেখেতক গৌহাটী উচ্চ ন্যায়ালয়ৰ স্থায়ী ন্যায়াধীশ হিচাপে নিযুক্তি দিয়া হৈছিল। ২০১০ চনৰ ৯ ছেপ্তেম্বৰত তেওঁক পাঞ্জাব আৰু হাৰিয়ানা উচ্চ ন্যায়ালয়লৈ বদলি কৰা হৈছিল আৰু ২০১১ চনৰ ১২ ফেব্ৰুৱাৰী তাৰিখে পাঞ্জাব আৰু হাৰিয়ানা উচ্চ ন্যায়ালয়ৰ মুখ্য ন্যায়াধীশ হিচাপে নিযুক্তি লাভ কৰে। তেওঁ ২০১২ চনৰ ২৩ এপ্ৰিল তাৰিখে ভাৰতৰ মহামান্য উচ্চতম ন্যায়ালয়ৰ ন্যায়াধীশ হিচাপে নিযুক্তি পায়। তেওঁক ২০১৮ চনৰ ৩ অক্টোবৰত ভাৰতৰ মহামান্য মুখ্য ন্যায়াধীশ পদত অধিষ্ঠিত কৰা হয়। তেওঁ ২০১৯ চনৰ ১৭ নৱেম্বৰত অৱসৰ গ্ৰহণ কৰে। ভাৰতৰ মহামান্য ৰাষ্ট্ৰপতি ৰামনাথ কোভিণ্ডে তেওঁক ২০২০ চনৰ ১৬ মাৰ্চত ৰাজ্যসভাৰ সদস্য হিচাপে মনোনীত কৰে আৰু ২০২০ চনৰ ১৯ মাৰ্চত তেওঁ ৰাজ্যসভাৰ মনোনীত সাংসদ হিচাপে শপত গ্ৰহণ কৰে।